
VOORWOORD 


DIT  is  met  groot  dankbaarheid  dat  gemeente  Potchefstroom,  die  oudste  gemeente  in  Trans- 
vaal,  die  150  jarige  bestaan  van  die  gemeente  vier.  Histories  het  die  gemeente  as  die  ou 
Voortrekkerkerk  ’n  baie  belangrike  rol  in  die  geskiedenis  en  lewe  van  ons  vadere  vervul. 
Vir  die  gemeente  is  dit  steeds  ’n  voorreg  om  diensbaar  in  die  Koninkryk  van  God  te  kan  wees. 
Daarom  ervaar  en  beleef  ons  dat  dit  die  Heer  self  is  wat  sy  kerk  en  ook  ons  gemeente  oor  die  afge- 
lope  150  jaar  in  stand  gehou  het. 

Teenoor  almal  wat  meegewerk  het  om  hierdie  album  saam  te  stel,  word  groot  waardering  uitge- 
spreek.  Dit  is  gepas  om  Prof  AD  Pont  uit  te  sonder,  wat  te  midde  van  ’n  baie  druk  werkprogram, 
die  grootste  deel  van  die  album  saamgestel  het.  U verdien  ons  dank  en  waardering. 

KERKRAAD  VAN  GEMEENTE  POTCHEFSTROOM  1992 


INLEiniNG:  niE  GESKIEnENIS 


GESKIEDENIS  is  die  verhaal  van  die  tyd  wat  agter  lê,  van  mense  en  gebeurtenisse  wat 
verby  is.  Daarom  is  die  geskiedenis  nooit  iets  wat  met  ’n  harde  stem  praat  nie,  want  die 
mense  uit  die  geskiedenis  is  almal  al  dood.  Baie  van  hulle  se  geskiedenis  het  al  byna  opge- 
hou  om  aandag  te  vra.  Soms  is  dit  nog  net  in  families  waar  die  voorgeslagte  onthou  word.  Baie  van 
die  dinge  wat  die  voorafgaande  geslagte  gesê  en  gedoen,  geskryf,  gebou  of  beleef  het,  het  verdwyn, 
vergete  geraak  of  vergaan.  ’n  Graf  met  ’n  onleesbare  steen  daarop,  ’n  ou  murasie,  ’n  paar  sinne  op 
’n  vergeelde  stuk  papier  in  ’n  argief,  is  soms  die  enigste  spoor  of  teken  van  ’n  mens  wat  sy  lewe 
geleef  en  sy  merk  gemaak  het,  ’n  vyftig,  ’n  honderd  of  meer  jaar  gelede. 


Met  die  100-jarige  feesvieringe  in  1942  het  ’n  dankbare  nageslag  hierdie  borsbeeld  van  ds  Dirk  van  der  Hoff 
opgerig  by  die  hoofingang  van  die  kerkgbou.  Meer  as  enige  ander  Hervormde  predikant  is  ds  van  der  Hoffdeur 
Kaapse  predikante  aangeval,  swart  gesmeer  en  verdag  gemaak.  Ondanks  al  die  teenspoed  en  teenkanting  het 
hy  koers  gehou  en  gedoen  wat  hy  geroep  was  om  te  doen  en  dit  was  om  die  envangelie  van  die  gekruisigde  en 

opgestane  Here  Jesus  Christus  te  verkondig. 

Miskien  kan  dit  ook  nie  anders  nie  want  elke  geslag  van  mense  moet  die  probleme,  die  uitdagings 
van  hulle  eie  tyd  die  hoof  bied.  Dikwels  beteken  dit  dat  daar  nie  tyd  is  om  ook  nog  na  die  geskiedenis 
te  vra  nie  of  om  die  erfgoed  van  die  verlede  te  bewaar  nie. 

Tog  is  die  geskiedenis  nie  sonder  betekenis  nie  want  dit  is  die  optekening  van  die  spoor  waarlangs 
’n  mens,  ’n  familie,  ’n  volk  of  kerk  gekom  het.  Daardie  spoor  sê  iets,  vertel  ’n  verhaal  waaruit  mens 
iets  kan  leer.  Daardie  verhaal  kan  soms  in  die  hede  meer  duidelik  die  koers  aandui  of  dit  kan  moed 
inpraat,  of  dit  kan  verantwoordelikhede  beklemtoon.  So  het  die  geskiedenis  dikwels  meer  as  één 
betekenis  want  die  mens  se  verlede  is,  net  soos  die  mens  self,  veelkantig. 

Die  geskiedenis  bly  egter  primêr  die  verhaal  van  gister  en  eergister,  van  die  mense  van  daardie 
tyd.  En  daardie  mense  uit  die  verlede  was  ook  maar  mense  met  al  die  tekortko  mings  wat  aan  die 
mens-wees  kleef.  Daarom  moet  mens  altyd  versigtig  wees  om  die  verlede  nie  te  idealiseer  of  sy 
waarde  te  oordryf  nie. 

Soms,  soos  in  ons  tyd,  word  die  geskiedenis,  die  tyd  wat  agter  lê,  voorgehou  as  die  tyd  waar  ál  die 
foute  gemaak  is,  en  wat  nou  die  hede  vertroebel  en  die  toekoms  moeilik  maak.  Skielik  is  sommige 
monumente  en  standbeelde  dinge  wat  in  die  pad  is  en  ’n  verkeerde  interpretasie  van  die  verlede 
gee.  Dit  word  nie  gesê  om  die  verlede  beter  te  verstaan  nie  maar  om  ’n  bepaalde  koers  in  die  hede 
te  propageer.  Nou  moet  die  geskiedenis  óók  sê  dat  die  nuwe  koers  die  regte  koers  is. 

So  kan  die  geskiedenis,  die  verhaal  van  die  verlede,  gebruik  ën  misbruik  word. 

Die  bedoeling  van  hierdie  publikasie  is  om  momente  uit  die  geskiedenis  van  die  gemeente  wéér 
na  vore  te  haal.  Daarom  praat  hierdie  verhaal  van  kerkgeboue,  pastorieë,  predikante,  kerkraads- 
lede  en  gelowige  lidmate.  Dis  nie  ’n  volledige  verhaal  nie,  maar  eerder  ’n  storie  met  prentjies  van 
die  spoor  waarlangs  hierdie  gemeente  geloop  het.  Dit  is  ’n  lang  verhaal  want  dit  begin  al  in  Maart 
1842  en  vóór  daardie  begin  is  daar  ook  nog  ’n  storie.  Daarom  is  getrag  om  ’n  enkele  duidelike  spoor 


Gedenkplaat  wat  in  1942  onthul  is  met  die  viering  van  die  100-jarige  bestaan  van  die  gemeente.  So  kan  mens 

sien  hoe  die  tyd  verbygaan. 

te  teken  en  nie  te  veel  besonderhede  te  gee  nie  sodat  die  verhaal  interessant  sal  bly;  sodat  mens  by 
die  nalees  hiervan  iets  sal  begryp  van  die  rykdom  van  ons  Hervormde,  kerklike  erfenis  en  ons  Afri- 
kaner-  en  volkserfgoed.  Dit  op  sigself  is  al  eiesoortig  want  in  die  Hervormde  Kerk  is  ons  nie  sku  vir 
ons  deel-wees  van  die  Afrikanervolk  nie.  Daar  was  dan  ’n  stadium  dat  ons  kerk  die  staatskerk  van 
die  ou  Zuid-Afrikaansche  Republiek  was!  Koddig  genoeg,  was  ons  seker  die  mins  staatkerklike 
staatskerk  wat  ooit  bestaan  het.  Tog  het  dit  iets  gesê  van  ons  kerk  se  betrokkenheid  by  en  sorg  vir 
die  Afrikanervolk. 

Hierdie  publikasie  is  nie  regtig  ’n  geskiedenis  van  die  gemeente  nie.  Miskien  is  dit  eerder  ’n  wan-^ 
deling  terug  in  die  tyd,  terug  op  die  spoor  waarlangs  die  gemeente  gekom  het.  Deur  die  wandeling 
te  maak,  kan  mens  dalk  later  iets  verstaan  van  die  gemeente,  hoe  die  gemeente  is  en  waarom  hy  so 
is.  Want  dit  bly  waar:  ’n  Hervormde  gemeente  en  veral  die  Potchefstroomse  Hervormde  gemeente 
het  sy  eie  kerklike  kultuur,  tradisie  en  erfgoed.  Dit  is  die  uiterlike  merktekens  van  die  gemeente  se 
geloof  en  gehoorsaámheid  aan  die  Woord  - dit  wat  die  gemeente  se  bestaan  regverdig. 

2.  DIE  EERS  TE  BEGIN 


DIE  gemeente  Potchefstroom  se  begin  lê  by  die  eerste  kerkviering  op  26  en  27  Maart  1842. 
Toe  het  ds  Daniel  Lindley,  die  Amerikaanse  sendeling  wat  deur  die  Voortrekker-volksraad 
as  predikant  van  die  Voortrekkerkerk  aangestel  is,  die  eerste  maal  op  Potchefstroom  kerk 


Ds  Dani'él  Lindley,  die  Amerikaanse  Presbiteriaanse  sendeling  wat  die  tweede  predikant  van  die 
Voortrekkerkerk  geword  het.  Hy  het  die  eerste  maal  nagmaal  in  Potchefstroom  in  1842  bedien. 

gehou.  Daar  was  baie  mense  teenwoordig  - omtrent  ’n  190  waens.  Soos  Komdt  Hendrik  Potgieter 
dit  gestel  het:  “Te  Potschefstroom  by  die  Kerk  was  190  waagens  buiten  de  in  woonders  van  de  dorp, 
en  met  regt  moet  ik  zeggen  dat  er  een  aanzienlyk  schaar  tegenwoordig  was,  ...”  26  en  27  Maart  se 
kerkviering  is  die  stigtingsdatum  van  Potchefstroom  se  gemeente.  By  die  geleentheid  is  allereers 
deur  ds  Lindley  die  kerkraadslede  in  hulle  ampte  bevestig  wat  op  23  Februarie  1842  deur  die  Volks- 
raad  aangestel  is.  Hierdie  eerste  kerkraad  in  die  Oorvaalse  Voortrekkergebied  het  drie  ouderlinge 
gehad,  nl.: 

David  Francois  Jacobs,  20  Mei  1786  - 24  Junie  1875,  is  in  Graaff-Reinet  se  wêreld  gebore.  Reeds 
in  1820  is  hy  ’n  kerkraadslid  van  die  gemeente  Beaufort  Wes.  Hy  het  saam  met  Potgieter  na  die 
noorde  getrek.  Die  Volksraad  het  op  3 Januarie  1840  besluit:  “...  dat  de  heer  David  Fransooijs 
Jacobs  als  Ouderling  en  Catigiseermeester  is  aangesteld  ...  aan  gene  zijde  der  Drakensberg.” 
Jacobs  het  in  Heidelberg  se  wêreld  gewoon  en  is  in  1875  op  die  plaas  Elandsfontein  in  die  huis  van 
sy  skoonseun,  Pieter  D Jacobs,  oorlede.  D F Jacobs  is  die  stamvader  van  die  Hervormde  Jacobs- 
familie  wat  al  baie  sterk  kerkmense  opgelewer  het. 

Frederik  Gerhardus  Wolmarans,  15.11.1788  - 28  April  1872.  Hy  was  ook  een  van  Potgieter  se 
mense  en  het  hom  reeds  in  1840  in  die  Oorvaalse  gevestig.  Hy  was  ’n  kerkman  by  uitstek  en  was  in 
1853  die  eerste  voorsitter  van  die  Algemene  Kerkvergadering  van  die  Hervormde  Kerk.  In  1872  is 
hy  op  die  plaas  Boschhoek  in  die  distrik  Potchefstroom,  oorlede.  Van  sy  nageslag  het  diep  spore  in 
die  openbare  en  kerklike  lewe  van  die  Afrikaner  getrap.  Hier  kan  mens  net  dink  aan  ouderling  A 
D W Wolmarans  uit  die  tyd  na  die  mislukte  kerkvereniging  van  1885  en  aan  prof  dr  H P Wolma- 
rans,  ’n  agterkleinseun  van  F G Wolmarans. 

Die  grafskrif  op  die  graf  van  oudl  F G Wolmarans,  die  groot  staatmaker  op  kerklike  gebied. 


Petrus  Johannes  van  Staden,  11.5.1804  - 3 Junie  1892,  wat  ook  van  Potgieter  se  mense  was  en 
uit  Uitenhage  se  wêreld  gekom  het.  Hy  het  later  na  die  Magaliesbergse  wêreld  versit  en  in  die  latere 
Rustenburgse  gemeente  nog  ’n  belangrike  rol  gespeel.  Hy  is  op  sy  plaas  Dorenbosch  in  die  distrik 
Rustenburg  oorlede.  Onder  sy  nasate  tel  daar  ’n  hele  paar  Hervormde  predikante  waarvan  ds  A J 
van  Staden  seker  die  bekendste  is. 


Een  van  die  eerste  ouderlinge. 


Petrus  Johannes  van  Staden  wat  in  Magaliesburg  se  wêreld  gewoon  het  en  één  van  die  eerste  ouderlinge  in  die 
Oorvaalse  was.  Hy  is  in  1892  oorlede  in  die  ouderdom  van  88  jaar. 

Naas  hierdie  drie  ouderlinge,  het  ds  Lindley  ook  nog  vier  diakens  in  hulle  ampte  bevestig.  As  mens 
nou  mooi  daarop  let,  word  dit  duidelik  dat  hier  in  die  begin,  die  gemeente  Potchefstroom  die  hele 
Voortrekker-gemeenskap  noord  van  die  Vaalrivier  omvat  het.  Die  Voortrekkergemeenskap 
het  wyd  verspreid  in  die  Oorvaalse  gewoon.  Die  noordgrens  van  die  gebied  was  die  Soutpansberg, 
die  suidgrens  die  Vaalrivier.  Die  wesgrens  was  die  rand  van  die  Kalahari  en  aan  die  oostekant  was 
dit  Renosterpoort,  wes  van  die  Wilgerivier,  naby  die  huidige  Middelburg.  Die  skatting  is  dat  so  ’n 
tien  jaar  later  in  1852,  tussen  die  Vaal-  en  die  Limpoporivier,  daar  ongeveer  15  000  blankes  gewoon 
het.  Die  vier  diakens  was  allereers  Pieter  du  Preez  wat  later  in  die  distrik  Zoutpansberg  gewoon 
het  en  Gabriel  Maree  wat  hom  later  in  Lydenburg  se  wêreld  gevestig  het.  Van  die  twee  diakens 
is  nie  veel  meer  bekend  nie.  Dan  was  daar  nog  Pieter  Frederik  Strydom  26.6.1800-24.9.1887  wat 
hom  in  die  Heidelbergse  wêreld  gevestig  het.  Die  meeste  Hervormde  Strydoms  uit  daardie  wêreld 

is  sy  nasate.  Hy  is  op  sy  plaas  Kafferskraal,  in  die  distrik  Heidelberg  begrawe.  Die  vierde  diaken 
was  Stephanus  Petrus  Viljoen  1793-14.10,1873,  ook  een  van  die  Potgietermense  wat  van  Uiten- 
hage  afkomstig  was.  Hy  was  ’n  sterk  kerkman  en  ’n  stoere  Hervormer.  Die  tradisie  word  deur  sy 
familie  voortgesit  en  sy  agterkleinseun,  ds  S P Viljoen  wat  in  1972  as  predikant  van  Delmas  oorlede 
is,  was  nog  ondervoorsitter  van  die  Kommissie  van  die  Algemene  Kerkvergadering. 

Dit  is  belangrik  om  ’n  oomblik  so  te  let  op  wie  die  eerste  kerkraadslede  van  die  gemeente  Potchef- 
stroom  was.  Dit  is  immers  so  dat  die  argument  gevoer  word  dat  die  gemeente  wat  ds  Daniel  Lindley 
op  26  en  27  Maart  1842  in  Potchefstroom  gestig  het,  ’n  Nederduitse  Gereformeerde  gemeente  sou 
gewees  het  en  nié  ’n  Hervormde  gemeente  nie.  Maar  hier  kan  ons,  voorlopig,  net  één  saak  sterk 
beklemtoon.  ’n  Kerk,  ’n  gemeente  is  in  die  eerste  plek  mense,  dit  is  nie  ’n  organisasie  of ’n  instituut 
nie.  Die  gelowige  gesinne,  families  en  gemeenskappe  wat  op  26  en  27  Maart  1842  almal  saam  die 
gemeente  Potchefstroom  gevorm  het,  vind  mens  so  ’n  10-12  jaar  later  almal  onder  die  bediening  van 
ds  Dirk  van  der  Hoff,  die  eerste  Hervormde  predikant  van  die  Oorvaalse.  En  dan  kan  ook  allerlei 
slim  argumente  gevoer  word  oor  die  naam  van  die  kerk  in  daardie  vroeë  jare  en  derglike  sake. 
Belangrik  is  egter  om  te  vra:  in  watter  kerk  is  die  mense,  in  watter  kerk  het  die  mense  gebly  wat 
op  26  en  27  Maart  1842  saam  met  ds  Daniel  Lindley  die  gemeente  Potchefstroom  gestig  het?  Die 
antwoord  is  baie  eenvoudig:  die  Nederduitsch  Hervormde  Kerk  - dit  is  die  oudste  kerk  in  die  Oor- 
vaalse! 

Dit  is  nie  presies  duidelik  wáár  die  eredienste  op  26  en  27  Maart  1842  gehou  is  nie.  Waarskynlik 
is  daar  kerk  gehou  onder  bokseile  om  ’n  soort  koelte  en  beskutting  te  gee.  Nie  alleen  is  die  boge- 
noemde  kerkraadslede  in  hulle  ampte  bevestig  nie,  maar  ’n  103  jong  lidmate  het  belydenis  van 
geloof  afgelê  en  189  kinders  is  by  die  geleentheid  gedoop.  Die  eerste  kindjie  wat  gedoop  is,  was 
Dorothea,  ’n  dogter  van  Hoofkomdt  Hendrik  Potgieter  en  sy  vrou  Elizabeth  Helena  Botha  wat  op 
7 Mei  1842  gebore  is.  Met  die  geboorte  van  dié  dogtertjie  is  haar  moeder  oorlede  en  te  Potchefstroom 
begrawe.  Die  Hoofkomdt  is  daarna  nog  drie  maal  getroud.  Die  meeste  van  sy  eggenote  is  oorlede 
tydens  of  na  die  geboorte  van  ’n  kind.  Dit  dui  daarop  dat  die  Voortrekkers,  met  die  gebrek  aan 
mediese  geriewe  in  die  pioniersomstandighede,  dikwels  baie  mense  aan  die  dood  moes  afstaan  wat 
in  ander  omstandighede  sou  oorleef  het.  Ons  voorvaders  het  ’n  hoë  tol  betaal  vir  die  vaderland  wat 
hulle  in  die  leë  binnelande  van  suidelike  Afrika  beset  het. 


Die  eerste  dopeling. 


Dorothea  Potgieter,  dogter  van  Hoofkmdt.  Hendrik  Potgieter.  Haar  naam  is  die  eerste  wat  in  die  oudste 
doopregister  van  Potchefstroom  ingeskryf  is.  Sy  is  later  getroud  met  N H J F van  Heerden  en  in  1924  in  die 

distrik  Waterberg  oorlede. 

Die  eerste  inskrywing  in  die  oudste  doopregister  in  Transvaal. 


By  die  Nagmaalviering  wat  deur  ds  Lindley  op  27  Maart  1842  gehou  is  was  daar  nog  nie  ’n  behoor- 
like  Nagmaalservies  beskikbaar  nie.  Die  wyn  is  toe  maar  bedien  in  twee  glasbekertjies  wat  deur  al 
die  jare  behoue  gebly  het  en  tans  nog  in  ons  Kerkargief  te  sien  is. 


Nagmaalbekers. 


Met  hierdie  twee  glasbekers  het  ds  Daniel  Lindley  in  1842  die  eerste  maal  nagmaal  bedien  in  Potchefstroom. 

So  het  die  kerklike  lewe  in  die  Oorvaalse,  met  Potchefstroom  as  die  spilpunt,  op  koers  gekom.  Maar 
so  iets  soos  ’n  reëlmatige  bediening  was  nog  nie  moontlik  nie.  Ds  Daniël  Lindley  het  in  Pie- 
termaritzburg  gewoon  en  sy  aandag  in  hoofsaak  aan  die  lidmate  in  Natal  gegee.  Eers  in  Mei-Junie 
1844  het  ds  Lindley  weer  in  Potchefstroom  uitgekom  vir  eredienste  maar  dan  het  baie  dinge  ook  al 
weer  verander. 

3.  niE  VOORTREKKERGESKIEDENIS 


DIE  stigting  van  die  Nederduitsch  Hervormde  Gemeente  Potchefstroom  in  Maart  1842  en 
die  feit  dat  die  eerste  dienste  deur  ’n  Amerikaner  gehou  is,  hang  saam  met  die  hele  ge 
skiedenis  van  die  Groot  Trek.  Oor  die  Groot  Trek  is  al  baie  geskryf,  maar  tog  kan  net  ’n 
paar  sake  weer  na  vore  gehaal  word. 

As  die  Voortrekkers  in  verskillende  trekgroepe  die  Kaapkolonie  in  die  jare  1834  en  later  verlaat, 
dan  is  daar  baie  en  verskillende  redes  voor.  Die  belangrikste  is  egter  dat  die  Engelse  koloniale  ower- 
heid  ’n  beleid  gevoer  het  wat  die  Afrikaners  laat  besef  het  dat  daar  nie  meer  vir  hulle  ’n  lewens- 
ruimte  in  die  kolonie  is  nie.  Daarom  het  die  Voortrekkers,  na  sorgvuldige  oorweging  en  die 
verkenning  van  die  verskillende  moontlikhede,  die  Engelse  kolonie  verlaat.  Hulle  trek  om  ’n  eie, 
onafhanklike  vaderland,  waar  hulle  hulself  kan  regeer,  in  die  leë  binnelande  van  suidelike  Afrika 
te  vestig.  Die  merkwaardigste  is  dat  die  sinode  van  die  kerk  in  die  Kaapkolonie  heeltemal  afwysend 
teen  die  Groot  Trek  staan.  In  die  Herderlijke  Brief  van  1837  veroordeel  die  Sinode  die  trekgedagte. 
Prof  C F J Muller  sê  in  sy  boek,  Die  Oorsprong  van  die  Groot  Trek,  bl  309:  “Van  die  predikante,  wat 
tegelyk  staatsamptenare  was,  het  die  trekgedagte  op  Bybelse  en  algemeen  godsdienstige  gronde 
bekamp.  Verset  teen  die  regmatige,  Christelike  owerheid  is  deur  hulle  veroordeel.  Die  predikante 
het  die  geduldige  afwag  van  die  welwillende  beskerming  van  hul,  deur  God  aangestelde,  owerheid 
om  hul  tydelike  probleme  reg  te  stel,  as  Christeiike  deug  voorgehou.”  Juis  vanweë  die  Herderlijke 
Brief  van  1837  en  die  houding  van  die  verskillende  kerklike  vergaderings,  het  die  Voortrekkers 
sonder  die  seën  van  die  kerk  getrek  en  geen  enkele  predikant  was  te  vinde  om  hulle  te  vergesel  nie 
of  om  hom  oor  hulle  te  ontferm,  nie. 

So  gebeur  dit  dat  Erasmus  Smit,  ’n  swaer  van  Gerrit  Maritz  en  ’n  voormalige  sendeling  van  die 
London  Missionary  Society,  wat  geen  verbintenis  met  die  Kaapse  Kerk  gehad  het  nie,  op  trek  deur 
Piet  Retief,  die  Voortrekker-goewerneur,  as  predikant  aangestel  is.  Op  Sondag  21  Mei  1837  het 
Erasmus  Smit  homself  as  predikant  van  die  eerste,  reisende  Voortrekkergemeente  bevestig.  Nou 


Ds  Erasmus  Smit,  die  eerste  predikant  in  die  Voortrekkerkerk. 


kon  Erasmus  Smit  die  kerklike  sake  behoorlik  orden,  so  is  daar  ouderlinge  en  diakens  gekies  en  op 
10  Desember  1837  is  die  eerste  amptelike  kerkraadsvergadering  gehou.  So  het  die  Voortrekkers  ’n 
eie  kerklike  organisasie  in  die  lewe  geroep  wat  aan  hulle  geestelike  en  godsdienstige  behoeftes 
moes  voldoen.  ’n  Tydgenootlike  beskrywing  van  dié  eerste  Voortrekkerpredikant  was  soos  volg: 

“Ds  of  ^meneer,  Erasmus  Smit,  was  in  die  Vrijstaat  al  ’n  man 
van  hoë  leeftyd,  of  het  in  ieder  geval  die  indruk  gemaak  van 
hejaard  of  siekelik  en  swak  te  wees.  Kort  en  geset  van  pos- 
tuur,  gaat  hy  ewenwel  nog  sonder  kierie;  roodagtig  van  wese 
met  grijserige  baard  sonder  snor,  en  kort  geknip.  Sijn  haar 
draag  hij  nie  te  lang  nie.  Hij  is  gekleed  soos  Retief,  Maritz 
e.a.,  en  draag  ’n  bef.” 


Die  Kollektelys  wat  Hoofkmdt  Hendrik  Potgieter  uitgestuur  het  om  geld  bymekaar  te  maak  uir  die  bou  van  ’n 

kerk. 

Erasmus  Smit  was  nie  by  al  die  Voortrekkers  ewe  gewild  nie  wat  meegebring  het  dat  daar  rondom 
Sarel  Cilliers  ’n  ander  kring  ontstaan.  Tog  het  die  Voortrekkers  hom  in  ere  gehou  en  na  die  slag  van 
Bloedrivier  en  die  vestiging  in  Natal  het  Erasmus  Smit  in  Pietermaritzburg  gewoon  en  daar  dienste 
gehou.  Geleidelik  het  Erasmus  Smit  al  minder  aanvaarbaar  geword  en  op  9 Februarie  1841,  so 
besluit  die  Volksraad,  moet  Erasmus  Smit  emeritaat  ontvang  en  uit  die  diens  tree. 

In  sy  plek  het  die  Voortrekkervolksraad  vir  ds  Daniel  Lindley,  ’n  Amerikaanse,  Presbiteriaanse 
sendeling  aangestel  om  die  kerklik-godsdienstige  versorging  van  die  Voortrekkers  waar  te  neem. 

In  die  Voortrekker-republiek  het  die  Volksraad  ook  op  die  kerklike  vlak,  die  belangrike  beslis- 
sings  geneem.  Dit  was  ’n  voortsetting  van  die  aanvanklike  gebruik  waar  Piet  Retief  as  goewerneur, 
vir  Erasmus  Smit  aangestel  het  en  as  staatshoof  ook  die  verantwoordelikheid  vir  die  kerk  gedra 
het. 

Daniel  Lindley  was  dus  nou,  van  Februarie  1841,  predikant  van  die  hele  Voortrekkerrepubliek 
wat  mettergaan  al  die  Voortrekkers  ingesluit  in  die  gebied  suid  van  die  Tugela,  wat  deur  Din- 
gaan  aan  Retief  gegee  is,  die  gebied  in  die  Vrystaat  wat  deur  komdt  Hendrik  Potgieter  geruil  en 
verkry  is  en  die  gebied  noord  van  die  Vaalrivier  wat  komdt  Hendrik  Potgieter  verower  het  toe 

Mzilikazi,  na  die  beroemde  Negedaagse  veldslag  in  November  1837  die  Oorvaalse  gebied  perma- 
nent  verlaat  het. 

Die  Voortrekkervolksraad,  wat  in  Pietermaritzburg  gesit  het,  het  oor  die  Voortrekkerrepubliek 
regeer  en  dit  was  die  Volksraad  wat  ook  toegesien  het  dat  Lindley  oral  in  die  republiek  kerk  gehou 
het  en  die  gemeentes  wat  in  die  lewe  geroep  is,  besoek  het.  In  die  Voortrekkerrepubliek  was  daar 
vyf  gemeentes.  In  Natal  was  dit  Pietermaritzburg,  waar  die  Geloftekerk  gebou  is,  en  dan  Port  Natal 
en  Weenen  en  buite  Natal  Potchefstroom  en  Winburg.  A1  die  gemeentes  het  ds  Lindley  besoek  en 
daarvoor  het  hy  hoofsaaklik  van  ’n  ossewa  gebruik  gemaak.  As  mens  bedink  dat  mens  nie  baie  meer 
was  50-60  km  per  dag  met  ’n  ossewa  kan  reis  nie,  dan  word  dit  duidelik  watter  groot  ondernemings 
Lindley  se  besoekreise  na  die  binneland  was. 

Naas  die  Natalse  gemeentes  was  Potchefstroom  die  oudste  Voortrekkergemeente  buite  Natal. 
Interessant  is  dat  komdt  Hendrik  Potgieter  reeds  vóór  die  amptelike  stigting  van  die  gemeente,  ’n 
kollektelys  uitgestuur  het  om  geld  b^rmekaar  te  maak  om  ’n  kerk  te  bou.  Die  kollektelys,  gedateer 
1 November  1841,  het  die  volgende  gestel: 

“Waarde  Broeders  Landgenoten  en  mede  Lee(de)  maten  der 
Hervormde  Kerken,  benevens  alle  Christelijke  Kerken  van 
Zuid-Afrika. 

Wij  ondergeteekendens  van  deze  Niewe  bewoonde  waareld- 
deel  wenden  ons  met  eene  Christelijke  verzoek  aan  elk  en 
een  iegelijk  die  zulks  ter  harte  mogte  gaan,  en  een  deel  we(n)- 
ste  te  hebben  door  een  Gesticht  alhier  opterichten,  alwaar  wij 
onze  God  en  Schepper  van’t  geheel  al  in  kunnen  dienen  op 
dat  wij  door  een  opregt  harten  uit  genade  het  eeuwige 
gelukzaligheid  mogte  beërven. 

Zoo  dan  Broeders  en  Vrienden  zij  het  u alle  kennelijk,  hoe  wij 
hier  in  deze  landstreek  zij  geraaken,  en  door  de  Hijdensche 
bloeddorstige  Aardsche  Tijrannen  zijn  gereuneerd  geworden, 
zoo  Goed,  als  Bloed,  en  dien  wijze  zeer  verarmd  is  geworden 
en  nu  niet  in  staat  zijnde  van  onze  zijde  alleen  een  Kerk  of 
zoodanig  Gestigt  te  doen  bouwen,  is  dus  de  reeden  dat  wij 
ootmoediglijk  verzoek  dat  elk  en  een  iegelijk  hunne  behulp- 
zame  hand  wilde  bieden  te  geven  na  hunne  vermogen  hoe 
gering  het  ook  zij,  met  alle  dank  zal  worden  aangenomen. 

En  worden  de  Broeders  en  vrienden  verzocht  welke  daartoe 
geneegen  is  iets  te  geven,  als  dan  dezelve  aan  den  Broeder  en 
vriend  Johannis  Hendrik  Schoeman  aftegeven.” 

Hierdie  skrywe  is  onderteken  Hoofkomdt  Hendrik  Potgieter  en  deur  P J van  Staden  as  “kerkraad”, 
hoewel  dit  nie  meer  vasgestel  kan  word  hoe  en  waar  hy  kerkraad  geword  het  nie.  Die  res  van  die 
ondertekenaars  is  vier  veldkornette,  onder  andere  G J Kruger  en  vyf  heemrade.  Dit  kan  nie  meer 
vasgestel  word  wat  van  hierdie  oproep  geword  het  nie.  Dit  sou  egter  nog  ’n  tydjie  duur  voor  daar 
aandag  gegee  is  aan  die  bou  van  ’n  kerk. 

Die  staatkundige  gebeurtenisse  in  suidelike  Afrika  het  inmiddels  ook  invloed  uitgeoefen  op  die 
gang  van  kerklike  sake. 

4.  DIE  JA.RE  1842-1852 


DIE  groot  verandering  kom  wanneer  Engeland  sy  imperialistiese  ywer  nie  verder  kan 
bedwing  nie  en  in  1842  sir  George  Napier  en  250  troepe  na  Natal  stuur  om  die  gebied  te 
annekseer  - dit  wil  sê  die  Voortrekkerrepubliek  en  die  aangrensende  Zoeloe-koninkryk  wat 
onafhanklik  van  die  Voortrekkers  bestaan  het.  Hoewel  die  Voortrekkers  in  die  begin  probeer  om 
met  die  wapen  die  Engelse  mag  te  verdryf,  het  die  Volksraad  uiteindelik  op  8 Augustus  1843  die 
anneksasie  van  Natal  aanvaar.  Dit  het  nie  die  Voortrekkergebied  wes  van  die  Drakensberge  geraak 
nie.  Daardie  gebied  is  vanaf  1843  deur  Hoofkomdt  Hendrik  Potgieter  met  ’n  Burgerraad  regeer. 

Hoofkomdt  Hendrik  Potgieter  het  baie  sterk  gevoel  oor  die  onafhanklikheid  van  die  Voortrekker- 
republiek  en  het  reeds  in  1841  aan  Generaal  A W J Pretorius  in  hierdie  verband  geskrywe: 

“Ek  wil  my  onder  geen  Brit  nog  onder  geen  mogenheid  van  in 
de  waereld  onderwerpe,  in  rechtvaardigheid,  en  ben  geen 
Brit,  zo  hoop  en  vertrouw  ik  het  ook  nooit  te  moogen  worden, 
en  bid  in  dit  geval  niet  alleen  voor  my,  maar  selfs  voor  onze 
gehele  Verenigde  burgerlyke  Maatschappy  tot  den  Aller- 
hoogste,  en  wil  altoos  liever  10  trede  voorwaarts  gaan,  dan  1 
agteruit. 

Tot  betrekking  van  ons  land  die  met  menschen  bloed  gekocht 
is,  ik  hoop  en  vertrouw  dat  niet  alleen  ik,  maar  alle 
ingezetene  burgers  van  onze  vereenigde  Maatschappij  van 
gevoel  zal  weezen,  om  niet  alleen  het  land,  maar  alle  met 
onze  burgers  gekogte  bloed-land  te  helpe  verdedigen  en  voor 
te  staan,  en  daarvan  zelfs  niet  een  duim  grond  te  willen  ver- 
liezen  ...” 

Nou  weer,  met  die  anneksasie  van  Natal  het  Hoofkomdt  Potgieter  hom  sterk  daaroor  uitgelaat  en 
selfs  aan  die  Engelse  owerhede  in  Natal  geskryf:  “Alle  naasies  zijn  vreij  en  gaat  waar  sij  wil;  en  wij 
als  vreij  gebooren  hoopen  ook  onafhankelýk  en  vreij  ons  eijgene  saaken  te  bestieren.” 

Die  vryheidsideaal  van  die  Voortrekkers  kom  in  hierdie  twee  briewe  van  Hoofkomdt  Potgieter 
sterk  na  vore  en  daaruit  blyk  dat  die  Voortrekkers  nie  weer  onder  Engelse  oorheersing  wou  staan 
nie. 

Na  die  anneksasie  van  Natal  het  so  baie  Voortrekkers  uit  die  land  weggetrek,  dat  ds  Daniel 
Lindly  sy  dienswerk  as  predikant  van  die  Voortrekkerkerk  neergelê  het.  In  Mei-Junie  1844  was  ds 
Lindley  nog  vir  oulaas  in  Potchefstroom,  en  in  1845  het  hy  Winburg  nog  besoek  maar  dan  neem  hy 
in  Desember  1846  sy  ontslag  en  gaan  terug  na  sy  sendingwerk  onder  die  Zoeloes.  Die  oorblyfsel  van 
die  Voortrekkergemeentes  in  Natal  is  in  Mei  1844,  toe  Natal  as  ’n  distrik  van  die  Kaapkolonie 
geproklameer  is,  ingelyf  by  die  Kaapse  kerk.  So  is  dié  deel  van  die  Voortrekkerkerk  ten  ooste  van 
die  Drakensberge  afgesny  van  die  Voortrekkerkerk  en  deel  gemaak  van  die  staatskerk  van  die 
Kaapkolonie. 

Die  Voortrekkers  wat  in  Natal  gewoon  het,  het  in  die  jare  1845-1848  geleidelik  uit  die  land  weg- 
getrek.  Die  Engelse  owerheid  wat  die  uittog  wou  stuit,  het  uiteindelik  deur  die  Kaapse  goewerneur, 
sir  Harry  Smith,  die  hele  gebied  suid  van  die  Vaalrivier  en  wes  van  die  Drakensberge  geannekseer. 
In  ’n  hoogdrawende  Manifes  wat  op  29  Maart  1848  gepubliseer  is,  annekseer  sir  Harry  Smith  die 
Trans-oranje  en  probeer  terselfdertyd  die  Voortrekkers  oortuig  van  die  voordele  van  ’n  Engelse 
owerheid  bo  ’n  onafhanklike  Afrikanervaderland. 

Generaal  A W J Pretorius  wat  eers  in  1848  Natal  verlaat  het,  het  probeer  om  die  anneksasie  van 
die  Transoranje  ongedaan  te  maak.  Maar  in  die  veldslag  van  Boomplaas  op  29  Augustus  1848  het 
Pretorius  die  onderspit  gedelf  en  moes  die  Voortrekkers  maar  die  anneksasie  aanvaar.  Om  die 
Voortrekkers  so  ver  te  kry  om  die  Engelse  vlag  te  aanvaar  het  die  Kaapse  goewerneur,  direk  en 
indirek,  predikante  van  die  Kaapse  Kerk  daarvoor  gebruik.  Dit  is  moontlik  gemaak  omdat  die 
Kaapse  Sinode,  ná  die  anneksasie  van  die  gebied  noord  van  die  Oranje,  nou  skielik  predikante  na 
die  mense  daar  wou  stuur. 

So  het  ’n  eerste  Kaapse  kerklike  besoek-kommissie  in  1848  in  die  Vrystaatse  gebied  aangekom, 
skaars  ’n  maand  na  die  anneksasie.  Ds  A Murray  snr,  ds  PK  Albertyn  van  Prins  Albert  en  ouderling 

GenA  W J Pretorius,  die  held  van  Bloedrivier  en  een  van  die  boumeesters  van  die  ou  ZARepubliek,  wat  in  1852, 
na  die  ondertekening  van  die  Sandrivier-traktaat  ontstaan. 

Pienaar  was  die  lede  van  dié  kommissie.  Hierdie  drie-manskap  het  selfs  so  ver  gegaan  om  ook,  na 
hulle  besoek  aan  Winburg,  Potchefstroom  te  besoek.  Hoewel  hulle  daar  nie  Nagmaal  bedien  het  nie, 
is  daar  tog  kerk  gehou  en  kinders  gedoop. 

Kort  daarna,  in  Oktober  1848  is  ’n  tweede  deputasie  uit  die  Kaapse  Kerk  na  die  Transoranje  en 
die  Oorvaalse.  Hierdie  keer  was  dit  dr  William  Robertson  van  Swellendam  en  dr  P E Faure  van 
Wynberg.  Albei  hierdie  predikante  was  lojale  Engelse  onderdane  en  het  nogal  moeite  gedoen  om  die 
Voortrekkers  te  oortuig  dat  om  deel  te  wees  van  die  Engelse  empire  net  opwindend  kan  wees. 
Hierdie  deputasie  het  ook  in  Potchefstroom  ’n  draai  gemaak  en  het  daar  onder  “gespannen  zeilen, 
die  ons  tot  tempel  dienden”,  kerk  gehou. 


Dr  Wim  Robertson,  1805-1879,  die  bekende  Kaapse  koloniale  predikant,  wat  ook  nog  ’n  keer  Potchefstroom 
besoek  het.  Hy  was  een  van  die  Kaapse  predikante  wat  skerp  teen  die  Groot  Trek  gekant  was. 

Een  van  die  gevolge  van  die  bemoeienisse  was  dat  die  Kaapse  goewerneur,  sir  Harry  Smith  op  14 
Maart  1849  ’n  proklamasie  uitgevaardig  het  waarin  hy  al  die  Vrystaatse  gemeentes  by  die  Kaapse 
kerk  ingelyf  het.  Terselfdertyd  het  hy  ds  Andrew  Murray  jnr  as  predikant  van  Bloemfontein  met  ’n 
staatstraktement  aangestel.  In  Januarie  1850  is  ds  Dirk  van  Velden  deur  die  goewerneur  as  predi- 
kant  van  Winburg  aangestel.  Van  die  oorspronklike  Voortrekkerrepubliek  het  toe  net  die  Oorvaalse 
as  onafhanklike  gebied  oorgebly.  Van  die  Voortrekkerkerk  het  net  gemeente  Potchefstroom  oorge- 
bly  want  die  ander  gemeentes  is  deur  die  Engelse  goewerneurs  in  die  struktuur  van  die  Kaapse 
Kerk  ingevoeg. 


Ds  Andrew  Murray  jnr.  wat  in  1849  deur  die  Engelse  goewerneur,  sir  Harry  Smith,  aangestel  is  as  predikant 
van  Bloemfontein.  Daarvandaan  het  hy  op  eie  houtjie  ook  die  Voortrekkers  in  die  Oorvaalse  besoek. 

Die  Potchefstroomse  gemeente  het  in  die  begin  die  hele  Oorvaalse  omvat.  Terwyl  Potchefstroom  die 
dig  bevolkste  deel  van  die  land  was,  was  daar  tog  ook  al  georganiseerde  kerklike  lewe  in  Magalies- 
berg,  Mariko,  Ohrigstad  en  Zoutpansberg.  Dit  was  hierdie  één  gemeente,  versprei  oor  die  hele  Oor- 
vaalse  wat  op  10  Februarie  1849  ’n  beroepsbrief  na  Nederland  stuur  om  vandaar  ’n  predikant  te 
probeer  verkry.  As  ouderlinge  onderteken  F G Wolmarans,  D F Jacobs  en  P J van  Staden  en  as  diak- 
ens  C J H Kruger,  P F Strydom,  S P Viljoen  en  C A Bothma.  Die  poging  het  egter  niks  opgelewer 
nie.  Dit  was  ’n  groot  teleurstelling  na  al  die  mislukte  pogings  om  ’n  predikant  uit  die  Kaapkolonie 
te  kry.  ^ 

Die  aanstelling  van  ds  Andrew  Murray  as  NG  predikant  in  Bloemfontein  het  tog  die  Voortrekkers 
in  die  Oorvaalse  enigermate  bevoordeel.  Vir  ’n  hele  paar  jaar  het  ds  Murray  moeite  gedoen  om  jaar- 
liks  ook  na  die  Oorvaalse  te  besoek.  Sy  besoeke  het  die  kerklike  lewe  gestimuleer  sodat  die  Volks- 
raad  in  1850  ’n  selfstandige  gemeente  uit  die  Magaliesburgwyk  kon  vorm  wat  die  naam  Rustenburg 
gekry  het.  Reeds  in  September  1849  is  daar  ook  ’n  gemeente  in  Lydenburg  gestig. 

In  1852  het  ds  Andrew  Murray  weer  ’n  besoekreis  na  Transvaal  gebring.  Die  omstandighede  het 
dan  nogal  dramaties  verander.  Vanweë  Gen  A W J Pretorius  se  netjiese  diplomasie  het  hy  uitein- 
delik  daarin  geslaag  om  Engeland  so  ver  te  kry  om  met  die  Sandrivierkonvensie  van  17  Janu- 
arie  1852  die  onafhanklikheid  van  die  Oorvaalse  te  erken.  In  ’n  sekere  sin  was  dit  die  afsluiting 
van  die  Groot  Trek  want  so  is  één  groot  ideaal  van  die  Groot  Trek  verwerklik  naamlik  die  verkry- 
ging  van  ’n  soewereine,  onafhanklike  vaderland  vir  die  Afrikaner. 

Sandrivier  het  ’n  bepaalde  verwydering  tussen  ds  Murray  en  die  Transvalers  tot  gevolg  gehad 
omdat  ds  Murray  daar  oor  die  saak  van  onafhanklikheid  teenoor  die  Transvalers  gestaan  het.  Dit 
is  waarskynlik  aan  sy  invloed  te  danke  dat  die  Vrystaatse  Afrikaners  op  daardie  stadium  nie  ook 
ingesluit  is  in  die  onafhanklike  Afrikanervaderland  nie. 

In  ieder  geval,  as  ds  Andrew  Murray  in  Maart  1852  as  deel  van  ’n  amptelike  deputasie  saam  met 
ds  J H Neethling  in  die  Oorvaalse  aankom,  dan  is  daar  heelwat  argwaan  teen  sy  persoon.  Na  ’n  lang 

besoekreis  is  die  twee  predikante  uiteindelik  in  Mei  1852  weer  terug  in  Potchefstroom.  Daar  word 
dan  ’n  breë,  verteenwoordigende  vergadering  gehou  om  planne  te  beraam  om  ’n  predikant  vir  die 
Oorvaalse  te  kry.  Dit  het  gelyk  asof  dit  onmoontlik  was  om  ’n  predikant  uit  Nederland  te  kry  en  nou 
is  weer  gepraat  oor  die  moontlikheid  om  ’n  predikant  uit  die  Kaapse  Kerk  te  kry. 

Tydens  dié  vergadering  word  dit  duidelik  dat  die  Transvaalse  kerkraadslede  in  die  eerste  plek  ’n 
predikant  wil  hê.  Die  twee  Kaapse  predikante  buit  dit  uit  deur  die  Transvalers  wys  te  rnaak  dat 
as  hulle  hulle  kerklike  onafhanklikheid  prysgee  en  weer  by  die  Kaapse  kerk  inskakel,  dan  sal  hulle 
wel  ’n  predikant  kan  bekom. 

Uiteindelik  aanvaar  die  kerklike  vergadering  die  voorwaarde:  eers  inlywing,  dan  ’n  predikant. 
Selfs  die  Volksraad  aanvaar  die  voorwaarde  en  so  het  die  twee  Kaapse  predikante  ewe  selfvoldaan 
huistoe  gegaan  met  die  versoek  van  die  Transvaalse  gemeentes  om  ingelyf  te  word  by  die  Kaapse 
kerklike  organisasie. 

Die  versoek  is  toe  in  Oktober  1852  voor  die  sinode  van  die  Kaapse  Kerk  gelê.  Die  sinode  het  toe 
net  oor  die  saak  van  die  inlywing  gehandel  en  die  saak  van  ’n  predikant  vir  die  Transvaalse 
gemeentes  verwys  na  “de  eerst  volgende  gelegenheid”,  dit  wil  sê  die  volgende  sinode  wat  oor  drie 
jaar  gehou  sou  word.  Dit  terwyl  ’n  predikant  vir  die  Transvaalse  gemeentes  baie  belangriker  was 
as  die  saak  van  die  inlywing.  Hier  het  dit  al  duidelik  geword  dat  NG-predikante  baie  rats  met 
woorde  is  want  op  die  ou  ent  het  hulle  hulle  nie  veel  gesteur  aan  die  Transvalers  se  behoefte  aan  ’n 
eie  predikant  nie. 

Juis  in  dié  tyd  word  dit  bekend  dat  daar,  heeltemal  onverwags,  ’n  predikant  uit  Nederland  op  pad 
was  na  die  Oorvaalse.  Die  sinode  het  onmiddelik  besluit  om  dié  predikant  as  predikant  van  die 
Kaapse  Kerk  na  die  Oorvaalse  te  stuur  en  om  so  die  inlywing  van  die  Transvaalse  gemeentes  te 
finaliseer. 

5.  ns  niRK  vjln  nER  hoee 


AS  mens  so  terugkyk  op  die  geskiedenis  is  dit  tog  merkwaardig  hoe  die  geskiedenis,  onder 
die  hand  van  God,  telkens  ’n  kinkel  maak  of ’n  ander  koers  gaan  as  wat  die  mense  so  sorg- 
vuldig  beplan  het.  Soms  is  dié  draai  in  die  geskiedenis  tot  beproewing  en  ander  kere  weer 


Ds  Dirk  van  der  Hoff  die  eerste  predikant  van  Potchefstrooni. 


Mev.  M.  van  der  Hoff,  geb.  van  Otterloo.  Eggenote  van  die  pionierpredikant  van  Transvaal. 

tot  vreugde.  Dit  blyk  egter  dat  die  mens  se  beplanning  dikwels  maar  baie  betreklik  is.  Dit  is  juis 
wat  hier  gebeur  het.  Die  Kaapse  Sinode  of  sy  predikante  het  alles  in  die  werk  gestel  om  die  Trans- 
vaalse  gemeentes  ingeskakel  te  kry  in  die  Kaapse  kerklike  organisasie.  Net  wanneer  dit  lyk  asof 
alles  sorgvuldig  gereël  is,  kom  daar  so  ’n  historiese  kinkel  en  as  ds  Dirk  van  der  Hoff  in  die  Oor- 
vaalse  kom  dan  besluit  die  Transvalers  dat  soos  hulle  staatkundig  vry  en  onafhanklik  is,  so  wil 
hulle  kerklik  óók  vry  en  onafhanklik  wees  - wil  hulle  nie  deel  wees  van  die  Kaapse  kerk  nie  wat 
die  staatskerk  van  die  Engelse  kolonie  is,  en  volledig  onder  die  plak  van  die  Engelse  goewerneur 
van  die  Kaap  gestaan  het. 

Dié  gewigtige  besluite  neem  die  eerste  Algemene  Kerkvergadering  van  die  Voortrekkergemeen- 
tes  wat  op  8 Augustus  1853  te  Rustenburg  bymekaar  gekom  het  nadat  die  Kerkraad  van  Potchef- 
stroom  en  die  Krygsraad  van  Rustenburg  dié  belangrike  vergadering  belê  het.  Interessant  genoeg 
is  die  bekende  Potchefstroomse  ouderling  F G Wolmarans  die  voorsitter  en  ds  Dirk  van  der  Hoff  die 
skriba  van  die  vergadering.  Die  besluit  van  die  Rustenburgse  Algemene  Kerkvergadering  is  in 
November  1853,  toe  die  Algemene  Kerkvergadering  weer  in  Potchefstroom  by  mekaar  gekom  het, 
eenparig  herbevestig  in  ’n  gesamentelike  sitting  met  die  Volksraad.  So  het  die  Voortrekkergemeen- 
tes  in  die  Oorvaalse  hulle  onafhanklikheid  herbevestig  en  geweier  om  deel  te  wees  van  dié  kerk  wat 
in  1837  die  onderworpenheid  aan  die  Engelse  koningin  Victoria  gesien  het  as  die  antwoord  op  die 
Afrikaner  se  vryheidsideaal. 

Op  twee  interessante  sake  kan  hier  net  in  die  verbygaan  gelet  word.  As  die  Voortrekkergemeen- 
tes  in  die  Oorvaalse  so  bevestig  dat  hulle  organisatories  ’n  selfstandige  kerk  is,  dan  noem  hulle 
hulleself  aanvanklik:  Nederduitsch  Gereformeerd.  Dit  was  op  daardie  stadium  ook  die  naam 
van  die  kerk  in  die  Engelse  Kaapkolonie. 


ALGEMEEN  REGLEMENT 

voon  HET  BESnrUR  DER 

IN  ZUID-AFRIKA, 


ONTWORPEN  IN  DE  ALOEMEENE  ICEHK.VERCADERING, 

Gchouden  hinnen  de  Kaapsíad,  op  den  3 Novmiiher,  eii  volyende  dagen 
van  het  Jaar  1921. 


KERSTE  AFDEEIINO. 
ALOEMEENE  BEPALINGEN, 


Art.  1. 

Hst  BESTUDR  dbr  HERVORMDB  KERK  wor<U  uilgcoclcnd,  OBJlEE>fTET.YK 
Rinoswyzb’  en  Synodaal. 


Art.  2. 


De  Leden  der  Kollegien,  wawaan  ditonUcrícheiden  beiluur,  volgcni  na  le  mcldeno  be- 
pelingen,  wordt  opgedragen,  ilommen  nllyd  boordcljk. 


OnSSkt^ÍHÍÍA  ’^*“**'  CcWilo,  Omtic  n WwtwUri  4t  rM  »1  lit  ru  Ont*  U>lnU|t», 


Die  titelblad  van  die  Kerkwet  van  die  Kaapse  kerk.  In  1824  was  die  amptelike  naam  van  die  kerk: 
Nederduitsche  Hervormde  Kerk.  Dit  is  eers  in  1842  verander. 

Tot  1842  het  die  kerk  in  die  Kolonie  homself  Nederduitsch  Hervormd  genoem  in  al  sy  amptelike 
stukke.  Die  sinode  van  1842  het  egter  besluit  dat  dit  Nederduitsch  Gereformeerd  moet  wees  en 

van  daardie  tyd  af  geld  daardie  naam.  In  die  Oorvaalse  is  altwee  name  gebruik  omdat  baie  van  die 
Voortrekkers  se  attestate  nog  die  naam  Nederduitsch  Hervormd  gedra  het.  Met  die  opstel  van 
die  Grondwet  van  die  Zuid-Afrikaansche  Republiek  in  die  jare  1855-1857  is  die  naam  Neder- 
duitsch  Hervormd  aan  die  kerk  gegee  en  so  het  dit  gebly. 

Ds  van  der  Hoffse  beroepsbrief 

Die  formele  stuk,  opgestel  deur  profU  G Lauts  van  Kampen,  waarmee  hy  "...  uit  naam  van  en  voor  den 
Achtbare  Volksraad  der  Uitgewekenen  en  Onafhankelyken  Afrikaansche  Hollanders  benoorden  den 
Vaalrivier,  in  Zuid-Afrika,  ...”  ds  van  der  Hoff  as  predikant  aangestel  het. 

Hierdie  gebeure  is  in  die  laat  sestigerjare  in  die  ou  Republiek  sterk  uitgeb.uit  as  ds  Frans  Lion 
Cachet  ons  kerk  aanval  en  verdag  probeer  maak.  Hy  begin  dan  met  die  argument  dat  ds  Dirk  van 
der  Hoff  een  van  die  grootste  skurke  moes  gewees  het  wat  ooit  hier  in  Suid-Afrika  op  die  kerklike 
erf  rondgeloop  het.  Ds  van  der  Hoff  sou  doelbewus  die  Transvaalse  gemeentes  mislei  het  om  die 
inlywing  met  die  Kaapse  kerk  te  verwerp  en  om  sodoende  leervryheid  en  allerlei  teologiese 
dwalings  hier  in  te  voer.  Selfs  vandag  nog  word  die  verhaal  geglo  en  dit  is  nogal  amusant  hoe  die 
NG  kerkhistorici  worstel  om  ’n  “stigtingsdatum”  vir  die  Hervormde  Kerk  te  vind.  Dit  omdat  hulle 
nie  wil  aanvaar  nie  dat  die  Voortrekkers  al  alle  organisatoriese  bande  met  die  staatskerk  van  die 
Engelse  kolonie  laat  vaar  het  - veral  na  die  uitsprake  van  die  Herderlijke  Briefvan  1837.  Daarom 
vier  die  NG-gemeentes  ewe  plegtig  saam  met  die  ou  Hervormde  gemeentes,  al  die  Hervormde 
gemeentelike  stigtingsdae.  So  probeer  hulle  die  indruk  skep  dat  ds  Van  der  Hoff  in  1853  gekom 
het  en  die  oorspronklike  Nederduits  Gereformeerde  gemeente  afgerokkel  het  van  die  kerk  in  die 
Engelse  kolonie  en  toe  hier  ’n  “ander”  kerk  kom  stig  het.  Terselfdertyd  word  die  verhaal  in  die  NG 
kerklike  kringe  lewend  gehou  dat  teologies  gesproke,  alles  nie  pluis  in  die  Hervormde  Kerk  is 
nie.  Slegs  die  NG  Kerk  sou  dan  die  waarheid  besit,  slegs  die  NG  Kerk  sou  dan  histories  gesproke, 
die  reg  op  bestaan  hê.  Maar  daardie  dwalings  is  male  sondertal  weerlê  en  as  dwalings  aangedui. 

Maar  dit  net  so  terloops.  Die  interessante  is  dat  slegs  ds  Van  der  Hoff  die  moed  en  die  oortuiging 
gehad  het  om  in  1853  sy  volle  gewig  by  die  gemeentes  van  Transvaal  in  te  gooi  en  hulle  te  dien  met 
die  evangelie.  Die  dienswerk  het  met  groot  opofferings  gepaard  gegaan  want  ds  Van  der  Hoff  moes 

aanvanklik  die  hele  Transvaal  deurreis  om  die  gemeentes  te  besoek.  Met  ’n  ossewa  moes  hy  sy 
dienswerk  verrig  en  al  die  gevare  van  ’n  wilde  wêreld  trotseer.  Hoewel  hy  ’n  pastorie  in  Potchef- 
stroom  gehad  het,  het  hy  baie  selde  iets  van  sy  traktement  ontvang.  Daar  was  in  daardie  dae  nog 
nie  geld  in  die  ou  Transvaal  nie  - almal  het  maar  van  ruilhandel  geleef.  Ds  Van  der  Hoff  se  lidmate 
het  hom  versorg  met  die  middele  wat  hulle  gehad  het  maar  van  die  owerheid,  wat  van  sy  trakte- 
ment  verantwoordelik  was,  het  hy  aanvanklik  niks  ontvang  nie.  Tog  het  hy  nooit  gekla  nie  maar 
met  toewyding  sy  dienswerk  verrig  en  so  het  hy  die  Nederduitsch  Hervormde  Kerk,  wat  vanaf  1857 
ook  die  staatskerk  van  die  ou  republiek  was,  opgebou  en  sterk  gemaak. 

Juis  omdat  ds  Van  der  Hoff  aanvanklik  die  enigste  predikant  in  die  Oorvaalse  was  en  omdat  die 
gemeente  Potchefstroom  in  daardie  beginjare  die  spilpunt  was  waaromheen  die  kerklike  lewe 
gedraai  het,  bekruip  die  versoeking  elke  keer  die  historikus  om  wyer  te  kyk  en  meer  te  vertel  as  net 
die  verhaal  van  die  Hervormers  van  Potchefstroom. 

Hier  kan  gestel  word  dat  ds  Dirk  van  der  Hoff  ’n  enorme  bydrae  gelewer  het  om  die  Christelik- 
nasionale  gees  van  die  Afrikaner  in  die  Oorvaalse  te  bou.  Hoewel  hy  aanvanklik  net  vir  vyf  jaar  na 
Suid-Afrika  sou  kom  het  hy  sy  lewe  as  predikant  van  Potchefstroom  geslyt.  Hier  in  Potchefstroom 
is  hy  op  9 Oktober  1881  oorlede  en  deur  ds  NJ  van  Warmelo  van  Heidelberg  begrawe. 

Hy  moes  die  kerk  deur  moeilike  omstandighede  en  tye  lei  en  bymekaarhou.  So  moes  hy  in  1859 
die  kerklike  skeuring  van  ds  Dirk  Postma  en  sy  mense  die  hoof  bied  wat  die  kerk  verlaat  het  omdat 
hulle  nie  Gesange  wou  sing  nie.  In  1865-1866  moes  Ds  van  der  Hoff  die  kerk  bymekaar  hou  teen  ds 
F L Cachet  se  skeurpoging  in. 

Die  gedrukte  program  van  ds.  Dirk  van  der  Hoff  se  25-jarige  ampsjubileum.  Ds.  van  der  Hoff  het  in  1853  na 
Potchefstroom  gekom  vir  ’n  periode  van  vyfjaar  ...  en  toe  sy  lewe  lank  daar  gebly. 

Ds  van  der  Hoff  het  pal  gestaan  en  in  die  samelewing  gedoen  wat  hy  moes  doen  sodat  hy  op  baie 
vlakke  ’n  weldadige  invloed  ten  goede  uitgeoefen  het.  Ds  van  der  Hoff  het  van  die  Hervormde 
gemeente  van  Potchefstroom  nie  net  ’n  bolwerk  van  die  kerk  gemaak  nie  maar  ook  ’n  inspirasie- 


18 


bron  wat  wyd  invloed  uitgeoefen  het.  Daarin  is  hy  bygestaan  deur  sy  kerkraadslede  en  lidmate  wat 
steeds  ’n  hoë  waardering  vir  hierdie  pionier-predikant  gehad  het. 


Grafvan  ds  van  der  Hoffin  die  begraafplaas  van  Potchefstroom. 

6.  DIE  GEMEENTE  GROEI EN  WORD 
STERKER 


TOE  ds  Van  der  Hoff  in  1853  in  Potchefstroom  aangekom  het,  was  daar  darem  al  ’n  kerkge- 
bou.  Die  kerkgebou  wat  in  1851  voltooi  is,  het  op  die  noord-oostelike  hoek  van  die  huidige 
kerkplein  gestaan.  Die  kerkplein  is  in  1850  aan  die  gemeente  geskenk  deur  die  Volksraad. 
Dit  het  toe  beteken  dat  daar  dadelik  voortgegaan  kon  word  met  die  bouwerk.  In  Oktober  1850,  toe 
ds  Murray  Potchefstroom  besoek  het,  was  die  mure  al  dakhoogte  en  is  daar  al  kerkgehou  in  die 
gebou  nadat  seile  oor  die  mure  getrek  is. 

Die  kerkgeboutjie  wat  sitplek  vir  so  ’n  400-500  mense  kon  bied  was  van  die  begin  af  ’n  bietjie  te 
klein  vir  die  gemeente.  Dit  was  ’n  langwerpige  gebou  met  ’n  kort  vleuel  in  die  middel.  Hierdie  eerste 
kerkie  in  die  Oorvaalse  is  op  19  Mei  1851  deur  ds  John  Murray  ingewy. 


’n  Rekonstruksie  tekening  van  die  eerste  kerkgebou  van  die  gemeente  Potchefstroom  wat  in  1859  ingewy  is. 

Gelukkig  was  dit  nooit  nodig  gewees  om  die  ringvuur  met  sy  skiethokke  te  gebruik  nie. 

Na  ds  Van  der  Hoff  se  koms,  in  1854,  is  ’n  muur  rondom  die  kerk  gebou  met  skietgate  en  twee  ski- 
ethokke.  Gelukkig  was  dit  nie  nodig  vir  die  inwoners  van  Potchefstroom  om  ooit  in  die  fortifikasie 
te  vlug  nie. 

Die  kerkgebou  self  het  waarskynlik  geen  meubels  in  gehad  nie.  Die  vloer  wat  waarskynlik,  soos 
destyds  taamlik  algemeen  was,  vasgestempte  klei  wat  daarna  gesmeer  is.  Kerkbanke  was  daar  nie 
sodat  elkeen  Sondae  sy  eie  sitgoed  moes  saambring.  Of  daar  ’n  preekstoel  was,  is  onwaarskynlik 
terwyl  dat  seker  nog  nie  ’n  orrel  was  om  die  sang  te  begelei  nie. 

Selfs  voor  ds  Van  der  Hoff  se  koms  is  daar  Sondae  twee  maal  kerk  gehou,  terwyl  in  die  middae 
ook  Sondagskool  vir  die  kinders  gehou  is.  Gedurende  die  week  is  die  kerkgebou  gebruik  as  ’n 
skoolgebou  en  as  die  Volksraad  in  Potchefstroom  vergader  het,  is  dit  gebruik  as  raadsaal.  Die 
kerkgebou  het  dus  op  verskillende  terreine  diens  gelewer.  So  is,  miskien  sonder  dat  dit  so  besef  is, 
beklemtoon  dat  die  Christelike  geloof  en  die  Kerk  in  meer  as  een  opsig  die  prop  was  waarop  die 
beskaafde  gemeenskap  van  Potchefstroom  gedryf  het. 

In  1857  nadat,  na  baie  probleme,  die  grondwet  van  die  ou  Zuid-Afrikaansche  Republiek  aanvaar 
is,  is  kommandant-generaal  MW  Pretorius,  die  seun  van  die  held  van  Bloedrivier,  A W J Pretorius, 
as  eerste  president  verkies.  Die  nuwe  president  en  die  ander  hoë  ampsdraers  van  die  ou  republiek 
is  op  6 Januarie  1857  in  Potchefstroom  beëdig.  Na  die  beëdiging  het  ds  D van  der  Hoff ’n  diens  in 
die  kerkgebou  gelei  en  toe  het  die  nuwe  president  net  buite  die  kerk,  wéér  ’n  toespraak  gehou.  So 
het  die  ou  Hervormde  kerkgeboutjie  dié  dag  ’n  sentrale  rol  gespeel. 

President  M W Pretorius  1819-1901,  van  1857-1871  president  van  die  ZAR  wat  in  verskillende  opsigte  die  pad 
vir  ds.  D.  van  der  Hoffin  die  ou  republiek  gelyk  gemaak  het.  In  die  periode  1877-1881  het  hy  weer  ’n  leidende 

rol  in  die  ou  ZAR  gespeel.  Hierdie  foto  dateer  uit  1898. 

Op  6 Januarie  1857  is  toe  ook  vir  die  eerste  maal  die  beroemde  Vierkleur  van  Transvaal  gehys.  Die 
ontwerper  van  die  vlag  was  waarskynlik  ds  Dirk  van  der  Hoff  en  sy  broer  M van  der  Hoff.  Ook  hier 
is  dit  merkwaardig  hoeveel  moeite  sommige  historici  het  om  te  aanvaar  dat  ds  Van  der  Hoff  die 
ontwerper  van  die  roem-oorlaaide  vlag  is.  Tog  staan  dit  vas  dat  hy  daartoe  ’n  bydrae  gelewer  het  en 
dat  hy  die  digter  was  van  die  eerste  vlaggelied  wat  begin  het  met  die  gevleuelde  woorde:  “Vivat  de 
vlag!  vivat  de  vlag,  door  vrijheid  hier  geplant.”  Ds  Van  der  Hoff  was  ’n  regte  Transvaalse  patriot 
wat  hom  met  hart  en  siel  vereenselwig  het  met  sy  aangenome  vaderland  en  sy  mense. 


Die  eerste  pastorie. 


‘n  Skaalmodel  wat  gemaak  is  van  ds  D van  der  Hoffse  pastorie.  In  hierdie  pastorie  het  hy,  saam  met  sy  broer 

Martin,  die  Transvaalse  Vierkleur  ontwerp. 

Die  dorpie  Potchefstroom  het  ook  geleidelik  gegroei.  Nie  alleen  was  dit  een  van  die  belangrikste 
dorpe  in  die  land  nie  maar  dit  was  ook  ’n  sehtrum.  Uit  die  vroeë  sestigerjare  van  die  vorige  eeu  kry 
mens  hierdie  beskrywing  van  die  dorp: 

“Het  dorp  Potchefstroom  met  zijne  vele  boomen  en  watertoe- 
voer,  kon  in  dien  tijd  een  flinke  dorp  genoemd  worden  en,  ..., 
dacht  men  er  over  het  tot  hoofd  en  residentiestad  te  maken. 

De  gouvernementscholen  waren  er  waarlijk  goed  en  voorza- 
gen  ten  volle  in  de  behoeften  van  dien  tijd.  De  winkels 
maakte  er  goede  zaken  en  zelfs  waren  in  het  eene  jaar  dat  ik 
daar  vertoefde,  er  verscheidene  huizen  met  planken  vloeren 
en  kon  men  ook  een  kamer  met  een  dergelijke  vloer  voor 
danslustigen  huren.  Verder  werd  er  veel  tabak  verbouwd  en 
men  droogde  er  vele  vruchten  zooals  vijgen,  perzikken  en 
kweeperen.” 


Die  gemeente  Potchefstroom  het  natuurlik  ook  gegroei  soos  die  land  digter  bevolk  geraak  het.  So 
het  die  gebeur  dat  ds  Van  der  Hoff  op  verskillende  plekke  in  sy  gemeente  en  in  die  land  moes  kerk 
hou.  Sy  kerkplekke  was  al  teen  die  Vaalrivier  af  waar  nou  die  dorpe  Makwassie,  Wolmaransstad 
en  Bloemhof  lê.  Meer  na  die  noordweste  is  daar  kerk  gehou  in  Mariko.  Na  die  ooste  was  daar  kerk- 
plekke  by  Losberg  en  Suikerbosrand  en  nog  verder  by  die  teenswoordige  Volksrust  en  Wakker- 
stroom. 

Geleidelik  is  Potchefstroom  se  grense  nouer  getrek  soos  die  Volksraad  nuwe  distrikte  in  die  lewe 
geroep  het  en  sodoende  ook  nuwe  gemeentes.  Immers  die  Nederduitsch  Hervormde  Kerk  was  die 
staatskerk  van  die  ou  ZAR  en  dit  het  beteken  dat  die  Volksraad  met  die  stigting  van  ’n  nuwe 
distrik  ook  vir  ’n  nuwe  predikantstandplaas  voorsiening  moes  maak.  So  is  Wakkerstroom  in  1861 
as  nuwe  distrik  in  die  lewe  geroep  en  Bloemhof  in  1869  en  Mariko  in  1871.  Geleidelik  het  ds  Van 
der  Hoff  se  diensterrein  kleiner  geword  maar  vanweë  die  tekort  aan  predikante  het  dit  in  werklik- 
heid  nie  veel  verskil  gemaak  nie. 

4 

7.  niE  NUWE  KERKGEBO  U 


REEDS  in  1859  is  daar  ’n  Boukommissie  in  die  lewe  geroep  om  ’n  nuwe  kerkgebou  op  te  rig. 
Dit  was  toe  al  duidelik  dat  die  kerkgebou  wat  in  1853  ingewy  is,  te  klein  was  om  die 
gemeente  werklik  te  huisves. 

Die  Boukommissie  wat  in  April  1859  bymekaargekom  het,  het  besluit  dat  die  nuwe  kerkgebou  in 
die  middel  van  die  kerkplein  opgerig  moes  word.  Wat  die  kerk  betref,  is  gesê: 

“...  zal  zijn  met  een  vlerk  naar  de  straat  zijde  gekeerd  en  een 
dito  kleinere  van  achteren,  tot  consistoriekamer;  - die 
grootte  zal  zijn  negentig  by  dertig  voet  buitenwerk,  de  muur 
18  voet  hoog  onder  de  balk  en  twee  voet  dik  of  daaromtrent 
van  gebakken  steen;  het  fundament  van  klippen,  drie  voet 
breed  en  twee  voet  boven  de  grond”. 

Die  bouwerk  is  dadelik  aangepak.  Die  feit  dat  sommige  vensters  in  die  parallele  mure  nie  regoor 
mekaar  is  nie,  word  daaraan  toegeskryf  dat  die  gebou  met  rieme  uitgemeet  is  wat  nat  geword  het! 


Nagmaal  in  1880. 


Die  kerkgebou  van  Potchefstroom  met  Nagmaalwaens  uitgespan  op  die  kerkplein. 


Hoewel  aanvanklik  die  hoeksteenlegging  in  Oktober  1859  sou  plaasvind,  is  die  hoeksteen  uiteinde- 
lik  op  26  Desember  1859  deur  president  M W Pretorius  en  ds  D van  der  Hoff  gelê.  Vir  dié  hoeksteen- 
legging  is  ’n  uitvoerige  program  gereël. 

Die  bouprogram  is  deur  die  politieke  onrus  wat  in  die  land  geheers  het  ernstig  ontwrig.  Die 
politieke  onrus  het  saamgehang  met  verset  teen  president  Pretorius  se  beleidsrigtings  en  het  selfs 
tot  burgeroorlog  gelei  tussen  die  Staatsleër  en  die  Volksleër.  Die  oorlog,  wat  gelukkig  baie  min 
lewens  geëis  het,  is  in  Mei  1864  beëindig  toe  president  Pretorius  as  president  herkies  is. 

Daarna  kon  die  bouprogramme  goed  vorder  en  op  Sondag,  25  Februarie  1866  kon  die  kerk 

ingewy  word.  Dit  was  uit  die  aard  van  die  saak  ’n  baie  deftige  gebeurtenis  wat  deur  byna  al  die 
belangrike  mense  in  die  ou  ZAR  van  destyds  bygewoon  is.  Dit  is  tog  merkwaardig  om  vanjaar,  ’n 
150  jaar  na  die  stigting  van  die  gemeente,  en  meer  as  126  jaar  na  die  inwyding  van  die  kerk  te  besef 
dat  dieselfde  kerk  op  dieselfde  kerkplein  nog  steeds  gebruik  word  vir  die  gemeentelike  godsdiens- 
oefening.  Die  kerkgebou  is  deur  die  jare  wel  ’n  bietjie  verander  in  dié  sin  dat  die  grasdak  met  ’n 
sinkdak  vervang  is  en  dat  ’n  toringspits  of  dakruiter  nou  op  die  kerk  pryk.  Die  oorspronklike  vloer 
van  vasgestampte  klei  is  ook  al  vervang  en  netjiese  banke  is  ingesit  asook  ’n  drietal  galerye.  Waar 
in  ds  Van  der  Hoff  se  tyd  die  kerkgangers  hulle  eie  sitgoed  moes  saambring  en  saans,  as  daar  ’n 
diens  was,  sy  eie  vetkers,  is  daar  nou  al  die  geriewe  wat  nodig  is. 

VAN  DE  OPTOGT  EN  VERDERE  VERRIGTINGEN  BIJ  GELEGENHEID 
DER  PLEGTIGE  INWIJDING  VAN  HET  NIEUWE 

líerfi^cbiuw  der  NcUcrUuilsfli-llerverinde  (íemccale 
le  paicUeíslreouK  op  25  [ítfrjsrl,  isoo. 

Kcik'klok  7.ai  aH  naar  Kewaonte  drie  malen  wordcn;  eeiate  Keluí  morRens  om  7 ure. 

twcede  aelui  orii  half  aclit,  (lcKle  gelui  kwart  voor  acht.  Hct  laaUte  geliii  xal  ern  kwaitier  uuts 
aaiihomlen.  rn  ín  dien  tu^ienti/d  verzatnslt  zich  dc  ganiche  RCinrcntcn  in  het  oudc  Keik-gcbouw,  waar 
precie*  oin  B ure  door  den  r’reíbkant  van  Potchefitrouin,  ccnc  loeipraak  gchotiden  wordcn.  Na  de  loe- 
sptaak  gecfi  hij  dcn  Biibei  voor  de  nietiwe  Kcrk  bestenid,  ín  handen  vaii  een  der  beidc  Oud-oudeilingen  F. 
G.  Wolrnaranc  en  Steph.  Viljurii,  ncaina  <tr  op(o|;t  j^etfKtld  wordt  al  voigt: — 

a. — KerkoMUe  Beembten.— l.  I)c  tifide  Ond-onderlincen  den  nijbei  dragendc.  7,  Dr  Predikant 
van  Pulchefalroom.  en  die  van  Prctoria.  3,  !>e  Í’redikant  van  Kti  tenburg  en  (he  van  Zoiitpansberg. 
4.  l)e  Buileniaiidschc  riedikaiKrii  twee  aan  iwre.  5,  De  Kerkeraad  van  PoicHef^troom  en  Bultcnwiíkcn 
twee  aan  twce  naar  lang.  6,  DeKerkeiaden  van  Kiistfnhurg,  Zoulpansi>eig,  Lydcitbtirg,  Pretoria, 
Wakkcrstrooni,  Uilrecht,  ileidcihcrg;  íiKgeÍijks  naar  rang  iwee  en  twec. 

b. —  Burgeriljko  Ambtei'snironen  Authorlfelten.  — i De  f resldent  van  deii  UitToercnden 

Raaden  an  Voorzitier  van  den  V'olksraad.  2.  De  f.cden  van  den  Voiksraad,  twee  aaii  twee.  3.  De 
I.eden  »an  dcn  Uilvoe  enden  Raad.  4.  Dc  Wrcshuis  en  StaatS'procurcur.  5.  De  l.anddrostcn  der 
verKchitlende  disirícten,  iweeaaii  twee.  6,  D«  ileemradan.  tweeaan  twee.  7.  De  Kteiken. 

c. "  Onderwlje.  — I,  De  l.rden  der  Alacineene  Scbooicommissic  en  de  plaatsclíjke  Schoolcommissíe,  twte 

aan  Iwve.  7.  Dt  Ondcrwijacrs, 

d.  KrlJg*moeht.—De  Commandanten,  Veldcornels  en  Provisies,  twee  aan  twee. 

e. — RoKtlng  ven  doOptoi?t.>— I.  De  optogt  gaal  vande  Oiide  Ketk  aaarden  Pastorí®.  2.  Het  Zang 

koor  «laat  geschaard  bij  de  paslone  en  ver»cÍkomt  den  nadeten  optogt  m«t  toepa<«elik  gecang.  3.  !)«  ‘ 
optof  (,  lot  bij  dc  pasiotte  gcit.idetd.  siaat  duai  tolaiig  siil  lol  iiel  Zangkoor  gecindifd  heefl.  4.  De  op- 
togt  verrolft  tijn  weg,  roalsde  lieidc  Oudrrlingrn  voorgaan.  naar  dc  kerk  (ot  bijde  drur  aan  de  K«rk- 
sir.iat.  ringende  het  I2de  vers  van  r alm  ï 18,  oiider  leiding  van  dci»  voorsangfr.  5.  D«  femecnt*.  die 
aaii  drn  optogl  geen  dcel  neeml  vereenigt  /ich  bij  Hen  íngang  der  kcrk-<lcur,  de  vrouwen  aatide  eene  en 
nians  de  aiKÍeie  zijde.  De  bejaarde  leden  der  gemeenif  /00  nabij  mogebk  aan  de  dcur  terwijl  Diakens 
en  KoMer  zorg  zidlen  d'agen  hen  geschiktt  pfaalsen  aan  te  wijzen.  6.  !let  Zangkoor  vulgi  den  wcf  door 
drn  diierieiir  aanfewcren  en  zingt  een  toepas«ieiike  zang,  aU  het  t2de  vers  van  Psalra  tt8.  door  den op- 
lofi  gerindigd  is.  7.  De  oplogi.  tot  bij  dc  krrk-deiir  grnade'd.  blijfl  daar  slaan  teiwiji  de  Predíkani 
en  de  oudsle  indienst  zíjnde  Onderling  der  gemrenlc  vooru'l  tredrn  oni  dr  drur  te  openen.  Genoeinde 
Ondci  ling  geefl  den  slculel  aan  dcn  PrcdiUant,  verzorkl  Hcin  de  deur  le  opencn.  8.  De  Prcdikanl  opent 
de  denr,  houdt  eene  kortc  toc«praak  eri  geeít  tot  zingtn  op  aan  de  gemeente  hel  jde  vers  van  r«alin  lOO. 
9.  Ziulra  dit  Faalm-vcrs  opgeg eveii  ii  worden  de  overige  dcnren  der  kerk  oolc  geopend  en  de  geiiieeme 
Ireedl  de  kerk  binnen,  doch  níel  dooi  de  deur  der  con<i«torte,  dte  híj  dcze  gelrgcnhrid  allrcn  vuor  het 
Zangkoor  bcstemd  it.  10.  De  oplogt  gaat  de  denr  door  de  predikant  geopend  binrien  onder  het  zíngen 
CB  der  gemeenir  van  bovrngrnormd  Psalm-ver«,  de  beide  Ouderlingen  Irggcn  drn  Rijljel  op  dco  prr- 
díksiorl  rn  dr  ptedikanl  bekliinl  dcnzeive  I(.  Zodra  vers  3 van  fsalm  loo  geeindígd  is.  zingi  het 
Zangkoor  liet  3de  Cczaiig.  bcgeleid  door  miiZirk  dcr  «erafyn  bcspreld  door  jiifvrouw  Siiiaiina  Zinn. 

Nameitt  de  Dircctic. 

1 D.  VAN  DER  l'OPP.  Predlkant. 

Die  gedrukte  progrtam  van  die  inwyding  van  die  bestaande  kerkgebou  op  25  Februarie  1866  - nou  al  weer  126 

jaar  gelede. 

By  (iie  inwyding  was  al  die  destydse  Transvaalse  predikante,  dit  wil  sê  behalwe  ds  D van  der  Hoff 
ook  nog  ds  A J Begemann  van  Pretoria,  ds  G W Smits  van  Rustenburg,  ds  N J van  Warmelo  van 
Heidelberg  en  ds  P A C van  Heyningen  van  Lydenburg,  teenwoordig.  In  ’n  sekere  sin  tipeer  dié 
predikante  die  kerklike  situasie  wat  daar  in  die  ou  ZAR  geheers  het.  Daar  was  geen  NG-predikante 
teenwoordig  nie  omdat  die  NG-kerk  as  ’n  Kaapse  kerk  teenoor  die  Transvaalse  Hervormde  Kerk, 
nog  nie  werklik  in  die  Boererepubliek  bestaan  het  nie.  Ds  Dirk  Postma  van  die  Gereformeerde  Kerk 
was  op  daardie  stadium  op  reis  in  Transvaal  om  sy  verspreid  wonende  lidmate  te  besoek. 

Die  republikeinse  owerheid  het  ook  aan  die  verrigtinge  deelgeneem.  Dit  toon  hoe  die  verbondsteo- 
logie  en  die  siening  dat  die  kerk  ’n  volkskerk  is,  die  destydse  denke  bepaal  het.  Dit  het  onder  andere 
beteken  dat  die  owerheid  in  sy  wetgewing  deeglike  rekening  gehou  het  met  die  Wet  van  God.  Maar 
om  terug  te  keer.  By  die  inwyding  was  president  M W Pretorius,  die  Uitvoerende  Raad  en  al  die 
lede  van  die  Volksraad  en  ook  nog  baie  hoë  staatsamptenare  teenwoordig.  In  ’n  groot  optog  vanaf 
die  ou  kerk,  is  beweeg  na  die  nuwe  kerk  waar  ds  Van  der  Hoff  die  deure  oopgesluit  het  en  daarna 
’n  wydingsrede  gehou  het. 

So  het  in  Potchefstroom  nou  ’n  doelmatige  Hervormde  kerkgebou  gestaan.  Dit  was  ook  nodig  dat 
daar  beter  voorsiening  gemaak  moes  word  want  in  die  sestigerjare  het  die  dorp  al  meer  as  2 000 
inwoners  gehad.  So  was  Potchefstroom  nie  net  ’n  erkende  kerksentrum  nie,  maar  ook  ’n  belang- 
rike  handelsdorp  omdat  baie  van  die  verkeer  na  Natal  oor  Potchefstroom  gegaan  het. 

Eers  in  1892,  byna  26  jaar  ná  die  inwyding  van  die  kerkgebou,  is  daar  wéér  aan  die  kerkgebou 
aandag  gegee.  Dan  word,  vir  die  eerste  maal,  ’n  plafon  in  die  kerk  gesit.  ’n  Ordentlike  plankvloer 
vervang  dan  die  vasgestampte  en  gesmeerde  grondvloer.  Vir  die  eerste  maal  word  banke  ingesit  en 
ook  behoorlike  lampe. 


Die  kerkgebou. 


Die  kerkgebou  soos  dit  verfraai  is  met  ’n  sinkdak,  ’n  daktoring  en  ’n  ingangsportaal.  Dié  verbeteringe  is  in  ds 

C W du  Toit  se  tyd  aangebring. 

Die  verheteringe  het  saamgegaan  met  die  plasing  van  ’n  pyporrel  in  die  kerkgebou.  Die  orrel  is  in 
London  bestel  van  die  fïrma  Bevington  and  Sons.  Die  orrel  is  verskeep  na  Durban  en  vandaar  is  dit 
per  ossewa  na  Potchefstroom  vervoer.  Die  orrelis  J S Perold  het  die  orrel  self  ingebou  op  die  orrel- 
galery  wat  spesiaal  vir  die  doel  opgerig  is.  In  November  1891  het  ds  C W du  Toit,  wat  toe  predikant 
van  die  gemeente  was,  ’n  informele  ingebruiknemingseremonie  in  die  kerk  gelei.  Vnn  die  gebeure 
berigDe  Volkstem  van  5 November  1891: 

“De  heer  Perold  speelde  op  hekwame  wijze  de  accompagne- 
menten  van  de  verscheidene  Psalmen  en  Gezangen  en  de 
algemeene  opinie  was  dat  de  gemeente  hoogst  tevreden  met 
het  orgel  kan  zijn,  het  was  een  uitmuntend  goed  instrument.” 

Dit  was  die  eerste  pyporrel  in  Transvaal  en  doen  nog  ononderbroke  diens  in  die  oudste  kerkgebou 
in  Transvaal.  Die  orrel  is  weer  ’n  slag  of  wat  gerestoureer  en  begelei  nou  al  die  gemeentesang  vir 
meer  as  honderd  jaar. 

Die  bestaan  van  die  orrel  in  die  Hervormde  Kerkgebou  van  Potchefstroom  dui  ook  op  die  beska- 
wende  invloed  wat  van  die  Afrikaner  en  sy  kerk  in  ons  deel  van  die  wêreld  uitgegaan  het.  Toe  die 
Afrikaner  ingetrek  het  in  die  Oorvaalse  was  dit  letterlik  en  figuurlik  ’n  leë  wêreld  omdat  Mzilikazi 
se  impis  die  wêreld  ontvolk  het.  Nadat  Mzilikazi  verdryf  is  en  die  Voortrekkers  deur  verowering  die 
regmatige  eienaar  van  Transvaal  geword  het,  het  die  swart  mense  weer  geleidelik  in  die  land 
ingekom.  Die  vrede,  veiligheid,  voorpoed  wat  deur  die  Afrikaners  mettergaan  geskep  is,  was  aan- 
loklik. 

Na  die  vestiging  van  die  Afrikaner  in  die  Oorvaalse,  plaas  die  Afrikaner-gemeenskap  en 
aanvanklik  veral  die  Hervormde  Kerk  sy  stempel  op  die  openbare  lewe  en  so  gebeur  dit  dat  die  Oor- 
vaalse  ’n  Christelike  geweste  word.  Dit  is  merkwaardig  dat  juis  dit  wat  die  vadere  gebou  het,  van- 
dag  met  soveel  ^rwer  aangeval  en  verkleineer  word.  Dit  kan  gebeur  omdat  die  Afrikaner,  in  baie 
opsigte  vandag  skynbaar  aanvaar  het  dat  hy  ’n  vreemdeling  in  sy  eie  vaderland  is. 

Die  Hervormde  kerkgebou  in  Potchefstroom,  wat  ’n  gebou  sonder  pretensies  is  en  iets  van  die  een- 
voud  maar  ook  die  standvastigheid  van  die  Voortrekker  versinnebeeld,  was  in  die  geskiedenis  van 
die  gemeente  ook  dikwels  meer  as  net  ’n  kerkgebou.  Potchefstroom  het  natuurlik  groot  bekendheid 
gedurende  die  eerste  Engelse  oorlog  1880-1881,  gekry.  Na  die  groot  byeenkoms  by  Paardekraal  van 
10-13  Desember  1880  waar  besluit  is  om  die  vryheid  van  die  ZAR  te  herstel,  is  ’n  kommando  van 
400  man  onder  bevel  van  gen  Piet  Cronje  na  Potchefstroom  gestuur.  Hy  moes  daar  die  proklamasie 
van  die  Uitvoerende  Raad  laat  druk.  Die  kommando  het  die  drukkery  van  J P Borrius  beset  en 
beskerm  sodat  die  drukwerk  kon  voortgaan. 

Die  Engelse  magte  in  die  dorp  en  in  die  militêre  kamp  net  buite  die  dorp  het  hulle  aanvanklik  stil 
gedra.  Op  16  Desember  egter  het  ’n  groep  Engelse  soldate  op  die  Boere  gevuur  en  was  die  stryd  ’n 
werklikheid.  ’n  Sterk  afdeling  Engelse  troepe  het  hulle  in  die  Landdroskantoor  en  in  die  Algemene 
Boerewinkel  verskans.  ’n  Groep  Boere  wat  op  pad  was  om  dié  troepe  te  verdryf,  was  verplig  om  in 
en  om  die  Hervormde  kerkgebou  skuiling  te  soek.  Ondanks  die  nogal  verwoede  geveg  wat  aan  die 
gang  was,  het  ds  Van  der  Hoff  die  kerk  gaan  oopsluit  sodat  die  Boere  daar  stelling  kon  inneem. 
Later  het  hy  weer,  ondanks  die  skerpte  van  die  geveg,  kos  vir  die  vegtende  burgers  in  die  kerkgebou 
gebring.  So  het  die  kerkgebou  ook  deel  geword  van  die  Afrikaner  se  vryheidstryd.  Die  geveg  in 
Potchefstroom  het  nog  ’n  tydjie  geduur  want  eers  op  18  Desember  kon  die  Boeremagte  daarin  slaag 
om  die  Engelse  troepe  tot  oorgawe  te  dwing.  So  het  die  Boeremagte  Potchefstroom  weer  bevry, 
gelukkig  sonder  dat  die  kerkgebou  enige  noemenswaardige  skade  gely  het. 

Dit  moes  vir  ds  Van  der  Hoff ’n  groot  voldoening  gewees  het  toe  die  vryheid  van  die  ZAR  in  1881  j 
weer  herstel  is  want  Van  der  Hoff  was  ’n  welsprekende  woordvoerder  en  vormgewer  van  die  j 
vryheidsideaal  van  die  republikeinse  Afrikaner.  Met  die  herstel  van  die  vryheid  het  ds  Van  der  Hoff  j 
nog  twee  lofsange  gedig  om  dit  te  gedenk. 

Dit  staan  nogal  in  kontras  met  die  optrede  van  sy  NG-kollega,  ds  J P Jooste.  Hy  het  op  16  Desem-  i 
ber  inderhaas  sy  pastorie,  met  sy  gesin  verlaat,  en  na  Hartbeesfontein  gevlug.  In  sy  pastorie  het  die 
Boere  afgekom  "...  op  ’n  brief  wat  hy  aan  sir  Owen  Lanyon  geskryf  het  en  waarin  dié  aangemoedig 

word  om  skerp  teen  die  opstandige  burgers  op  te  tree”.  Ds  J P Jooste  het  nooit  weer  na  Potchefstroom 
teruggekeer  nie. 

So  het  die  Hervormde  Kerkgebou,  met  sy  dik  baksteenmure,  ook  nog  ’n  keer  as  ’n  fort  gefunk- 
sioneer. 

8. 


niE  KEEKLIKE  VERnEELHEin 
TUSSEN  niE  REPUBLIKEINSE 
KERIKNNER  VAN  niE  NOORnE  EN 
niE  KOLONIJlLE  JlFRIKANER  VAN 
niESUinE 


EN  saak  wat  van  groot  betekenis  is  om  die  19e  eeuse  geskiedenis  van  die  Afrikaner  te  ver- 
staan,  is  die  strewe  na  vryheid  en  staatkundige  onafhanklikheid  wat  in  die  Groot  Trek  na 
vore  gekom  het.  Onbewus  het  die  Voortrekkers  die  voortbestaan  van  die  Afrikaner  as  ’n 
eiesoortige  volk  vir  meer  as  ’n  honderd  jaar  gewaarborg.  Die  merkwaardigheid  dat  ’n  klein  minder- 
heid  van  ongeveer  15  000  Trekkers  of  emigrante  die  waarborg  geword  het  van  die  voortbestaan  van 
die  Afrikanervolk,  is  één  van  die  interessanthede  van  ons  geskiedenis. 

’n  Tweede  saak  wat  van  haie  groot  betekenis  is,  is  die  werklikheid  dat  die  Trekkers  ’n  minderheid 
van  die  destydse  Afrikanervolk  was,  so  ’n  10%  of  15%  van  die  geheel.  Dit  het  beteken  dat  die  gróót 
meerderheid  nie  die  griewe  van  die  Voortrekkers  gedeel  het  nie  en  tevrede  was  met  die  Engelse 
bewind  wat  vanaf  1806  in  die  Kaapkolonie  gevestig  was.  Miskien  is  dit  ook  verstaanbaar  want  die 
lewe  in  die  oosgrens  distrikte,  waar  die  meerderheid  van  die  Voortrekkers  vandaan  gekom  het,  het 
hemelsbreed  verskil  van  die  rustige,  beskaafde  bestaan  wat  veral  in  die  westelike  deel  van  die 
kolonie  gevoer  is. 

’n  Derde  saak  wat  nie  uit  die  oog  verloor  moet  word  nie  is  die  groot  geestelike  ën  kulturele  afstand 
wat  daar  bestaan  het  tussen  die  pionier-Afrikaner  aan  die  oosgrens  en  die  fynbeskaafde,  deftige 
predikante  van  of  Skotse  of  Nederlandse  afkoms.  Daarom  is  dit  voortdurend  so  dat  predikante, 
Engelse  reisigers-  en  amptenare  die  Afrikaner-pionier  aan  die  oosgrens  of  die  Voortrekkers  beskryf 
het  as  ru,  ongeletterd,  onbeskaafd,  primitief,  onbeholpe,  dom  en  al  dergelike  meer.  Daaruit  blyk  nie 
net  die  afstand  tussen  die  Europese  beskawingstyl  en  die  Afrikaner-pionier  wat  aangepas  was  in 
Afrika  nie,  maar  ook  die  hooghartige  meerderwaardigheid  waarmee  nog  altyd  vanuit  die  Engelse 
en  Engels-bepaalde  kringe  op  die  Afrikaner-pionier  neergesien  is. 

Daarom  miskien  het  die  sinode  van  1837  in  die  Herderlike  Brief  waarin  die  Groot  Trek  afgewys 
is,  sulke  ongelooflike  dom  stellings  gemaak.  Die  sinode  het  byvoorbeeld  gesê: 

“Te  regt  bedroeft  zich  de  Synode  over  de  Tegenwoordigen  toe- 
stand  van  zoo  vele  Ledematen  der  Hervormde  Kerk,  die 
hunne  haardsteden  en  altaren  hebben  verlaten,  zonder 
eenen  Mozes  en  Aaron  de  woestyn  introkken,  en  zonder 
belofte  of  aanwyzing  thans  een  Canaan  voor  zich  opzoeken  . . . 

Zoo  kan  ook  de  Synode  hare  goedkeuring  geenszins  hechten 
aan  het  voornemen  van  velen,  die  deze  Nomaden  op  ’t  spoort 
wenschen  te  volgen  . . . 

Zy  vermaant  met  allen  ernst  elk  en  eenen  iegelyk,  om  onder- 
worpen  te  zyn  aan  hen,  die  God  over  hen  gesteld  heeft  als 
Zijne  dienaars  ...” 

Daarby  het  die  sinode  dit  as  sy  oortuiging  uitgespreek  dat  as  die  landverhuisers  hulle  sou  gedra  as 
getroue  en  gehoorsame  onderdane  dan  sou  koningin  Victoria  van  Engeland  wat  in  1837  die  troon 
bestyg  het,  hulle  toegeneë  wees.  Sy  sou  dan  ’n  “hartelyke  belangstelling  in  de  bevordering  van  Gods- 
dienst  en  deugd”  gehad  het,  so  het  die  Sinode  gesê.  Die  werklikheid  was,  soos  die  geskiedenisboeke 
dit  aanteken,  ’n  bietjie  anders  want  dié  koningin  Victoria  moet  die  verantwoordelikheid  dra  vir  die 
ellende,  moeite,  oorloë  en  verwoesting  waarmee  die  Engelse  vanaf  1837  die  republikeinse  Afrikaner 
verniel  het.  Die  Herderlike  Brief  van  die  sinode  van  1837  toon  baie  duidelik  die  verskil  in  denke  aan 
tussen  die  Kaapse  predikante  wat  vir  hulle  aanstellings,  versorging  en  salaris  van  die  Engelse 
goewerneur  afhanklik  was  en  die  Afrikaner-pionier.  Dit  was  mos  Hoofkomdt  Hendrik  Potgieter  wat 
in  1841  aan  Komdt-generaal  A W J Pretorius  geskrywe  het: 

HERDERLYKE  HERINNERINGEN 

KX 

TOESPRAAK, 

BY  GELEGENHEID  DER  SLUITING  VAN  DE 

DBA 

ÍSIÍIS¥®SiSE35)I§ 

CEU00D3K  1K  ns  MAAUOaU 

Octobcr  eck  N’ovember  dcs  Jaars  1837, 

. AAS  ALLK\,  UXE  UET  EVASOELIE  VAX  JEZL'S  DEN  GEKRUISTEN  OMHELZEX,  ’ 

EN  KZtK  OrZt..'(D£a  aa;)  dc 

U'.XyK.i  DKU  ONDf  nsOUErDKNK  nEnVOllAïDE  O’EMEKVrnV 

^an  í(£  Haap  2(e  <$oede  .i^oop. 


WAtBDST*  MKD8-CnBI8TKNi!!>-  ! 

Uartrlyk  gelie/is  Broedet*  en  Zusters  in  den  Heer  ! 

Ilebb^  bytooJeic  »I|;i'meeo  l>okeDde  omstaadÍKltcdeB  aonleidio;  KegeroD  tot  ilcze  buiteag;ewcno  byc<.>n- 
n>r|iínK  cn  fftmrnkoiMt  var.  AfKrTaftidigdco  uit  Ue  ontii  .'icheideiie  HenormUe  Grmreaten  biimca  dei:?  Vnlk- 
|il«ulins ; wri'Ion  by  6rlrs«nhcid  niet  nllrcn  de  beliingrykftto  zakcit  bchftndeld, -wetku.allini-io  Terband 
alftui  1^  dcn  «eljtftnd  en  tcí  herstcl  Tan  ordc,  mst,  vrcdc  cn  bloolonzer  Kcrk ; mnar  bobbcn  ook  de  honolouwdc 
ptigiagrn  der  Sjrnoilc,  door  middcl  van  dc  Hoog-Edcle  CommÍBsariascn  Folitick,  ten  gevolgo  geiiad,  dat  U«  Sy- 
iiodftlr  HvjluiU'a  dcs  jaars  ISJl,  wclkc’ (ot  hierioe  de  goodkeuring  van  wyien  Zyno  Mi^estcit  ooi«a  dieii-be. 
(mirdeii  Konir.p  nog  nici  luuldeo  verwofve n,  doar  onina  gecrbicdigdcn  Goi^vemcar  ia  soo  vcrrc  voorloopig  lyn 
li„kr«rh(lKd  gcivorden,  als  Zyner  Eiloiiieids  wyshcid  r.ulks  noodzakctyk  oordcclde  j word  dftamnbovea  by  di>A‘ 
g.ileftrnhriildoorZTnc  Exccllcalie  gunstiggehpor  verleeud  nan  dc  «lcai  vanjici),  Uio  &nr  aandfúngen  ep  ecae 
Mu'cr  oi'cnlwurr  brhandeling  vnn  Kerkolyko  Zakco, — do  Syuode  kan  nlle  dcfto  harc  vemgtÍEgm  niet  ais  gcbeel 
ai4rd»ftu  besclmuvrea,  londer  zich  ook  vooraf  op  do  gohraikelykc  wjzo  tot  u cJlen  duor  imddel  dei^  te  rigicri, 
it>(  wip  ty  van  wcgc  -hftftr  geias  en  hnrca  inTlood  in  ccdc  mecr  middelyke  of  oamiddelyke  betrftkking  •taat. 

Trmyl  ly  ftldus  docndc  dcn  standanrd  drs  Trcdcs  ai  dcr  brocderlykc  geapgi'nheid  én  liefdc  omhoog  bcft, 
rndr  bft»oinhl.vftJl,op<Iatclk  aflato  van  alle  vcftolging  cn  •tryd  Ii-gpnxyncnhrondrr,a)owil7y  tegcjyk  ookherin- 
nrrd  lu  bbcn,  ilat  de  Godsdirnst  de  gTandauil  ia  vnn  dun  Stnat,  en  naar  nuiín  dese  stcnnt  op  hot  onbotlrjegelyii 
\t  i>íii\l  drr  Wan.'beid,  en  beocfcnd  wordt  overrpnk'mnlig  dcn  uilgctlrnktco  wil  lUt  Allcriioogsten,  ly  tot  epncn 
tluiirf.vi'cn  icíjro  gcdyi  roor  hiod  on  volk  bcidcn. 

Als  Christcnpn,  die  bi-t  Evangclie  der  genftdn  en  zaiigheul  omhelzcn,  wclke  Ood  de  Ilctr  (oegpifgd 
hcffl  Jrngenen,  dir  hrtri  Ive  telcKivcn  cii  bclcven,  bcbt  py.nicl  van  noodc,  d.at  mcn  u de janrbockrii  der  volken 
iinlPuUc  cn  uit  dpnclvcr  grschicJpnUscn  bcrÍDnprc,hoe  godsilienstige  geschillpnde  smiirtolyksta  luiwecTn  hel.lv.-n 
.cffi'rtaAkl,  eu  dftarpnlogcn  luir  vprdr«ngzna.mhpid  rn  ondt’rlingo  lioi'du  dp  vccrkracht  gewpcst  zyti  van  don  ann- 
wfts  rn  hlori  van  vrurhcen  ongimrhte  natitm  ca  londen. 

iJptldcloos-  cn  zodclootihpij  lya  pji  hlyvcn  dnn  voor  nltyd  vau  omc  kuslen  en  grenien,  ran  onzs  woulo- 
gen  rn  uit  «>aic  kancn  Kcweerd  ! OnfSr  allpr  lous  ay : Vrees  God  en  onder/ioud  Zyne  ffeloden . Gcdmngt  u voo.-ui 
i!«nkbvirjcírus  r.em  ra  rrcml  Zyno  vcrachoonendo  goedheid:  If'a?i/  toc/i  banahartit/  e«  gemdig  ia  de  Heer, 
er  groot  raa  poede.-ti'ren/íei'!,  ctu.  XKie  nwcr  ift  bicrvfta  nict  toft  toIIp  ovrrtuigd?  M'iens  bart  khipt 
met  vim  prkentclyk  gcvncl  Toor  do  wcldidije  Voorricnigbeid  Gods,  zoo  rigtbaar  ons  cn  oa»  laod  aogonlang» 
lK>to>’i«l.  •oT”  ‘I®  bomuplpOfthekl  onittc  wreedo  cn  Tonadcrlyke  vyanden,  wicr  roof-,  moord-  en  bmndlust 

i«ii  erlen  ooxpr  grloofs-  ca  laoJKenootcn  op  do  grenzen  van  Ult  gobiprl  in  het  uitrrstc  gevaar,  in  de  grot>!slet-UpnJe 
en  itroc^hcid  d..-  I'  id.;:,  cc  ht  : 'cvcn  van  nK'PÍKC'i  bravcn  hurgcr,  haLsvftdcr  cu  juugcling  «nn  buiuic  bloeddorct 
left  titlhr  brsítrn,  bcprrkt  cn  tU'  wapcaen  ca  umatrcgclcD  van  oazen  vvaaidigen  Gouveraeor  cn  IlCTclhcbber  dfc 
imepcu  gcjcgcn  J wpnlcn  ? 

tricn  iiwtr  schoktcn  nict  do  hcrhasldc,  hykBis  vanulle  oordcn  dcr  wercld  ingetvonncnn  iKrigtca  Tsn  dcn 
oiiteinI<ftrcn  loop  dien.s  dnodt  iiguls,  door  winis  idTeraiclrnd  zwaard  duizenden  vau  nipr.sclirn  vicícn,  geiiccl» 
nletlpn  ra  ilchkcn  untTolkt  w<T>Jpn'— Tut  op  den  diig  vun  hedcn  hccft  God  de  'lcer  oim  cn  ous  land  gcnmlig  vuu 
,lete  aoP  hesuictlplyke  ea  dootíclykc  rir  ktc  (dc  Cholcr.v  Morbus)  licvrjd : cn  zuudc  d:ui  zulks  nici  crn  diep  oiil- 
■«g  en  heiliftc  vrtfs  voor  Zyne  Mftjcateit  ic  oas  vcnvekken,  cn  Zyue  hcwariiig  oaa  tot  ccuea  daDkhnren  fii  Godf- 
«elhehasílykcn  YtanJct  uiclnkkcu! 

rbingfn  Zyiie  hierby  g.'VofKde  (ptnslhcwyicn,  '.vaBriucdn  Hy  onft  juar  op  j«ur,  dng  hy  U.ig  fircrlnOKÍt,  in 
>,el  ►fkeakrn  TAft  o'orvloedigt  o.jgslfn,  din  dcn  hloel  vrin  Utndhouw  co  koo|ihiuidfl  hf.vonlfrcn,  ons  ttitlurrii 
|,>v  l,.!,  tlftok : Zync  Vitdftlykc  forp;  viu.r  uiixe  Rccstflykc  iK'liingco'crtlirut  niet  iniudrr  onif  liftrlciyko  erkcntcnif. 
>\crr  .«n  Puit  tvoidt  U:iiu!i  liet  t ift'l  dri  levcns  I:i  mis  Isiul,  oiiilcr  Christcuco  zoowul  als  Hcidencn  gcslrooiil. 
11,  Ik  I-  rn  '/rstIrIiiiggeD<>utsch.i|>|icn  van  allo  hcpjuiiiiigen  lifyvcrvn  sich,  oui  de  krnnis  dcr  w.-iarhcid,  dlc  nour  dr 
tJ.vlíftiisbi’itl  i',  oadcr  opzicn  tol  ’.v  AUrrhot'gstcn  irgfn  iil.itii  uit  (f  hrcidfii.  Ximnifr  wa>'  hrl  iiftal«l  ftrhridtis 


In  hierdie  afsluitingstoespraak  by  die  sinode  van  die  Kaapse  kerk  in  1837,  kom  die  Herderlike  Brief  voor. 
Dit  is  in  hierdie  Herderlike  Briefwat  die  sinode  al  die  dom  en  aanstootlike  opmerkings  oor  die  Groot  Trek 
maak  terwyl  hulle  terselfderrtyd  koningin  Victoria  loof. 

“Ik  wil  my  onder  geen  Brit,  nog  onder  geen  mogendheid  in  de 
waereld  onderwerpen.  ...  en  ben  geen  Brit,  zo  hoop  en  ver- 
trouw  ik  het  ook  nooit  te  moogen  worden,  ...” 

Dit  was  dus  nie  vreemd  dat  geen  enkele  predikant  uit  die  Kaapse  kerk  óf  die  Groot  Trek  vergesel 
het  óf  gehoor  gegee  het  aan  die  versoeke  van  die  Voortrekkers  om  ’n  predikant  nie.  Dit  terwyl  daar 

vanaf  die  dertigerjare  ’n  oorskot  van  predikante  in  die  Kaapkolonie  was.  ’n  Mens  kry  die  indruk  dat 
die  eerwaarde  here  liewer  werkloos  in  ’n  Engelse  kolonie  wou  wees  as  werksaam  onder  die  pioniers 
waar  hulle  baie  geriewe  sou  moes  ontbeer. 

Uiteindelik  was  dit  toe  die  Hollander  Dirk  van  der  Hoff  wat  na  Transvaal  gekom  het,  gewerf  deur 
’n  Hollandse  professor  UG  Lauts  wat  van  ver  af ’n  beter  visie  gehad  het  op  die  sin  en  betekenis  van 
die  Voortrekkers  se  baanbrekerswerk  as  hulle  eie  mense  in  die  nabye  Engelse  kolonie. 

So  ontstaan  die  koddigheid  dat  die  Afrikanerpioniers  in  die  Oorvaalse  kerklik  gelei  en  versorg 
is  deur  ’n  groep  toegewyde,  self-opofferende  Hollanders;  ds  Dirk  van  der  Hoff  in  Potchefstroom,  ds 
A J Begemann  in  Pretoria;  ds  G W Smits  in  Rustenburg;  ds  N J van  Warmelo  in  Schoemansdal,  ds 
P A C van  Heyningen  in  Lydenburg. 

In  Natal  en  in  die  Oranjerivier  soewereiniteit,  het  die  Engelse  goeweneurs,  nadat  daardie  gebiede 
geannekseer  is,  Kaapse  predikante  aangestel.  Hulle  het  hulle  gehaas  om  soontoe  te  gaan  want  dan 
is  daar  ’n  Engelse  owerheid  om  hulle  te  beskerm,  om  hulle  traktemente  te  betaal,  om  hulle  aansien 
te  waarborg.  In  ruil  dáárvoor  het  hulle  die  Engelse  politiek  in  Suidelike  Afrika  geseën  en  gebillik. 
So  was  hulle  die  draers  van  die  Engels-Afrikaanse  kultuur  van  die  beskaafde,  geleerde  en  ietwat 
eie-geregtigde  koloniale  Afrikaner  in  die  binnelande  van  Suidelike  Afrika. 

So  is  daar  ’n  afstand  geskep,  bestendig  en  verbreed,  veral  op  die  kerklike  erf,  tussen  die  repu- 
blikeinse  Afrikaner  van  die  noorde  en  die  koloniale  Afrikaner  van  die  suide.  So  is  daar  ’n  kraak  of 
dalk  ’n  breuk  in  die  Afrikanervolk  ingebou  wat  tot  vandag  toe  verhinder  het  dat  daar  werklik  Afri- 
kanervolkseenheid  is.  Dié  kraak  word  veral  op  die  kerklike  terrein  sigbaar.  Die  onvermoë  van  die 
koloniale  Afrikanerpredikante  om  die  eiesoortheid  van  die  noordelike  republikeinse  Afrikaner  raak 
te  sien  of  te  respekteer  lei  tot  die  stigting  in  1865-1866  van  die  Nederduitsche  Gereformeerde  Kerk 
in  die  ZAR  deur  die  toedoen  van  ds  F L Cachet. 


Die  kerkgebou  in  die  jare  1880.  So  het  die  gebou  gelyk  toe  die  Boeremagte  dit  as  ’n  skuiling  gebruik  het  in  die 

Eerste  Engelse  oorlog  van  1880-1881. 

Dit  is  tog  belangrik  om  daarop  te  let  dat  die  Hervormde  gemeente  in  Potchefstroom  die  oorspronk- 
like,  die  oudste  en  vir  baie  jare  die  enigste  kerklike  gemeente  in  Potchefstroom  was.  Die  versinsel 
van  sommige  NG  kerkhistorici  dat  die  Hervormde  Kerk  eers  in  1853  of  in  1857  of  in  1862  “gestig” 
is  hang  saam  met  die  opvatting  dat  die  NG  Kerk  altyd  die  reghebbende  is.  Laat  dit  maar  duidelik 
gestel  word  dat  vóór  die  vestiging  van  die  NG  gemeente  Potchefstroom  waar  ds  J P Jooste  in  1868 
bevestig  is,  het  daar  in  Potchefstroom  géén  Afrikaanse  kerklike  gemeente  bestaan  wat  organisato- 
ries  of  andersins  met  die  kerk  in  die  Engelse  Kaapkolonie  verbind  was  nie.  Die  onafhanklike  Voor- 
trekkerkerk  wat  op  trek  in  die  lewe  geroep  is,  het  sy  normale  voortsetting  gevind  in  die 
onafhanklike  Oorvaalse  gemeentes. 

In  die  transportakte  van  die  kerkplein  word  gesë: 

“Wordt  mits  dezen  voortdurende  eigendom  verleend  en  afgestaan  aan  de  Kerkeraad  der  Nederduitsche 
Hervormde  Gemeente  te  Potchefstroom  zeker  stuk  dorps  grond  uitmakende  het  Kerkplein  No  441  gelegen  in  het 

dorp  Potchefstroom  ...” 

Die  kerkplein,  so  word  dan  gesê,  word  verder  aangedui  op  die  amptelike  kaart  van  die  dorp  soos  opgestel  deur 

die  Landmeter-generaal  op  29  Mei  1866. 

Interessant  genoeg  is  hierdie  transportakte  eers  uitgereik  in  1885  want  president  S J P Krúger  het  die  akte  eers 

op  28  Desember  1885  geteken. 

Die  argument  watter  kerk  die  oudste  kerk  sou  wees  of  watter  naam  die  oorspronklike  naam 
is,  is  in  die  middel  van  die  1860’s  deur  ds  F L Cachet  gekoppel  aan  die  argument  dat  die  NG  Kerk 
die  enigste  ware,  suiwer  en  regte  kerk  is.  Die  Hervormde  Kerk  met  sy  Hollandse  predikante  sou 
dan  so  liberaal,  onsuiwer,  afwykend  en  sektaries  wees  dat  ’n  gewone  Engels-koloniale  Kaapse 
predikant  nie  naby  daardie  kerk  mag  kom  nie.  Juis  die  argumente  het  aangedui  hoe  die  Kaapse 
predikante  hulle  onvermoë  om  die  Transvaalse  situasie  te  verstaan,  gedemonstreer  het.  In  die 
proses  het  hulle  ook  enorme  skade  aan  die  Evangelie  berokken.  Vanaf  1868  het  die  NG  gemeente 
in  Potchefstroom  ook  ’n  inwonende  predikant.  Maar  in  1881  as  die  ou  ZAR  herleef  na  die  oorwin- 
nings  in  die  eerste  Engelse  oorlog  van  1880-1881,  dan  verlaat  ds  Jooste  haastig  die  gemeente  want 
hy  kon  nie  ’n  Afrikaanse  republikeinse  owerheid  verdra  nie. 


Ds  Dirk  Postma  1818-1890  wat  die  afskeiding  van  1859  gelei  het. 

Vantevore  in  1859  het  ’n  groep  van  die  oorsponklike  pioniers  hulle  onder  leiding  van  ds  Dirk 
Postma  van  die  Hervormde  Kerk  afgeskei  om  ’n  Vrye  Gereformeerde  Kerk  te  stig.  Die  afskeiding 
het  gegaan  oor  die  sing  van  die  “Evangelische  Gezangen”  in  die  godsdiensoefening  - ’n  gebruik  wat 
vanaf  1814  dateer.  Teologies  gesproke  was  daar  wel  iets  op  te  merk  oor  die  kwaliteit  van  die 
Gesange.  Maar  die  berymde  psalms  wat  in  1775  in  Nederland  in  gebruik  geneem  is  en  vandaar  na 
Suid-Afrika  gebring  is,  is  hier  sonder  teenstribbeling  aanvaar  hoewel  die  psalms  grotendeels 
dieselfde  teologiese  inhoud  as  die  “Evangelische  Gezangen”  gehad  het.  Met  ’n  beroep  op  die  Sinode 
van  Dordrecht  wat  bepaal  het  dat  net  die  150  berymde  psalms  en  die  berymings  van  die  Tien 
Gebooie,  die  Onse  Vader,  die  Twaalf  Artikels,  en  die  lofsange  van  Maria,  Sagarias  en  Simeon  in  die 
godsdiensoefening  gesing  mag  word,  het  die  Psalmsingers  die  gebruik  van  die  Evangelische 
Gezangen  in  die  godsdiensoefening  verwerp. 

Jammer  genoeg  het  niemand  daarop  gelet  nie  dat  die  Sinode  ook  bepaal  het  dat  die  lied  wat  deur 
die  Londonse  ouderling  Jan  Utenhove  gedig  is,  óók  in  die  godsdiensoefening  gesing  mag  word.  Dié 
lied  wat  die  titel  dra;  “O  Godt  die  onze  Vader  hist”  was  baie  populêr  in  die  Nederlandse  kerk.  Deur 
hierdie  uitsondering  te  maak,  is  dit  duidelik  dat  die  sinode  van  Dordrecht  hier  nie  ’n  finale  beginsel 
gestel  het  nie.  Maar  dit  het  niks  verander  aan  die  feit  dat  die  Psalmsingers,  soos  hulle  dikwels  in 
daardie  dae  genoem  is,  met  hulle  aksie  voortgegaan  het  nie.  Dit  het  ook  daartoe  gelei  dat  die  Gere-  j 
formeerdes  in  1869  ewe  plegtig  verklaar  het  dat  die  Hervormde  Kerk  ’n  valse  kerk  is.  Met  daardie 
uitspraak  het  die  Gereformeerdes  mettergaan  meer  moeite  gehad  as  die  Hervormers.  Die  Gere-  ! 
formeerde  gemeente  van  Potchefstroom  dateer  uit  die  jare  1863  en  vanaf  1877  word  die  gemeente 
deur  ’n  inwonende  predikant,  ds  J L Maury,  bedien. 

’n  Tekening  van  die  sinode  van  Dordrecht  1618-1619  in  sitting.  Omdat  daar  van  trapsgewyse  afvaarding 
gebruik  gemaak  is,  was  die  getalle  van  die  lede  van  die  sinode  nie  so  groot  nie.  Hierdie  sinode  was  die  laaste 
nasionale  sinode  wat  in  Nederland  gehou  is  onder  die  reformatoriese  kerkordelike  bedeling. 

Die  teologiese,  kulturele  en  lewensbeskoulike  afstande  tussen  die  drie  kerke  is  in  ’n  sekere  sin  ver- 
erger  deur  die  poging  om  ’n  kerkvereniging  te  bewerkstellig.  Die  Gereformeerde  kerk  het  buite  die 
eenheidspoging  gestaan.  Na  onderhandelinge  het  in  1885  ’n  verenigde  kerk  in  die  ou  ZAR  ontstaan: 
die  Ned  Hervormde  of  Gereformeerde  Kerk  wat  hoofsaaklik  deur  Kaapse  predikante  bedien  is. 

Die  uitsluiting  van  die  selfstandige  Hervormde  Konsulentsgemeente  van  Pretoria  uit  die  kon- 
stitueringsvergadering  van  die  verenigde  kerk  het  die  beginpunt  geword  van  die  verbrokkeling  van 
die  vereniging.  Die  Konsulentsgemeente  het  al  in  1886  ds  M J Goddefroy  uit  Nederland  beroep.  Hy 
het  onmiddelik  die  Hervormers  wat  nie  wou  verenig  nie,  weer  begin  reorganiseer. 

Ds  C W du  Toit  wat  in  1883  predikant  van  die  Hervormde  gemeente  Potchefstroom  geword  het, 
het  aanvanklik  die  kerkvereniging  gesteun.  In  later  jare  het  ds  du  Toit  hieroor  gesê; 

‘Tk  ben  door  de  Hervormde  Gemeente  van  Potchefstroom 
beroepen  als  haar  predikant;  ik  ben  met  haar  in  de  voorlopige 
vereeniging  gegaan,  en  toen  ik  zag  dat  de  Algemene  Verga- 
dering  van  de  Verenigde  Kerk  van  de  grondslagen  van  1882 
afweek,  heb  ik  schriftelyk  geprotesteerd  en  met  mijne 
gemeente  ga  ik  uit  de  voorlopige  verenigde  kerk.” 

Die  kerklike  lewe  is  lank  en  ernstig  beroer  deur  die  poging  om  die  Hervormde  en  NG  Kerke  te 
verenig.  Die  saak  het  uiteindelik  gelei  tot  ’n  hofsaak  waar  die  Hooggeregshof ’n  uitspraak  moes  gee 
oor  wie  eindomsreg  het  van  die  kerkgebou  van  die  gemeente  Trichardtsfontein.  In  dié  saak  wat  in 
1892  gedien  het,  het  die  Hof  bevind  dat  die  kerkvereniging  nietig  is  omdat  die  Hervormde  Algemene 
Kerkvergadering  nie  kerkordelik  korrek  opgetree  het  nie.  Na  daardie  uitspraak  het  geleidelik  weer 
rus  in  die  land  gekom. 

Die  ontdekking  van  goud  aan  die  Witwatersrand  in  1886  en  die  groot  toevloei  van  nuwe  intrek- 
kers  uit  die  res  van  Suidelike  Afrika  het,  wat  getalle  betref,  die  verenigde  kerk  sterk  bevoordeel. 
Waar  die  Hervormde  Kerk  in  1885  byvoorbeeld  nog  verreweg  die  grootste  kerk  in  die  land  was, 
word  daardie  voorrangsposisie  aan  die  einde  van  die  eeu  deur  die  verenigde  kerk  ingeneem. 

Die  tweede  Engelse  oorlog  van  1899-1902  wat  deur  Engeland  gevoer  is  om  die  goud  van  die  Wit- 
watersrand  onder  sy  beheer  te  kry,  het  ons  kerk  geweldig  swaar  getref.  Omdat  die  Hervormde  Kerk 

Ds  C W du  Toit,  die  tweede  predikant  van  Potchefstroom. 

grotendeels  ’n  Afrikanerkerk  was  en  het  dit  destyds  beteken  dat  die  kerk  tot  die  bedelstaf  toe  ver- 
arm  is.  Die  weeropstaan  was  maar  moeisaam  omdat  dit  uit  eie  krag,  toewyding  en  hardwerkend- 
heid  moes  gebeur. 

In  die  periode  na  die  Engelse  oorlog  het  ds  C W du  Toit  die  leiding  gegee  nie  net  in  Potchefstroom 
nie  maar  ook  as  voorsitter  van  die  Algemene  Kerkvergadering  van  1903-1907  en  weer  van  1909- 
1916.  In  1918  het  ds  Du  Toit  op  77  jarige  leeftyd  sy  emeritaat  aanvaar.  In  1927  het  hy  die  gemeente 
nog  besoek  met  die  viering  van  die  gemeente  se  85ste  bestaansjaar.  In  Februarie  1932,  knap  voor 
sy  negentigste  verjaarsdag,  is  ds  Du  Toit  in  Johannesburg  oorlede  en  in  Potchefstroom  begrawe. 


Grafskrifop  die  grafvan  ds  C W du  Toit  in  die  begraafplaas  van  Potchefstroom. 

Die  adres  wat  die  Kerkraad  aan  ds  C W du  Toit  aangebied  het  nadat  hy  25  jaar  lank  predikant  van  die 

gemeente  was. 

Ds  du  Toit  wat  ’n  ouer  broer  van  die  bekende  ds  S J du  Toit  was,  was  ondanks  sy  fisiese  swakheid, 
’n  sterk  persoonlikheid  met  ’n  vaste  geloof  en  groot  deursettingsvermoë.  Hoewel  enigsins  eiesoortig 
in  sy  teologiese  opvattings  het  hy  nooit  aanstoot  gegee  nie  en  was  hy  uitnemend  geskik  om 
gemeente  en  kerk  te  lei  in  die  moeilike  jare  na  die  Engelse  oorlog  en  in  die  tyd  van  die  Rebellie.  Hy 
het  daarin  geslaag  om  sy  lidmate  ën  die  Kerk  bymekaar  te  hou  rondom  die  evangelie.  Juis  op  die 
manier  het  hy  daarin  geslaag  om  die  gelowiges  te  leer  om  hulle  en  hulle  verwagting  te  vestig  op  die 
Heer  van  die  Kerk.  In  die  fïguur  van  ds  C W du  Toit  kan  ook  gesien  word  hoe  die  afstand  tussen  die 
koloniale  Afrikaner  van  die  suide  en  die  republikeinse  Afrikaner  van  die  noorde,  oorbrug  kon  word. 
Ds  du  Toit  wat  hom  volledig  met  die  Ned  Hervormde  Kerk  vereenselwig  het,  het  geen  moeite  gehad 
om  in  die  Hervormde  Kerk  ’n  rol  van  groot  betekenis  te  speel  nie. 

9.  DIE  NUWERE  GESKIEDENIS  VAN 
DIE  GEMEENTE 


IMBÍMMMMMBPaMitWMMWMMMWiMMPWWliWMiiillWÍimil— 11  H IH  ■llilliiaiWWIIIWMÍIIIIIlilWIPIWMWI 

DIE  Tweede  Engelse  oorlog  vorm,  in  ’n  sekere  sin,  ’n  soort  waterskeiding  in  die  geskiedenis 
van  die  Afrikaner.  Want  in  1902  het  die  republikeinse  onafhanklikheid  van  die  ou  ZAR, 
saam  met  die  beroemde  Vierkleur,  van  die  toneel  verdwyn.  Van  1902-1910  het  die  Oor- 
vaalse  as  ’n  Engelse  kolonie  gefunksioneer.  In  1910  het  Transvaal  deel  geword  van  die  Unie  van 
Suid-Afrika  wat  geleidelik  ’n  beperkte  onafhanklikheid  van  Engeland  en  sy  empire  gekry  het.  Eers 
in  1961  met  die  tot  standkoming  van  die  Republiek  van  Suid-Afrika,  kry  die  ideaal  van  Afrika- 
nervryheid  en  soewereiniteit  weer  ’n  soort  gestalte. 

Vir  ons  kerk  was  die  jare  na  1902  swaarkry  jare,  ’n  soort  swaarkry  wat  die  Afrikaner  van  vandag 
nie  ken  nie  en  dit  hom  ook  nie  kan  indink  nie.  Die  heropbou  van  die  Afrikanervolk  in  die  noorde, 
die  heroprigting  van  die  Hervormde  Kerk,  was  ’n  stadige  moeisame  proses.  Dié  heropbou-proses  is 
ook  nog  bemoeilik  deur  interne  stryd  en  spanning  op  politieke  en  kulturele  vlak.  Dit  is  nogal 
opmerklik  hoe  die  Hervormde  Kerk  wat  volgens  die  Grondwet  van  die  ZAR  die  staatskerk  was  en 
wat  in  1888  homself  as  ’n  volkskerk  beskou  het,  na  1902  al  meer  op  die  agtergrond  staan.  Die 
Engelse  burgerstaat-opvattings  en  die  instelling  van  politieke  partye  wat  meeding  om  politieke 
mag  en  so  verdelings  diep  in  die  kieserkorps  injaag,  was  in  die  kerk  vreemde  verskynsels.  Dit  duur 
’n  hele  tyd  vóór  die  kerk  op  hierdie  vlak  tuis  geraak  het.  Dit  het,  onder  andere,  geskied  deur  met- 
tergaan  die  predikante  van  die  kerk  te  verbied  om  aan  die  partypolitiek  deel  te  neem. 

Die  grootste  enkele  probleem  wat  die  kerk  die  hoof  moes  bied,  en  daarin  was  die  gemeente 
Potchefstroom  nie  ’n  uitsondering  nie,  was  die  ekonomiese  probleem.  Uiteindelik  is  hierdie  pro- 
bleem  eers  na  die  Tweede  Wêreldoorlog  van  1939-1945  oorkom.  Dit  gebeur  hoofsaaklik  deur  die 
toenemende  meganisasie  van  die  landbou.  Dit  het  meegebring  dat  vanaf  die  vyftigerjare  ’n  wel- 
vaartsgolf  oor  die  Afrikaner  gespoel  het.  Selfs  ons  kerk  wat  in  baie  opsigte  die  kerk  van  die  gewone 
mense  was,  het  daarin  gedeel  en  kon  in  baie  opsigte  groei  en  vooruitgaan. 


Ds  Simon  Vermooten  soos  hy  gelyk  het  toe  hy  in  die  twintigerjare  predikant  van  Potchefstroom  was. 

Dit  is  van  belang  om  juis  daardie  mense  wat  ons  kerk  in  die  moeilike  jare  gedra,  gebou  en  aan  die 
gang  gehou  het,  vandag  te  erken  en  te  waardeer.  Dikwels  met  wërklike  opofferings  is  alles  in  die 
stryd  gewerp  om  die  kerk  staande  te  hou.  Een  van  die  belangrike  persone  wat  groot  werk  in  en  ten 
behoewe  van  ons  kerk  gedoen  het,  was  die  later  so  bekende  ds  Simon  Vermooten  wat  van  1919-1926 
predikant  van  Potchefstroom  was. 

Ds  Vermooten  is  op  25  Junie  1888  op  Buffelshoek,  ’n  plaas  tussen  Potchefstroom  en  Parys,  gebore. 
Sy  ouers  was  immigrante  wat  in  1883  vanaf  Vlaandingen,  naby  Rottendam  in  Nederland,  na  Suid- 
Afrika  gekom.  Hulle  was  Izaak  Hendrik  Vermooten  en  sy  eggenote,  Jacoba  ’t  Hart.  Ds  Vermooten 
is  na  sy  moeder  se  vader  vernoem. 

Met  die  uitbreek  van  die  oorlog  het  sy  vader  en  sy  oudste  broer  hulle  by  die  Potchefstroomse  kom- 
mando  van  Gen  Piet  Cronje  aangesluit.  Saam  met  Gen  Cronje  is  hulle  deelname  aan  die  oorlog 
beëindig  met  Cronje  se  roemlose  oorgawe  by  Paardeberg  op  Majubadag  1900.  Met  Kitchener  se  oor- 
log  téén  die  Boervroue  en  kinders  op  die  plase,  is  die  Vermootens  se  plaas  volkome  verwoes.  Mev 
Vermooten  en  die  kinders  het  na  Johannesburg  gevlug  om  daar  ’n  heenkome  te  vind.  Daar  matriku- 
leer  die  jong  Vermooten  aan  die  Marist  Brothers  College. 

Daarna  vind  hy  na  die  oorlog,  die  middele  om  na  Nederland  te  gaan  om  daar  teologie  te  studeer. 
Saam  met  hom  het  D F Erasmus,  die  later  so  bekende  predikant  van  Ventersdorp,  gegaan.  Die  jong 
Vermooten  het  in  Utrecht,  waar  hy  studeer  het,  aansluiting  gevind  by  die  familie  M J P Vermooten, 
’n  neef  van  sy  vader.  Danksy  hierdie  familie  ontmoet  hy  in  Nederland  sy  eggenote  Heiltje  Broekhui- 
zen  met  wie  hy  getroud  is  net  voor  sy  terugkeer  na  Suid-Afrika. 

Terug  in  Suid-Afrika  is  hy  in  Oktober  1915  deur  die  Kommissie  van  die  Algemene  Kerkvergade- 
ring  tot  die  amp  van  dienaar  van  die  Woord  toegelaat.  Op  17  November  1915  is  ds  Vermooten  in  sy 
eerste  gemeente  Marico,  in  kombinasie  met  Zeerust,  bevestig.  De  Hervormer  het  hieroor  meegedeel: 
“In  de  avond  vond  de  intree  preek,  door  ds  Vermooten,  plaats,  bij  welke  gelegenheid  er  alweer  geen 
plaats  in  de  kerk  voor  menigeen  was.  En  er  mag  nu  wel  bijgevoegd  worden,  dat  allen  ervan  genoten 
hebben,  want  zijn  preek  was  zeer  indrukwekkend  en  duidelik.” 

Tydens  die  kerkgeleentheid  in  Zeerust  het  daar  so  baie  mense  kerktoe  gekom  dat  die  Hervormde 
kerkgebou  heeltemal  te  klein  was.  Daarom  is  daar,  op  Sondag,  drie  Hervormde  eredienste  gelykty- 
dig  op  die  dorp  gehou  waarvoor,  naas  die  Hervormde  kerkgebou,  ook  die  Gereformeerde  en  NG 
Kerkgeboue  gebruik  is! 

De  Hervormer  vertel  verder:  “Ik  geloof  niet,  dat  er  in  de  geschiedenis  van  de  Herv  Kerk  van 
Marico  zo  ’n  grote  opkomst  bekend  is.  Wat  opvallend  was,  is  het  feit,  dat,  niettegenstaande  er  zo  ’n 
groot  aantal  mensen  waren,  onder  zulke  onstuimige  tijden,  en  toch  maar  heel  weinig  of  liever  niets 
gehoord  of  gezien  werd,  dat  op  tweedracht  op  onenigheid  zou  kunnen  gelijken.  Integendeel,  men 
hoort  zelfs  nu  nog  maar  overal  spreken  van  de  heerlike  oogenblikken  doorgebracht  bij  de  Kerk.” 

So  het  ds  Vermooten  in  Wes-Transvaal,  wat  erg  verdeeld  was  vanweë  die  oorlog  en  die  rebellie, 
met  sy  dienswerk  begin.  Sy  toegewydheid  aan  sy  dienswerk  en  sy  vermoë  om  die  Woord  reg  te 
verkondig,  het  beteken  dat  hy  ’n  weldadige  invloed  in  sy  gemeentes  en  gemeenskap  uitgeoefen  het. 


Die  ou  pastorie. 


So  het  die  pastorie  gelyk  voordat  dit  gesloop  is. 

In  1919  het  ds  Vermooten  ’n  beroep  na  Potchefstroom  aanvaar  en  sy  intrek  geneem  in  die  ou  pas- 
torie  op  die  hoek  van  Greyling-  en  Potgieterstraat.  In  Potchefstroom  het  ds  Vermooten  sy  plek 
volgestaan  en  is  sy  persoon  en  werk  hoog  waardeer.  Een  van  die  ou  families  met  wie  hy  in  die 
besonder  bevriend  was,  was  die  Grimbeeks  van  Elandsheuwel.  Hulle  het  altyd,  na  die  gewoonte  van 
daardie  dae,  gesorg  dat  die  pastorie  se  spens  nooit  leeg  was  nie! 

Die  gemeente  het  op  daardie  stadium  nog  ’n  uitgestrekte  gebied  beslaan  wat  selfs  die  huidige 
gemeente  Losberg  ingesluit  het.  Omdat  vervoermiddels  in  dié  dae  maar  stadig  was,  kon  die  meeste 
lidmate  wat  nie  op  die  dorp  gewoon  het  nie,  nie  reëlmatig  die  godsdiensoefeninge  bywoon  nie. 
Daarom  moes  daar  wyd  en  syd  buitedienste  gehou  word  waar  die  predikant  die  lidmate  moes 
opsoek.  In  1919  word  in  De  Hervormer  vermeld  dat  Potchefstroom-gemeente  2093  lidmate  sterk  is, 
dat  gedurende  die  jaar  222  kinders  gedoop  is  en  dat  93  jong  lidmate  belydenis  van  geloof  afgelê  het. 
Toe  ds  Vermooten  na  Potchefstroom  verhuis  het,  was  dit  die  bedoeling  dat  ds  C W du  Toit  hom  daar 
sou  bevestig.  Omdat  ds  du  Toit  siek  geword  het,  het  ds  L E Brandt  die  bevestiging  waargeneem. 

Ds  Vermooten  wat  tot  1926  predikant  van  Potchefstroom  was,  was  een  van  die  deeglike,  hard- 
werkende  en  toegewyde  rpedikante  van  ons  kerk  wat  in  die  moeilike  heropboujare  na  die  Engelse 
oorlog,  geweldig  baie  gedoen  het  om  die  lidmate  en  die  kerk  weer  op  te  rig  en  koers  te  gee.  Dit  kon 
hy  doen  omdat  hy  ’n  gelowige  teoloog  was.  Van  hom  het  sy  kollega,  ds  Daniël  F Erasmus,  in  die 
Almanak  geskryf: 

“Ds  Vermooten  was  voor  alle  dinge  bedienaar  van  die  Woord. 

Hy  het  baie  sorg  aan  die  voorbereiding  van  sy  preke  bestee 
en  dit  met  erns  en  oortuiging  gelewer  . . . Sy  teologiese  stand- 
punt  was  behoudend  en  hy  het  die  genade  ontvang  om  die 
beproefde  waarhede  uit  die  Skrif  op  te  diep  en  op  pakkende 
wyse  voor  te  dra.  Hy  was  dan  ook  ’n  gesogte  kanselredenaar 


Kommissie  van  die  Algemene  Kerkvergadering. 


Links  voor  sit  ds  Simon  Vermooten,  die  onder-voorsitter,  en  langs  hom  ds  J J Prinsloo  die  voorsitter  en  dan  ds 

T F J Dreyer  en  ds  E S Mulder. 

In  die  gemeente  en  ook  op  die  breër  vlak  van  die  kerklike  lewe,  op  die  vlak  van  die  ringsvergadering 
en  die  Algemene  Kerkvergaderings  het  ds  Vermooten  ’n  belangrike  rol  gespeel.  So  was  hy  vir  baie 
jare  lid  en  onder-voorsitter  van  die  Konimissie  van  die  Algemene  Kerkvergadering. 

Nog  tydens  ds  Vermooten  se  dienstyd  is  die  gemeente  Losberg  van  Potchefstroom  in  1925  afge- 
stig.  Interessant  genoeg  het  ds  Vermooten  van  1955  tot  in  1963,  toe  hy  emeritaat  aanvaar  het,  in 

die  gemeente  Losberg  gestaan.  As  ds  Vermooten  in  1926  die  gemeente  Potchefstroom  verlaat, 
bestaan  die  gemeente  uit  930  lidmate.  In  daárdie  jaar  was  daar  ’n  107  dopelinge  en  129  jong  lidmate 
wat  belydenis  van  geloof  afgelê  het.  Op  daardie  stadium  bestaan  die  gemeente  Losberg  uit  440  lid- 
mate  sodat  die  afstigting  ’n  hele  verligting  van  die  werklas  van  die  predikant  van  Potchefstroom 
beteken  het. 

Ds  Vermooten  het  in  ons  kerk  ’n  belangrike  rol  gespeel  om  ons  kerklike  verstaan  van  die  evange- 
lie  in  ortodokse  bane  te  hou.  Daarin  het  hy  sy  medestanders  gevind  in  mense  soos  dr  H D van 
Broekhuizen,  dr  H C M Fourie,  ds  Daniël  F Erasmus  snr  en  selfs  ds  Piet  Venter,  om  maar  ’n  paar 
te  noem.  Ds  Vermooten  was  ook  ’n  groot  Afrikaner  in  ’n  tyd  toe  dit  meer  populêr  was  om  deur  middel 
van  koniliasie  ’n  “nuwe  nasie”  te  bou.  Juis  so  het  hy  ’n  belangrike  bydrae  gelewer  om  die  karakter 
van  ons  kerk  te  bestendig  en  sy  Bybels-reformatoriese  teologie  uit  te  bou. 

Hierin  het  ds  Vermooten  miskien  effens  ánder  aksente  as  ds  C W du  Toit  gelê,  wat  inderdaad  ’n 
meer  etiese  aksent  in  sy  teologie  gehad  het.  Tog  moet  daar  nog  ’n  behoorlike  studie  van  ds  du  Toit, 
sy  lewe  en  werk  onderneem  word.  Hierdie  beskeie  mens  wat  baie  duidelik  leiding  kon  gee,  het  saam 
met  ds  Jac  van  Belkum  in  die  periode  na  1902  ons  kerk  wéér  aan  die  gang  gekry.  Tog  is  hy  ’n  byna 
vergete  figuur  in  ons  kerk  en  dit  wil  byna  voorkom  asof  dit  aan  miskenning  kan  grens! 

Gedurende  die  twintigerjare,  toe  ds  Vermooten  predikant  van  Potchefstroom  was,  kon  die 
gemeente  met  betreklike  gemak  staande  bly  omdat  die  gemeente  geen  besondere  skulde  gehad  het 
nie  en  daar  baie  lidmate  was  wat  met  ’n  oop  hand  die  gemeente  gedra  het. 

Daarom  was  dit  vir  die  gemeente  moontlik  om  voortdurend  ’n  predikant  te  hê  wat  die  gemeente 
kon  lei  en  kon  ondersteun  met  die  verkondiging  van  die  evangelie.  Na  ds  Vermooten  se  vertrek  na 
Pretoria,  is  hy  opgevolg  deur  ds  W P J Poën  wat  reeds  in  1926  in  die  gemeente  bevestig  is.  Van  ds 
Poën  het  prof  S P Engelbrecht  in  die  Almanak  van  1938  geskrywe: 


Ds  en  mev  W P J Poën 

“Ds  Wilhelmus  Petrus  Johannes  Poën  is  op  7 Januarie  1867 
in  Dordrecht,  Nederland,  gebore.  Sy  ouers  het  hom  op  jeug- 
dige  leeftyd  ontval,  sy  moeder  toe  hy  agtien  maande  was  en 
sy  vader  toe  hy  sewe  jaar  oud  was.  Eers  het  hy  nog  by  sy 
grootmoeder  en  tante  gebly,  maar  al  spoedig  is  hy  in  ’n  wees- 
huis  in  Dordrecht  opgeneem,  en  op  sy  tiende  jaar  is  hy  na  ’n 
Rooms-Katolieke  Seminarium  in  Turnhout,  België,  gestuur 
waar  hy  as  Roomse  geestelike  opgelei  is.  Die  voertaal  was 
Latyn  en  Frans.  Die  dissipline  was  baie  streng  en  die  voedsel 
baie  sober. 

Later  is  hy  na  Suid-Afrika  gestuur  en  bestem  om  as  sende- 
ling  van  die  Roomse  Kerk  na  Midde-Afrika  te  gaan.  In 
Graaff-Reinet  het  hy  egter  met  ds  C Murray  in  aanraking 
gekom  en  tot  die  Protestantisme  oorgegaan,  en  in  1890  is  hy 
na  Wellington  waar  hy  as  sendeling  opgelei  is.  Na  afloop  van 
sy  studie  in  Wellington  is  hy  na  Jacobsdal  in  die  Vrystaat, 
waar  ds  Andrew  Marray,  die  latere  Hervormde  predikant 
van  Rustenburg,  destyds  predikant  van  die  Ned  Geref  Kerk 
was.  Hier  het  hy  as  onderwyser  opgetree  en  ook  sendigswerk 
onder  die  gekleurdes  gedoen.  Daarna  is  hy  na  Beaconsfield 
waar  hy  onderwys  gegee  het  en  later  as  sendeling  beroep  is. 

Hierop  is  hy  na  Transvaal  en  was  hoofonderwyser  in  Amers- 
foort  waar  hy  dikwels  die  kerkdienste  vir  ds  Knobel  waarge- 
neem  het.  Tydens  die  tweede  Engelse  oorlog  het  hy  sy  dienste 
aan  die  Boere  gegee,  totdat  hy  uiteindelik  met  sy  vrou  en 
kinders  na  Holland  is.  Na  die  vrede  het  hy  weer  teruggekom 
en  het  hoof  van  die  CNO-skool  in  Vryheid  geword.  Daarna  is 
hy  na  Philipolis  beroep  waar  hy  hulpprediker  van  ds  Perold 
was  en  tegelyk  ook  sendeling.  Hy  was  die  eerste  persoon  wat 
in  Durban  onder  die  Afrikaners  gewerk  het,  eers  alleen 
tydens  sy  wintervakansies,  later  met  ’n  vaste  aanstelling  toe 
die  Ned  Geref  Kerk  van  Natal  hom  die  status  van  predikant 
verleen  het.  In  1922  het  hy  ’n  beroep  na  die  Hervormde 
Gemeente  van  Pietersburg  aangeneem.” 

In  1926  het  ds  Poën  ’n  beroep  na  Potchefstroom  aangeneem  waar  hy  op  4 April  bevestig  is.  Die 
gebeure,  wat  saamgeval  het  met  die  Nagmaalviering  is  ook  bygewoon  deur  ds  C W du  Toit,  ds  DF 
Erasmus,  ds  P W Ennis,  toe  predikant  van  Klerksdorp  en  ds  G Alers  van  Lichtenburg.  De  Her- 
vormer  van  15  Mei  1926  het  berig: 

“Die  aand  om  sewe  uur  lewer  die  nuwe  leraar  sy  intreepreek 
na  aanleiding  van  I Kor  1:23  en  2:3  :Doch  wij  prediken  Chris- 
tus  den  gekruisigde,  en  want  ik  heb  niet  voorgenomen  iets  te 
weten  onder  u,  dan  Jezus  Christus,  en  dien  gekruisigd,.  Dit 
was  ’n  gepaste  woord  en  Sy  Eerw  het  daarmee  ’n  baie  goeie 
indruk  gemaak  op  die  gemeente.” 

Dit  was  ’n  tipiese  Nagmaalsnaweek  soos  dit  destyds  gevier  is.  Die  bevestiging  van  ds  Poën  het  op 
die  Vrydagoggend  plaasgevind  en  die  diens  is  deur  ds  D F Erasmus  gelei.  Vrydagaand  het  ds  Poën 
sy  intreerede  gehou.  Saterdagaand  het  ds  C W du  Toit  die  voorbereidingsdiens  gehou.  Sondagmóre 
het  ds  Poën  die  Nagmaalsdiens  gehou.  Sondagmiddag  het  ds  Alers  gepreek  en  daarna  het  ds  Poën 
’n  kinder-  en  jeugdiens  gehou  en  Sondagaand  het  ds  Erasmus  sy  afskeidsdiens  as  konsulent  gehou. 

Die  beriggewer  in  De  Hervormer  sê  hiervan:  “Ons  feesviering  was  aangenaam  en  geseënd.  Die 
gemeente  het  so  goed  opgekom  dat  die  kerk  by  elke  diens  stampvol  was”.  Dit  was  inderdaad,  soos 
ds  D F Erasmus  met  ’n  geleentheid  opgemerk  het:  “days  of  concentrated  religion.” 

Ds  Poën  wat  in  sy  dienswerk  baie  aandag  aan  die  jeug  gegee  het,  was  algemeen  bekend  as  ’n 
kindervriend.  Dit  nieteenstaande  die  feit  dat  hy  al  ’n  bejaarde  man  was  toe  hy  in  Potchefstroom 
geleef  en  gewerk  het. 

Ds  Poën  het  iets  meer  as  10  jaar  in  die  gemeente  gearbei.  Op  7 Augustus  1937  is  hy  in  Durban, 

waar  hy  vakansie  gehou  het  oorlede.  Hy  is  op  10  Augustus  1837  onder  blyke  van  baie  groot  belang- 
stelling  in  Potchefstroom  begrawe. 


By  die  begrafnis  van  ds  Poën  in  Potchefstroom.  Hier  het  uan  die  kerkraadslede  as  draers  opgetree  en 
verskillende  hekende  predikante  kan  ook  op  die  foto  gesien  word. 


Grafvan  ds  en  mev  W P J Poen  in  die  begraafplaas  van  Potchefstroom. 

1 0.  niE  DIENSTERMYN  VAN  DS  JGM 
DREYER  EN  DJlNRNJl 


DIE  grense  van  die  gemeente  het  steeds  gekrimp,  hoewel  met  die  koms  van  ds  Joh  Dreyer  op 
8 Januarie  1938  die  gemeente  nog  groot  en  uitgestrek  was.  Die  Noordelike  grens  was 
anderkant  Welverdiend  tot  waar  Carletonville  vandag  is.  Die  Suidelike  grens  was  vir  ’n 
groot  deel  die  Vaalrivier  tot  by  Parys.  Aan  die  Oostekant  was  die  grens  ongeveer  halfpad  tussen 
Potchefstroom  en  Fochville  en  aan  die  Westekant  ongeveer  halfpad  na  Ventersdorp  toe.  Die  bely- 
dende  lidmate  was  destyds  oor  die  1800. 


Ds  J GMDreyer  wat  as  ’n  jong  man  in  1938  na  die  gemeente  gekom  het  en  uir  41  jaar  lank  die  gemeente  gedien 

het. 

Die  gemeente  was  groot,  veels  te  groot  vir  die  bearbeiding  deur  een  predikant.  Maar  daar  was  ’n 
tekort  aan  predikante  en  geen  sprake  van  ’n  medeleraar  nie.  Ds  Dreyer  vertel  van  hierdie  tyd  dat 
hy  elke  Sondag  vier  eredienste  moes  hou  en  omdat  hy  as  student  met  rugby  sy  gorrel  ingeslaan 
gekry  het,  het  hy  las  gehad  van  sy  stem  en  kon  hy  nie  ook  nog  sy  persoonlike  aandag  gee  aan  die 
katkisasie  en  jeugwerk  nie. 

As  enigste  Hervormde  predikant  in  Potchefstroom  moes  ds  Dreyer  sy  kerk  en  gemeente  verteen- 
woordig  op  skoolkomitees,  die  skoolraad  en  die  kultuurvereniging.  Hy  was  ook  nog  redakteur  van 
die  Hervormer,  lid  van  die  Kommissie  van  die  Algemene  Kerkvergadering  en  op  verskeie  ander 

kerklike  kommissies.  Daarom  het  hy  ’n  vaste  werkprogram  gehad.  Maandae  het  hy  na  die  drukke 
preekwerk  van  die  vorige  dag  gerus.  Dinsdae  was  siekebesoekdag,  by  die  hospitaal  en  ook  tuis. 
Woensdae  was  gereserveer  vir  huisbesoek  en  van  Donderdag  af  het  hy  begin  met  preekvoorberei- 
ding.  Vrydae  was  preek  geskryf  en  Saterdae  word  die  preek  ,in  die  kop  gesit,.  Tussenin  moes  daar 
nog  tyd  gemaak  word  vir  die  studieboeke. 


Kerkraad  van  Venterskroon. 


Voor:  Oudl.  J.J.  Barnard,  W.H.  Barnard,  Ds.  J.H.  Naudé,  Oudle.  C.A.  Lourens,  J.B.  van  Dyk 
Agter:  Diakens  W.H.  Barnard,  P.J.  Barnard,  Oudl.  C.C.J.  Pretorius,  diaken  J.A.  Barnard. 

Afwesig:  W.S.  Coetzer. 

In  hierdie  werkprogram  bemerk  ’n  mens  ’n  bepaalde  bedieningspatroon.  Huisbesoek  en  prediking 
was  prioriteit.  Namate  die  gemeenteproflel  met  die  loop  van  jare  verander  het,  kon  lidmate  meer 
intensief  bearbei  word.  Met  die  koms  van  meer  predikante  kon  die  gemeente  begin  afstig  en  so  ’n 
meer  werkbare  eenheid  word.  Die  eerste  afgestigte  gemeente  was  Potchefstroom-Noord  wat  op  19 
Maart  1948  gestig  is.  In  1955  het  Potchefstroom-Suid  afgestig  en  in  1978  Die  Wilge  gemeente  vanaf 
Potchefstroom-Suid.  In  1977  het  Grimbeekpark  gemeente  van  Potchefstroom  gemeente  afgestig. 

Die  Potchefstroom  Studente  gemeente  is  in  1967  gestig.  Tot  op  daardie  stadium  het  Potchefstroom- 
Noord  gemeente  die  studente  bearbei.  Die  Gemeente  Venterskroon  verdien  ook  vermelding.  Hierdie 
gemeente  is  in  Augustus  1888  deur  ds  MJ  Goddefroy  gestig.  Vir  die  afgelope  jare  het  ds  J H Naude 
die  gemeente  as  konsulent-predikant  bedien.  Venterskroon  vorm  deel  van  die  Ring  van  Potchef- 
stroom  en  bestaan  steeds  as  ’n  eie  gemeente  met  ’n  skrale  lidmatetal  van  om  en  by  40. 

Die  Eeufees  van  Potchefstroom  1942. 


Prof  dr  J H J A Greyvenstein,  saam  met  ds 
J G M Dreyer 


Ds  J G M Dreyer  na  die  onthulling  van  die 
gedenkplaat. 


Gen  J C Smuts,  toe  Eerste  minister,  wat  tydens  die  Eeufeesviering  die  woord  gevoer  het. 

Tydens  die  ampstermyn  van  ds  Joh  Dreyer  het  die  gemeente  sy  eeufees  op  25  en  26  Maart  1942 
gevier.  Ds  Dreyer  was  van  mening  dat  die  leier  van  die  volk  as  eerste  burger  van  die  land  genooi 

Die  feesoptog  deur  Kerkstraat  het  agter  die  Voortrekkerwa  oppad  na  die  historiese  kerkgebou  beweeg. 


Uit  die  Eeufeesjaar  1942. 

moes  word  om  ’n  woord  te  kom  spreek.  Dit  was  Generaal  Smuts  gewees  wat  namens  Suid-Afrika 
moes  praat,  die  Nederlandse  gesant,  jonkheer  van  Lennep  namens  die  moederkerk  in  Nederland 
en  die  leier  van  die  opposisie,  dr  DF  Malan  is  ook  uitgenooi.  Dit  was  ’n  groot  geleentheid  en  al  die 
predikante  en  professore  van  die  kerk  was  teenwoordig.  Die  Algemene  Kerkvergadering  het 
daardie  jaar  op  Potchefstroom  plaasgevind  en  sou  na  die  feesvieringe  ’n  aanvang  neem.  Prof  S P 
Engelbrecht  het  die  feesrede  gevoer  en  daarna  is  generaal  J C Smuts  deur  ds  J J Prínsloo,  predikant 

Die  47ste  Algemene  Kerkvergadering  tydens  die  eeufeesviering  op  Potchefstroom  in  Maart  1943. 

van  Rustenburg  en  voorsitter  van  die  Kommissie  van  die  Algemene  Kerkvergadering,  aan  die 
woord  gestel.  Generaal  Smuts  het  sy  toespraak  so  beëindig:  “Ons  Christelike  beskawing  is 
gegrondves  op  ’n  ewige  orde,  ’n  eindelose  plan  in  die  boodskap  van  Christus.  Baie  nuwe  boodskappe 
en  boodskappers  sal  in  hierdie  troebel  tye  verskyn.  Laat  ons  vashou  aan  die  ewige  boodskap.  Laat 
ons  volg  daardie  lig  wat  die  wêreld  eenmaal  gesien  het,  die  grootste  lig  wat  ooit  oor  menslike  hori- 
son  opgegaan  het  en  wat  ons  gewis  sal  lei  na  die  beter  wêreld  waarna  ons  bange  harte  verlang. 

Waar  ons  in  hierdie  donkere,  smartvolle  dae  van  oorgang  na  die  Leier  soek,  sien  ons  nie  die  man 
van  Moskou,  nie  die  man  van  Munchen,  nie  die  man  van  Rome,  maar  die  Man  van  Galilea.  Ons  sien 
Hom  rondgaan  in  al  die  dorpe  en  wyke,  onderwysend,  verspreidende  sy  boodskap  van  die  nuwe 
koninkryk,  helende  alle  kwale  en  siektes.  En  sy  boodskap  is:  Dra  in  liefde  jou  ewemens  op  jou  hart, 
afgesien  van  ras  of  taal;  bewaar  die  goddelike  idee  in  jou  hart  as  jou  hoogste  goed.  Die  liefde  vir  God 
en  mens  is  die  uiteindelike  antwoord  op  al  die  onoplosbare  vrae  van  alle  tye.  Daar  is  die  lig  op  die 
pad  van  die  mensheid  vir  die  laaste  tweeduisend  jaar.  Daar  is  die  program  ook  vir  ons  kerk  van 
hede  en  vir  die  mensheid  wat  vandag  daar  ronddwaal  as  verbysterde  skape  sonder  wagter.  Die  Man 
van  Galilea  is  en  bly  ons  ene,  ons  enige  leier.  En  laat  veral  die  kerk  as  die  draagster  van  daardie 
boodskap  Hom  alleen  volg.  In  daardie  boodskap  is  ons  vrede,  en  die  eenheid  waarna  ons  soek,  daar, 
en  nergens  anders”. 


Ds  D J Dreyer. 

Ds  Joh  Dreyer  was  van  1938  tot  1979,  41  jaar  lank  predikant  van  Gemeente  Potchefstroom.  In  1979 
emeriteer  hy  en  sterf  op  hoë  ouderdom  in  1988.  Tydens  sy  lewe  het  hy  ingrypende  veranderinge 
beleef.  Hy  omskryf  dit  self  as  ’n  tyd  van  die  ossewa  na  die  ruimtetuig.  Inderdaad,  ’n  ryk  en  vol  lewe. 

Ds  D J Dreyer  volg  ds  Joh  Dreyer  in  1979  op  as  leraar  van  die  gemeente.  Hy  was  ’n  interessante 
man  met  baie  lewenservaring  en  kon  ’n  mens  vir  ure  trakteer  met  staaltjies  uit  sy  ervaringe  in  Tan- 
ganjika.  As  predikant  van  die  gemeente  Potchefstroom  het  daar  ’n  moeilike  taak  op  hom  gewag. 
Grimbeekpark  gemeente  het  skaars  afgestig  en  die  gemeente  was  nou  aansienlik  kleiner.  Daar 
moes  herorganisasie  gedoen  word,  nuwe  wyksgrense  moes  bepaal  word  en  die  gebrek  aan  inkomste 
as  gevolg  van  die  afstigting  van  Grimbeekpark  moes  aangespreek  word.  Die  kerkgebou  het  drin- 
gend  aandag  nodig  gehad  en  moes  heeltemal  opgeknap  word.  Die  gemeente  se  grense  het  nou 
rondom  die  middedorp  gestrek.  Die  bedieningspatroon  moes  verander,  maar  gelukkig  kon  die 
gemeente  nou  meer  intensief  bearbei  word.  Daar  was  ook  nog  die  lank  gekoesterde  ideaal  om  ’n  saal 
op  te  rig  en  daar  is  ernstig  daarvoor  begin  beplan.  Ongelukkig  het  ds  David  Dreyer  begin  siek  word 
en  sterf  hy  skielik  op  29  Julie  1985. 

In  1986  volg  ds  W J J Kok  ds  David  Dreyer  op  en  word  daar  voortgegaan  met  die  beplanning  en 
die  oprigting  van  ’n  saal.  Hierdie  ideaal  is  verwesenlik  toe  die  saal  in  1988  sonder  enige  skulde  met 
groot  dankbaarheid  in  gebruik  geneem  is.  Die  gemeente  wat  eens  uit  1 800  lidmate  bestaan  het,  het 
nou  gekrimp  na  ’n  skrale  730.  Die  meeste  van  hierdie  lidmate  woon  in  die  middedorp  waarvan  ’n 
groot  gedeelte  in  woonstelle.  Binne  die  grense  van  die  gemeente  is  daar  vier  Ouetehuise  of  woon- 
stelle  vir  bejaardes.  ’n  Groot  gedeelte  van  die  lidmate,  ongeveer  165  is  bo  die  ouderdom  van  65.  Die 
kerkraad  wat  bestaan  uit  34  ouderlinge  en  37  diakens  bedien  32  wyke.  Die  diensgroepwerk  in  die 
gemeente  funksioneer  baie  goed.  Drie  diensgroepe,  die  vir  bejaardesorg,  siekesorg  en  die  versorging 
van  hulpbehoewendes,  waarby  25  lidmate  betrokke  is,  maak  die  taak  van  die  kerkraad  op  hierdie 
onderskeie  terreine  baie  ligter.  Ook  die  jeugwerk  kry  deeglik  aandag.  Daar  bestaan  ’n  Junior  jeug- 
vereniging  vir  laerskoolkinders,  ’n  Hoërskool  jeugvereniging  en  ’n  Vereniging  vir  Jong  Hervormers 
waarby  jong  belydende  lidmate  inskakel.  Die  evangelisasie  werkgroep  vergader  weekliks  en  doen 
goeie  werk. 

Vir  die  susters  van  ons  gemeente  is  daar  ’n  baie  aktiewe  NHSV  waarby  ongeveer  40  susters  as 
aktiewe  lede  inskakel  en  nog  ’n  hele  aantal  graag  behulpsaam  is  met  die  werksaamhede  van  die 
NHSV. 

Vir  die  gemeente  is  die  onderrig  van  ons  kinders  baie  belangrik.  Na  die  oprigting  van  die  saal  was 
dit  moontlik  om  op  ’n  meer  georganiseerde  manier  kategetiese  onderrig  aan  te  bied.  Daar  was  nou 
lokale  en  die  nodige  hulpmiddels  kon  aangeskaf  word.  Daarby  is  daar  18  toegeruste  en  gemo- 
tiveerde  kategete  wat  met  oorgawe  die  ongeveer  120  kinders  van  ons  gemeente  onderrig. 

Die  gemeente  beskik  verder  oor  baie  waardevolle  eiendom.  Afgesien  van  kerkplein  wat  histories 
van  waarde  is,  is  daar  tydens  die  ampstermyn  van  ds  Joh  Dreyer  besigheidsgeboue  opgerig  wat, 
enersyds  tyd  en  aandag  verg,  en  andersyds  ’n  aanwins  vir  die  gemeente  is.  Fondse  wat  op  heirdie 
wyse  gegenereer  word,  word  aangewend  om  die  geboue  en  terrein  in  stand  te  hou  en  word  van  tyd 
tot  tyd  beskikbaar  gestel  vir  hulp  aan  gemeentes  wat  finansieel  swaar  kry.  So  kon  gemeente 
Potchefstroom  onlangs  Cradock  gemeente  finansieel  bystaan. 

Wat  die  finansiële  verpligtinge  van  die  gemeente  betref  kan  met  dankbaarheid  gesê  word  dat  die 
milde  bydraes  van  lidmate  hierdie  verpligtinge  ten  volle  aanspreek.  Die  gemeente  se  begroting  is 
tans  in  die  omgewing  van  R190  000  per  jaar.  Met  bydraes  van  lidmate,  harde  werk,  die  jaarlikse 
basaar  wat  ongeveer  R22  000  oplewer,  ander  fondsinsamelingsaksies  en  finansiële  dissipline  met 
die  aanwending  van  fondse,  is  dit  vir  die  gemeente  moontlik  om  al  sy  verpligtinge  na  te  kom 
Die  gemeente  is  bevoorreg  om  ten  spyte  van  al  die  afstigtings,  ook  ’n  paar  plaaswyke  binne  sy 
grense  te  tel.  Ons  boere  vorm  ’n  belangrike  deel  van  die  gemeente  en  is  onontbeerlik  veral  wanneer 
ons  basaar  hou.  ’n  Gesindheid  van  welwillendheid,  mededeelsaamheid  en  diensbaarheid  is  ken- 
merkend  van  ons  lidmate  en  daar  word  in  die  gemeente  ’n  ware  koinonia  beleef. 

Die  gemeente  Potchefstroom  kyk  met  dankbaarheid  terug  na  150  jaar  waarin  die  genade  van  God 
duidelik  sigbaar  is.  Saam  met  die  Nederduitsch  Hervormde  Kerk  loof  en  prys  ons  die  Here  vir  sy 
goedheid  en  gee  ons  al  die  eer  aan  Hom  wat  self  sy  kerk  in  stand  hou.  Mag  God  gee  dat  die 
Gemeente  Potchefstroom  in  die  toekoms  steeds  tot  eer  van  sy  Naam  en  tot  uitbreiding  van  sy 
Koninkryk  sal  dien. 

11.  DIE  ANDER  HERVORMDE 
GEMEENTES  VJlN 
ROTCHEFSTROOM 


POTCHEFSTROOM-NOORD  GEMEENTE  1948-1991 

DIE  aangeleentheid  van  afstigting  is  op  Vrydag  19  Maart  1948  in  die  kerkgebou  van  Potchef- 
stroom  - die  oudste  gemeente  behandel.  By  die  byeenkoms  is  deur  die  Ringskommissie  en 
ander  verteenwoordigers  besluit  om  af  te  stig.  Voorlopig  sou  eredienste  in  die  kerkgebou 
van  Potchefstroom-gemeente  en  in  die  skoolsaal  van  Mooirivier  Laerskool  gehou  word.  Hendrik 
Potgieter  Gemeente  is  voorgestel  as  naam  vir  die  nuwe  gemeente,  maar  daar  was  te  veel  teenkan- 
ting  en  die  naam  Potchefstroom-Noord  is  toe  aanvaar. 

Die  eerste  predikant  van  die  gemeente  was  ds  S P J J van  Rensburg.  In  Maart  1950  het  hy  ’n 
beroep  na  Pretoria  aanvaar.  Intussen  is  die  gemeente  deur  die  konsulent  dr  P W Venter  bearbei. 


Die  kerkgebou  Potchefstroom-Noord. 

Ds  P S Dreyer  wat  destyds  in  Holland  studeer  het,  is  op  25  Maart  1950  beroep.  Hy  het  die  beroep 
aangeneem  en  is  op  12  en  13  Augustus  ontvang  en  bevestig.  Met  die  ondersteuning  van  ’n  besonder 
bekwame  en  aktiewe  boukommissie  is  ’n  kerkgebou  voltooi  en  op  15  November  1952  ingewy.  Dr 
Dreyer  het  die  gemeente  in  April  1953  verlaat,  nadat  hy  ’n  aanstelling  in  die  Departement  Wysbe- 
geerte  by  die  Universiteit  van  Pretoria  aanvaar  het. 

Gelukkig  kon  by  die  afskeid  van  dr  Dreyer  terselfdertyd  die  nuwe  pastoriepaar  ds  G J J Roos  ver- 
welkom  word.  Hulle  het  na  twee  jaar  na  Zuurbekom  (Kempton  Park)  vertrek. 

Ds  P J L Bierman  was  toe  vir  twaalf  jaar  predikant  van  1955-1967.  Gedurende  sy  ampstermyn 
het  die  studente  gemeente  tot  stand  gekom  met  ds  JA  de  Beer  as  predikant.  Kort  na  ds  Bierman  se 

Kerkraadslede:  Nederduits  Hervormde  Gemeente  Potchefstroom-Noord  1991 

Ouderlinge:  Zagie  Nel,  Simon  Pretorius,  Hennie  Venter,  Kobus  Giesing,  Koos  Burger,  Paul  Els,  Flip 
Minnaar,  Nick  Nortje,  Ben  Raath,  Hannes  Coetzee,  Josua  Joubert,  Henning  Els,  Hennie  du  Bruyn,  Johan 
Theunissen,  Attie  van  den  Berg,  Frans  Waanders,  Jan  Jonker,  Hermann  Kriek,  Piet  Bouwer,  Dawie  Strydom, 
Ben  Venter,  Tallie  Borchards,  Toon  Pretorius,  Corrie  Pienaar,  Boy  Rootman,  Nick  Prinsloo,  Braam  Ras, 
Barrie  Barnard,  Calie  Huyzers,  Piet  van  Wyk  (Kategesehoof),  Gerhard  Labuschagne  (Jeug),  Barnie  Strydom 

(Registrasie  skriba),  Koos  Coetzee  (Skriba). 

Diakens:  Gerda  de  Gier,  Frik  Lourens,  Vivienne  Giesing,  Wilna  Burger,  Elsa  Els,  Willie  Swart,  Hermann 
Schutte-Taljaard,  Lettie  Bosman,  Dries  van  der  Merwe,  Marthie  Coetzee,  Hans  Gouws,  Albert  van  Rensburg, 
Babs  Broodryk,  Fransie  Uys,  Petrus  Fourie,  Nellie  Minnaar,  Susan  Ruthven,  Riaan  de  Villiers,  Kobie  Bouwer, 
Christo  Fourie,  Faantjie  du  Bruyn,  Suzie  Visser,  Paui  Oberholzer,  Patrick  Nice,  Hennie  Ahrens,  Peet  Rossouw, 

Karin  Huyzers,  Piet  Bosman  (Kassier). 


vertrek  in  1967  het  die  studente  hul  eie  onafhanklike  gemeente  gestig.  Die  verskillende  studente 
predikante  het  volwaardige  status  in  die  kerk  geniet.  Dit  was  ook  die  gval  met  kapelane  van  die 
Weermagbasis.  Ook  hulle  het  gereeld  gepreek  en  alle  ander  pligte  van  die  predikant  waar  nodig 
waargeneem. 

Na  vyf  beroepe  het  dr  P J T Koekemoer  aangeneem.  Hy  was  predikant  van  21  Januarie  1968  tot 
20  Oktober  1977.  Gedurende  sy  dienstyd  het  die  gemeente  hulle  21  ste  verjaarsdag  gevier.  Na  die 
verhuising  van  dr  Koekemoer  na  die  Suid  Gemeente  is  prof  F J van  Zyl  beroep.  Hy  was  predikant 
van  15  November  1978  tot  Desember  1983  toe  hy  sy  emeritaat  aanvaar  het.  Die  huidige  predikant 
ds  G P J Grobler,  is  op  29  April  1984  deur  sy  vader  ds  G P J Grobler  in  die  gemeente  bevestig.  Die 
laaste  Weermag  kapelaan  is  op  2 Februarie  1986  na  die  gemeente  beroep,  naamlik  ds  E J Vledder. 
Hy  het  die  gemeente  gedien  tot  Augustus  1991  waarna  hy  na  Holland  vir  verdere  studie  gegaan  het. 

Z L Pretorius 

Die  Kerkgebou  Potchefstroom-Suid. 

GEMEENTE  POTCHEFSTROOM-SUID:  GESTIG  24  DESEMBER  1955 

Op  Saterdag  24  Desember  1955  stig  gemeente  Potchefstroom-Suid  van  Potchefstroom  gemeente  af. 
Met  hierdie  vergadering  wat  om  3 nm  plaasgevind  het,  was  die  voorsitter  van  die  Ringskommissie, 
ds  J G M Dreyer,  die  skriba,  ds  P van  Wyk,  ds  P Bierman  as  besoeker  en  oudle  J N Grey  en  S F 
Bloem  teenwoordig. 

Die  Ringskommissie  verteenwoordig  deur  bogenoemde  persone  het  saam  met  die  Kerkraad  en 
gemeente  van  Potchefstroom  vergader  en  na  ’n  erediens  is  voortgegaan  met  die  reëlings  om  ’n  nuwe 
gemeente  af  te  stig. 

Hoofsaaklik  is  die  grense  van  die  nuwe  gemeente  vasgestel,  reëlings  rondom  eiendom  getref  wat 
daarop  neerkom  dat  die  nuwe  gemeente  erwe  met  ’n  kerksaal  en  meubels  sou  ontvang.  ’n  Kerkraad 
is  ook  saamgestel.  Met  die  afstigting  het  Potchefstroom-Suid  bestaan  ui  563  belydende  lidmate  en 
’n  sieletal  van  961.  Ds  J G M Dreyer  word  benoem  as  konsulent. 

Daar  word  besluit  om  te  beroep  en  tot  tyd  en  wyl  daar  ’n  predikant  kom,  sou  ds  S Vermooten  die 
eredienste  waarneem. 

In  Maart  1956  ontvang  die  gemeente  hulle  eerste  predikant  in  die  persoon  van  ds  J H Naude  wat 
predikant  van  die  gemeente  bly  tot  in  1977.  Hy  word  in  1977  opgevolg  deur  ds  W G Habig  en  in  1978 
ontvang  die  gemeent  ’n  tweede  predikant  nl  dr  P J T Koekemoer.  Hy  word  egter  kort  daarna  as 
dosent  op  Turfloop  aangestel. 

Op  25  Mei  1978  word  besluit  om  ’n  nuwe  gemeente  - Potchefstroom  Die  Wilge  te  stig  met  ds 
Habig  as  predikant  van  die  nuut  gestigte  gemeente.  In  1979  ontvang  Potchefstroom-Suid  ds  J D 

Kerkraad:  Potchefstroom-Suid  1991 

Voorste  ry:  J Pieters,  G Aucamp,  A van  Niekerk,  J Joubert,  J Groenewald. 

Tweede  ry:  L Boshoff,  W Harding,  J van  Wyk,  P Meyer,  F Henning,  L van  Breda,  L Mcdonald,  N Kilian,  S 

Jooste,  P van  Rooyen,  H Smit. 

Derde  ry:  H van  Eeden,  L Koekemoer,  C Bredenhann,  B Geldenhuys,  P van  der  Walt,  J van  den  Berg,  J van 
der  Westhuizen,  P van  Vuuren,  C Huyser,  B Els,  K McDonald,  W Coetzee,  T Segotta,  T Coetzee,  I Mans. 
Vierde  ry:  C Steyn,  E Keeve,  G Erasmus,  D Rademeyer,  B Beckley,  H du  Toit,  T Halgryn,  O Nortjé. 
Agter:  W van  der  Merwe,  L Hayward,  B Nell,  H du  Plessis,  F Hattingh,  H Beckley,  D van  der  Westhuizen,  C 

Grimbeek,  H Pieterse,  E Malan,  J Viljoen,  K Saayman. 

Afwesig:  J Swart. 


Maloney  as  predikant.  In  Junie  1991  is  ds  Geo  Smit  as  predikant  van  die  gemeente  bevestig  en 
word  die  werk  nou  weer  met  nuwe  ywer  vooortgesit.  Tans  bestaan  die  gemeente  uit  475  belydende 
lidmate  en  ’n  sieletal  van  647. 

Oudl  P van  Rooyen 

STUDENTE  GEMEENTE  VAN  POTCHEFSTROOM  ’n  KWART  EEU 
OUD 

Nadat  daar  reeds  vroeg  in  die  sestigerjare  ’n  behoefte  aan  ’n  eie  studenteleraar  ontstaan  het,  word 
daar  in  1966  ’n  predikant  in  die  persoon  van  ds  J A de  Beer  beroep  om  die  studente  van  die  Potchef- 
stroomse  Universiteit,  die  Onderwyskollege  en  die  Heidelbergse  Onderwyskollege  te  bedien. 

Die  studentegemeente  word  vroeg  in  1967  gestig  en  ds  De  Beer  word  as  voltydse  leraar  beroep. 
Die  gemeente  maak  gebruik  van  Potchefstroom-Noord  se  kerkgebou. 

In  1968  verlaat  Ds  de  Beer  ons  weens  gesondheidsredes  en  word  opgevolg  deur  dr  G Velthuysen 
wat  in  1970  Pretoria  vertrek.  Hy  word  opgevolg  deur  Dr  A J Conradie  onder  wie  se  leiding  die  eerste 
vroulike  diakens  in  die  Hervormde  Kerk  verkies  word. 

Vanaf  1977  vorm  die  Militêre  Basis  ook  deel  van  die  Studentegemeente  en  word  ds  J J P Muller 
as  kapelaan  en  mede-studenteleraar  hierheen  beroep.  Dr  Conradie  verlaat  ons  in  1980. 

Dr  J G M Dreyer  word  vervolgens  beróep  en  onder  sy  dinamiese  leiding  word  ’n  droom  van  vyftien 
jaar  bewaarheid.  Die  Studentegemeente  betrek  hulle  eie  kerkgebou  in  1981  en  funksioneer  uitein- 
delik  as  ’n  selfstandige  gemeente. 

Kerkgebou:  Potchefstroom  Studente 


Nederduitsch  Hervormde  Studentegemeente  Potchefstroom 


Voor:  H.A.  Koeleman,  Ds.  C.J.H.  Steenkamp,  P.H.  Myburgh,  Ds.  W.J.  Prinsloo,  C.  Trytsman,  L.  Breytenbach, 
L.J.  Kloppers,  L.  Esterhuizen,  H.P.  Rossouw,  H.M.  Nortjé,  M.  Ferreira. 

Eerste  ry:  D.  Davel,  C.  Genis,  A.  Nienaber,  S.  Davel,  B.  van  Rensenburg,  S.  van  der  Walt,  H.  van  der  Walt, 
L.J.  van  Rensburg,  E.J.  Botha,  L.  Steyn,  E.C.  van  Staden,  J.  Oberholzer. 

Tiveede  ry:  T.F.J.  Steyn,  E.  Steyn,  A.  Fourie,  C.  Els,  A.J.  Nagel,  P.C.  le  Roux,  GF.C.  Truter,  C.M.  Vermeulen, 

F.N.  Enslin,  R.  Swanepoel,  P.J.  Peacock,  A.  van  Zyl. 

Derde  ry:  N.  Bronkhorst,  J.C.  Davel,  L.B.  Dreyer,  C.H.  van  der  Walt,  R.  Piso,  P.J.  Enslin,  C.L.  Jacobs,  J.F. 

van  Deventer,  R.  Reyneke,  L.  van  Zyl. 

Vierde  ry:  C.J.  Schoonbee,  D.F.  Kloppers,  C.  Marks,  L.  van  Zyl,  D.J.  Kruger,  D.J.  van  Vuuren,  A.A.  Bloem. 

In  1984  word  ds  L J C vd  Berg  as  tweede  leraar  bevestig  nadat  hy  reeds  vir  bykans  twee  jaar  as 
weermagkapelaan  behulpsaam  was  in  die  gemeente.  Ds  vd  Berg  verlaat  ons  in  1986  en  in  1988 
neem  ons  met  swaar  harte  van  ons  geliefde  Dr  Hans  Dreyer  afskeid. 

Op  die  oomblik  staan  die  gemeente  onder  die  bekwame  leiding  van  ds  C J H Steenkamp  en  ds  WJ 
Prinsloo. 

Benewens  die  eerste  vroulike  diakens  in  1977  was  die  gemeente  ook  onder  die  eerstes  met  die 
verkiesing  van  vroulike  ouderlinge  in  1984.  Die  gemeente  spog  tans  met  ’n  kerkraad  wat  twee- 
derdes  uit  dames  bestaan  en  hulle  werk  met  groot  onderskeiding  verrig.  Die  gemeente  beskik  ook 
oor  sekerlik  een  van  die  grootste  kerkrade  in  die  land  nl  69  ouderlinge  en  52  diakens.  Die  gemeente 
is  ook  uniek  in  die  opsig  dat  die  kerkraad  elke  jaar  met  plus  minus  50%  van  sy  lede  verloor  deur 
studente  wat  afstudeer  en  deur  nuwe  lede  vervang  word.  Om  hierdie  rede  word  daar  op  ’n  deur- 
lopende  basis  toerusting  aan  kerkraadslede  aangebied. 

Aangesien  die  hele  gemeente  al  om  die  derde-vierde  jaar  totaal  van  lidmate  verwissel,  word  dit 
nooit  stereotiep  nie.  Om  kontinuïteit  te  verseker  is  daar  egter  wyksgroepouderlinge  wat  uit  die  per- 
manente  lidmate  verkies  word  en  wat  elkeen  ’n  aantal  wyke  onder  sy  sorg  het. 

Die  gemeente  funksioneer  volgens  ’n  stelsel  van  komitees  met  die  kerkraad  as  leidende  gesag  en 
die  Algemene  Bestuurskomitee  en  Finansiële  komitee  in  raadgewende  hoedanigheid.  A1  die 
komitees,  waaronder  twee  HSV’s,  Publikasiekomitee,  Diakonie,  Buskomitee,  terreine  komitee  ens 
word  deur  studente  met  leiding  en  hulp  van  senior  lidmate  met  groot  welslae  bestuur. 

Die  kerkkompleks  beskik  oor  ’n  gerieflike  saal  met  TV  en  stereo,  ’n  groot  kombuis  en  vleisbraai- 
plek,  ’n  woonstel  vir  die  koster  en  seker  die  belangrikste  - ’n  moderne  pastorie  net  langs  die  kerkge- 
bou.  Die  gemeente  was  ook  een  van  die  eerstes  wat  ’n  digitale  Allenorrel  geïnstalleer  het  wat  feitlik 
onderhoudsvry  is.  ’n  Goed  toegeruste  kantoor  met  rekenaar  en  fotostaatmasjien  is  ook  in  gebruik. 

Die  Hervormde  Studentegemeente  Potchefstroom  word  beskou  as  ’n  opleidingsgemeente.  Stu- 
dente  van  ons  kerk  word  benewens  hulle  akademiese  opleiding,  ook  geestelik  toegerus  en  opgelei 
om  na  voltooiing  van  hulle  studies,  hulle  plek  as  christene  in  die  samelewing  en  in  die  kerk  vol  te 
staan. 

Die  meetsnoere  het  inderdaad  vir  ons,  onder  God  se  leiding  op  lieflike  plekke  geval! 

GEMEENTE  GRIMBEEKPARK  POTCHEFSTROOM 

Op  27  November  1977  vind  die  stigtingsvergadering  van  die  Gemeente  Grimbeekpark  plaas  onder 
leiding  van  ds  Herbert  Dreyer,  voorsitter  van  die  Ring  van  Potchefstroom. 

Grimbeekpark  gemeente  is  dan  ook  die  jongste  van  die  drie  gemeentes  wat  afgestig  het  van 
Potchefstroom  gemeente.  ’n  Totaal  van  489  beleidende  lidmate,  afkomstig  van  die  gemeente 
Potchefstroom  asook  ’n  klein  aantal  van  Potchefstroom  Noord  gemeente,  het  die  nuwe  gemeente 
gevorm. 

Tydens  die  stigtingsvergadering  is  die  kerkraad  verkies,  bestaande  uit  18  Ouderlinge  en  18  Dia- 
kens. 

As  bruidskat  het  die  gemeente  ’n  nuwe  pastorie  ontvang  van  Potchefstroom  gemeente. 

Tot  tyd  en  wyl  ’n  leraar  bevestig  sou  word,  het  die  gemeente  ingeskakel  by  Potchefstroom 
gemeente  tydens  eredienste. 

Die  persele  waarop  die  pastorie  reeds  gebou  was  en  waarop  die  kerkkompleks  opgerig  sou  word, 
was  ’n  skenking  van  wyle  oudl  Koos  Grimbeek  en  sy  eggenote,  Tant  Hennie  Grimbeek. 

Die  Potchefstroom  Gemeente,  wat  die  grond  in  ontvangs  geneem  het,  besluit  dan  ook  dat  die  nuut 
afgestigde  gemeente  as  Grimbeekpark  Gemeente  bekend  sal  staan. 

Tydens  ’n  beroepsvergadering,  gehou  op  12  Januarie  1978,  gelei  deur  ds  Johannes  Dreyer,  die 
konsulent,  word  die  heroep  uitgebring  op  ds  J H Naudé,  leraar  van  Noord  Rand  gemeente. 

Die  beroep  is  aanvaar  en  is  Ds  en  Mev  Naudé  op  Saterdag  18  Maart  1978  gesellig  ontvang  in  die 
saal  van  die  Genl  Kockskool. 

Die  bevestiging  geskied  dan  op  Sondag  19  Maart  1978  waargeneem  deur  ds  Johannes  Dreyer, 
waarna  ds  Naudé  die  intreepreek  lewer. 

Voortaan  is  die  eredienste  gehou  in  die  saal  van  die  Genl  Kockskool,  wat  goedgunstiglik  deur  die 
Onderwys  Departement  aan  die  gemeente  beskikbaar  gestel  is. 

Geïnspireer  en  gelei  deur  Ds  en  Mev  Naudé,  besluit  die  gemeente  op  29  April  1979  om  onmiddelik 
oor  te  gaan  tot  die  bou  van  die  kerk  en  saal. 

Die  gemeente  tree  op  as  eienaarbouers  onder  die  bekwame  leiding  van  wyle  Br  Johan  Klopper. 
Die  hoeksteenlegging  word  op  29  September  1979  waargeneem  deur  ds  J H Naudé. 

Dit  was  dan  ook  ’n  dag  van  dankbaarheid  en  vreugde  toe  die  gemeente  die  kerkgebou  en  saal 
ingebruik  geneem  het  op  21  Junie  1981,  waartydens  ds  J H Naudé,  die  wydingsrede  waargeneem 
het. 

Kerkgehou  Grimbeek-Park 


Kerkraad  Grimbeek-Park 

Ds  J H Naudé  het  op  18  September  1988  uit  die  bediening  getree,  nadat  vele  ideale  bereik  is,  onder 
andere  die  aflos  van  die  gemeente  se  skuldlas. 

Ds  L J C van  den  Berg,  leraar  van  Waterberg  Wes  gemeente,  word  op  12  Oktober  1988  beroep  en 
word  hy  en  mev  van  den  Berg  op  20  November  1988  in  die  gemeente  verwelkom.  Die  bevestiging 
word  waargeneem  deur  ds  J H Naudé. 

Tans  arbei  Ds  en  mev  van  den  Berg  met  veel  vreugde  in  die  gemeente  waar  daar  steeds  groei  in 
getalle  en  geloof  is,  en  het  ons  tans  597  belydende  lidmate. 

Op  die  oomblik  is  ds  C J Smit,  emeritus  predikant,  behulpsaam  in  die  gemeente  as  pastorale 
hulp,  waar  hy  veral  betrokke  is  by  die  bearbeiding  van  die  bejaardes. 

WJJ  Kluyts 

NEDERDUITSCH  HERVORMDE  GEMEENTE  POTCHEFSTROOM 
DIE  WILGE 


Nadat  die  gemeente  Potchefstroom-Suid  vir  ’n  tydperk  van  twee  jaar  deur  twee  predikante  bedien 
is,  word  ’n  nuwe  gemeente  Potchefstroom-Die  Wilge  op  18/06/1978  na  deeglike  oorweging  afgestig 
as  die  sesde  gemeente  in  Potchefstroom.  As  bruidskat  ontvang  die  jong  gemeente  ’n  kleinhoewe 
sowel  as  die  pastorie  wat  toe  deur  die  gesin  Habig  bewoon  is.  Ds  WG  Habig  word  as  eerste  predikant 
beroep  en  hy  aanvaar  die  beroep. 

Aanvanklik  gebruik  die  twee  gemeentes  saam  Potchefstroom-Suid  se  geboue;  eredienste  is 
soggens  ná  mekaar  gehou  met  ’n  gesamentlike  aanddiens.  Soos  die  ^dogter,  egter  groter  selfstan- 
digheid  bereik,  word  besluit  om  eredienste  vanaf  11/01/1981  in  die  saal  van  die  Laerskool  Hendrik 
Potgieter  te  hou. 

Ná  lang  onderhandelinge  word  erf  nr  2373  in  die  nuwe  Uitbreiding  12  - die  huidige  perseel,  ein- 
delik  bestem  vir  die  nuwe  kerkgebou.  Die  erf  sou  R25  000  kos  wat  die  gemeente  kon  afbetaal. 

Met  byna  geen  fondse  nie  maar  groot  geloof  word  op  22/02/1980  aan  br  H Neethling  die  opdrag 
gegee  om  voorlopige  planne  op  te  trek  vir  ’n  beskeie  kerkgebou. 

Saterdag  05/11/1980  is  ’n  groot  dag  vir  die  gemeente:  die  sooispitfunksie.  Dit  word  ’n  hele  feeste- 
likheid  met  kosmandjies  en  ’n  Randlegging.  Die  entoesiasme  loop  hoog  en  daar  word  net  .kerkbou, 
gepraat! 

Die  noue  bande  met  Potchefstroom-Suid  word  op  18/01/1981  finaal  losgemaak  tydens  ’n  gesa- 
mentlike  afskeidsdiens.  Dit  is  nooit  maklik  om  afskeid  te  neem  van  ’n  gemeente  waar  sovéél  herin- 
neringe  en  sweet!  - van  so  baie  lidmate  agterbly  nie;  dog  dié  tikkie  hartseer  word  oorweldig  deur 
die  afwagting  om  deel  te  wees  van  ’n  nuwe  jong  gemeente  van  ons  geliefde  kerk. 

Tydens  die  hoeksteenlegging  op  Saterdag  09/05/1981  is  dr  D J C van  Wyk  die  gasspreker.  Die 
kerkgebou  vorder  íluks  met  die  ywerige  hulp  en  groot  insette  van  eie  lidmate  sowel  as  dié  van  baie 
goedgesinde  vriende.  Soos  die  kerkgebou  vorm  aanneem,  word  die  gedagte  ál  sterker  om  die  pasto- 
rie  in  Klerkstraat  te  verkoop  en  ’n  pastorie  langs  die  kerkgebou  op  te  rig.  Ook  hiérdie  ideaal  word 
verwesenlik  en  op  17/06/1981  is  die  fondament  van  die  huidige  pastorie  gegooi. 

Die  eerste  kerkraadsvergadering  asook  NHSV  vergadering  word  op  20/10/1981  in  die  nuwe 
kerkgebou  gehou!  Wat  ’n  heuglike  dag  was  25/10/1981  nie:  Die  kerkgebou  van  die  Nederduitsch 
Hervormde  gemeente  Potchefstroom-Die  Wilge  word  ingewy!  Die  kerkskuld  druk  wel  swaar  in  die 
al  knellender  ekonomiese  klimaat,  dog  met  vreugde  en  toewyding  word  die  dienswerk  in  die 
gemeente  verrig. 

Na  ’n  dienstyd  van  ses  jaar,  neem  ds  Habig  en  sy  gesin  op  30/09/1984  afskeid  van  die  gemeente. 

Nadat  tweemaal  onsuksevol  beroep  is,  neem  ds  T Snyman  die  beroep  aan  en  word  op  Sondag  13/ 
01/1985  ontvang  en  bevestig. 

Op  die  eerste  kerkraadsvergadering  van  1985  versoek  die  NHSV  die  kerkraad  om  dringend  aan- 
dag  te  skenk  aan  die  oprigting  van  ’n  eie  saal.  Die  kerkraad  keur  die  versoek  in  beginsel  goed  en 
verwys  dit  na  die  gemeentevergadering  met  die  voorbehoud  dat  geen  ^buitelenings.  aangegaan 
word  nie. 

Op  11/09/1985  word  goedkeuring  van  die  Raad  van  Finansies  ontvang  vir  die  saalbouprojek.  Op 
die  gemeentevergadering  in  Oktober  1985  word  besluit  dat  elke  belydende  lidmaat  wat  daarvoor 
kans  sien,  gevra  sal  word  om  R150.00  rentevry  vir  5 jaar  vir  die  saalboufonds  beskikbaar  te  stel. 

Projek  ^saalbou,  begin  fisies  op  Saterdag  18/10/1986  nie  met  ’n  geselligheid  nie  maar  met  lidmate 
wat  moue  oprol  en  begin  bou!  Op  die  Saterdae  wat  volg  maak  die  susters  kos  en  die  broeders  bou! 

Die  bestaande  kerkskuld  - met  rente!  - eis  steeds  veel  van  die  gemeente,  dog  ses  minibasaars 
word  in  die  loop  van  die  jaar  gehou  om  die  lenings  van  die  lidmate  aan  te  vul.  Die  NHSV  maak  groot 
skenkings  waarsonder  beslis  nie  so  vinnig  so  ver  gevorder  sou  kon  word  nie. 

Intussen  word  tegelykertyd  aandag  gegee  aan  die  normale  werksaamhede  van  die  gemeente  wat 
beslis  nie  afgeskeep  word  nie. 

Op  17/08/1986  lewer  ’n  gemeenteseun,  P H Viljoen,  sy  proefpreek  in  die  gemeente.  Dit  is  vir  sy 
tuisgemeente  ’n  voorreg  om  sy  toga  aan  hom  te  skenk.  In  die  notule  van  die  advieskommissie  van 
01/04/1987  word  genotuleer: 

“Die  bou  van  die  saal  was  ’n  uitmuntende  en  lofwaardige  poging  van  die  gemeente  as  geheel  en 
dank  word  betuig  aan  almal  wat  gewerk  het,  skenkings  gemaak  het  of  op  enige  manier  deel  gehad 
het  aan  die  saal  in  so  ’n  kort  tydjie”. 

Op  30/10/1987  is  die  saal  ingewy  - ’n  kontantprojek.  96  persent  van  die  lidmaatlenings  het  sken- 
kings  geword. 

As  gevolg  van  deeglike  en  versigtige  beplanning  deur  die  advieskommissie  en  pragtige 
samewerking  van  kerkraad  en  gemeente  begin  die  finansiële  posisie  van  die  gemeente  algaande 
verbeter.  Die  Heer  van  die  kerk  hou  self  sy  kerk  in  stand! 

Met  groot  dankbaarheid  teenoor  dié  Heer  is  die  laaste  skuld  op  die  kerkgebou  in  Desember  1989 
afgelos. 

Die  geloof,  die  liefde,  die  eensgesindheid,  die  blydskap,  die  vrede  wat  net  Christus  kan  gee  is  ken- 
merkend  van  die  gemeente  Potchefstroom-Die  Wilge.  Dit  is  ’n  gemeente  wat  die  boodskap  van  God 
ontvang  en  aanneem  in  die  oortuiging  dat  dit  nie  mensewoorde  is  nie  maar  die  woord  van  God! 


Kerkgebou:  Potchefstroom  Die  Wilge. 


Kerkraad:  Potchefstroom  - Die  Wilge 


Iste  ry:  J.L.  Venter,  D.R.  Pottas,  J.  Steyn,  H.  Collins,  J.  Britton,  ds.  T.  Snyman,  F.  Giessing,  M.  van  den 

Heever,  F.  Griessel,  O.  Venter. 

2e  ry:  B.  Beukes,  I.  Stander,  V.  Pohl,  A.  Henning,  L.  Henning,  R.  Hattingh,  M.  van  der  Merwe,  P.  van  Staden, 

F.  Breytenbach,  C.  Steynvaart. 

3e  ry:  M.  van  der  Walt,  B.  Peens,  R.  Campher,  F.  Willers,  J.  Etsebeth,  P.  de  Beer,  W.  van  der  Schyff,  A.J.  van 
Rensburg,  C.  Beukes,  F.  Valks,  C.  Lourens,  K.  Grimbeek,  F.  Grimbeek 
4e  ry:  D.  van  der  Westhuizxen,  C.  Smith,  K.  van  Rensburg,  H.  Wiid,  C.  Vlok,  P.  Fouché,  C.  Henenman,  M. 

Beckley,  HG.  de  Wet,  B.  Kruger,  J.  Mienie. 

Afwesig:  J.  Visser,  P.  van  Rooyen,  K.  Landsberg,  G.  Visser,  J.  Prinsloo,  S.  Knoetze,  J.  van  Zyl,  P.  van 
Rensburg,  K.  von  Burick,  W.  Pretorius,  W.  Pretorius  (Jnr.),  J.  Labuschagne,  J.  Prinsloo,  G.  Eksteen,  W.  van 
Rensburg,  J.  Mulder,  F.  Kamffer,  E.  Grobbelaar,  J.  Grobbelaar,  G.  de  Beer,  J.  de  Waal,  A.  Swanepoel,  B. 
Moorecroft,  S.  van  Zyl,  E.  Griessel,  M.  Pretorius,  P.  Basson,  J.  Joubert. 

1 2.  UIT  niE  NO  T ULEBOEKE  VAN  DIE 
GEMEENTE 


DIT  is  vanselfsprekend  dat  die  Notuleboeke  van  die  Kerkraad-  en  Gemeente-vergadering 
van  elke  gemeente  van  onskatbare  waarde  is.  Immers  is  die  opgetekende  handelinge  van 
die  ampsdraers  wat  in  vergadering  byeen  is,  lê  die  geskiedenis  van  die  gemeente 
opgeteken.  Daarom  is  die  notules  van  ’n  gemeente  so  ’n  belangrike  bron  van  inligting. 

Merkwaardig  genoeg  was  die  oudste  Kerkraadsnotules  van  die  gemeente  vir  ’n  baie  lang  ruk  weg 
gewees.  Prof  S P Engelbrecht  het  nog  vertel  dat  hy  in  1913,  voordat  hy  na  Nederland  vertrek  het 
om  daar  teologie  te  gaan  studeer,  die  Notuleboeke  van  Potchefstroom  deurgewerk  het.  By  daardie 
geleentheid  het  hy  ook  uitvoerige  aantekeninge  uit  die  Notules  gemaak.  Nadat  hy  in  1920  na  Suid- 
Afrika  teruggekeer  het  ën  as  professor  aangestel  is  aan  ons  kerk  se  teologiese  opleiding,  wou  hy 
wéér  die  notules  raadpleeg.  Toe  kon  die  notules  nêrens  gevind  word  nie.  Prof  Engelbrecht  het  toe 
aanvaar  dat  die  notuleboeke  saam  met  ds  C W du  Toit  se  studeerkamer  afgebrand  het.  Allerweë  is 
aanvaar  dat  die  oudste  notuleboek  van  die  eerste  kerklike  gemeente  in  Transvaal  verlore  was.  Tog 
was  dit  nie  so  nie. 

In  1984  is  die  oudste  notuleboek  wéér  gevind.  Wat  gebeur  het,  is  dat  reeds  in  ds  C W du  Toit  se 
tyd  is  die  notuleboek  bewaar  deur  die  destydse  skriba  A R Fleischack,  wat  ook  ’n  prokureur  was. 
Na  sy  dood  het  die  kerklike  argiefstukke  in  besit  gebly  van  die  prokureursfirma  van  A R Fleischack 
wat  deur  sy  seun  Gilbert  voortgesit  is. 

Na  Gilbert  Fleischack  se  dood  is  sy  biblioteek  en  persoonlike  argief  geskenk  aan  die  Potchef- 
stroomse  universiteit.  Die  notuleboek  is  deur  br.  Z L Pretorius,  wat  besig  was  om  die  materiaal  in 
die  biblioteek  te  sorteer,  gevind.  Op  ’n  gepaste  wyse  is  die  notuleboek  toe  op  7 Junie  1984  deur  die 
vise-rektor  van  die  PU  vir  CHO,  prof  J S du  Plessis,  aan  prof  dr  J P Oberholzer,  toe  voorsitter  van 
die  Kommissie  van  die  Algemene  Kerkvergadering  oorhandig.  As  blyk  van  waardering,  het  ons 
Kerk  se  Argiefraad,  toe  fotostate  van  preke  van  ds  Dirk  Postma  wat  in  ons  Argief  is,  aan  die  PU  vir 
CHO  oorhandig. 


Ds  Dirk  van  der  Hoff  Predikant  van  Potchefstroom  1853-1881.  Hy  het  die  eerste  notules  opgeteken. 

Jammer  genoeg  is  die  oudste  notuleboek  nie  volledig  nie,  veral  nie  wat  die  beginjare  betref  nie.  Die 
oudste  stukke  is  afskrifte  van  die  notules  van  die  kerkraadsvergadering  van  24  Desember  1848. 
Die  afskrif  is  deur  ds  Dirk  van  der  Hoff  gemaak,  waarskynlik  so  ’n  sewe,  agt  jaar  later.  Toe  ds  Van 
der  Hoff  in  Mei  1853  in  Potchefstroom  aangekom  het,  was  daar  nie  so  iets  soos  ’n  kerklike  notule- 
boek  nie.  So  ’n  boek  moes  eers  uit  die  Kaapkolonie  bestel  word  want  so  iets  was  toe  nog  nie  in 
Transvaal  te  koop  nie!  So  gebeur  dit  dat  ds  Van  der  Hoff  eers  later  die  notules  oorskr^T  en  in  die 
notuleboek  bêre. 

Die  oudste  notule  van  1848  handel  oor  ’n  kerkraadsvergadering  gelei  deur  die  besoekende 
Kaapse  predikante,  P E Faure  en  W M Robertson  wat  hulleself  in  die  notule  beskryf  as:  “Gecom- 
mitteerden  vanwege  de  Hoog  Eerw.  Synode  der  Ned.  Ger.  Kerk  van  Zuid-Afrika  tot  de  leden  der 
Geref  Kerk  over  de  Oranje  Rivier.” 

Dan  is  daar  weer  ’n  kerkraadsvergadering  wat  op  21  Januarie  1850  gehou  word  onder  die  voor- 
sitterskap  van  ds  Andrew  Murray  jnr,  dan  predikant  van  Bloemfontein.  By  dié  geleentheid  word 
oor  die  bou  van  ’n  kerkgebou  gehandel.  Omdat  daar  dan  246-5-9  pond  sterling  in  die  kas  is,  is 
besluit  om  met  die  bouwerk  ’n  begin  te  maak.  Daar  staan  opgeteken: 

“Men  spreekt  over  den  bouwen  eenen  kerk  hier  te  plaatse.  De 
Br  Wolmarans  brengt  ter  kennis  der  vergadering  dat  hy  aan 
den  Volksraad  een  verzoek  ingediend  heeft  om  den  grond  op 
het  dorp  welke  voor  eene  kerk  bestemd  was,  maar  dat  de 
Raad  goedgevonden  heeft  deze  zaak  vooreerst  uit  te  stellen. 

De  vergadering  besluit  het  verzoek  te  herhalen  opdat  er  zoo 
spoedig  mogelyk  een  aanvang  gemaakt  worde  met  het  bou- 
wen  der  kerk  en  benoemt  de  B B Wolmarans,  Viljoen  en 
Badenhorst  tot  leden  eenen  bouwcommissie  waarby  de  heren 
Lombaard,  P Greyling  en  N Grobbelaar  zullen  verzocht  wor- 
den  zich  te  voegen.  Aan  den  commissie  wordt  de  geheele  zaak 
dan  overgegeven”. 


Die  handtekeninge  van  Ds  D van  der  Hoffen  die  kerkraadslede  in  die  Kerkraadsnotuleboek  in  die 

sewentigerjare. 

Die  eerste  kerkraadsvergadering  wat  deur  ds  Van  der  Hoff  gelei  word,  is  dié  een  van  6 Junie  1853. 
Dan  staan  in  die  notuleboek:  “Handelingen  van  de  Kerkvergaderingen  der  Nederduitsch  her- 
vormde  gemeente  te  Potchefstroom.  Vergadering  6 Junie  1853.”  Dit  is  dié  vergadering  wat,  in  eerste 
instansie,  al  ds  Van  der  Hoff  se  stukke  ondersoek  het,  dit  in  orde  bevind  het  en  hom  as  predikant 
van  Potchefstroom  aanvaar  het. 

’n  Interessantheid  is  dat  die  eerste  notules  almal  in  ds  Van  der  Hoff  se  handskrif  is.  In  ’n  sekere 
sin  is  dit  vanselfsprekend  want  ds  Van  der  Hoff  is  dan  so  min  of  meer  die  enigste  man  in  die 
gemeente  wat  werklik  bedrewe  is  met  ’n  skryfding.  Sy  lidmate  het  ander  kwaliteite  gehad  want  in 
daardie  pioniersdae  in  die  Oorvaalse  was  die  vermoë  om  te  skryf  nie  werklik  nodig  om  te  kan 
bestaan  en  oorleef  nie.  Die  naamtekeninge  van  die  kerkraadslede  in  die  notuleboek  wys  ook  duide- 
lik  dat  hulle  skryfkuns  nie  baie  hoog  aangeslaan  moet  word  nie. 

As  die  notuleboek  van  die  gemeente  sorgvuldig  nagegaan  word,  dan  word  een  saak  baie  duidelik: 
die  kerklike  gemeente  wat  ds  Daniel  Lindley  gestig  het,  het  in  ’n  ononderbroke  lyn  voortgegaan. 
Gestig  as  ’n  gemeente  van  die  Voortrekkerkerk,  onafhanklik  van  die  Kaapse  kerk,  het  die  gemeente 
só  gebly.  Die  onderhandelinge  om  die  Transvaalse  gemeentes  met  die  Kaapse  kerk  te  verenig  in 
1852-1853  het  misluk  omdat  die  Kaapse  kerk  nie  sy  deel  van  die  ooreenkoms  nagekom  het  nie.  Die 
feit  dat  ds  Murray  en  ds  J H Neethling  in  1852  ’n  voorstel  tot  vereniging  van  die  Transvaalse 
gemeentes  met  die  Kaapse  kerk  voorlê,  bewys  dat  die  gemeente  Potchefstroom  vóór  1852  nooit 
organisatories  deel  was  van  die  Kaapse  kerk  nie.  Die  onderhandelinge  met  die  Kaapsse 
sinode  het  ook  nie  die  gemeente  in  1852  deel  van  die  Kaapse  kerklike  struktuur  gemáák  nie  want 
die  Algemene  Kerkvergadering  van  1853  het  die  verenigingsvoorstel  verwerp.  Die  staatskerk  van 
die  onafhanklike  Voortrekkerrepubliek  noord  van  die  Vaalrivier  kán  nie  organisatories  deel  wees 
van  die  staatskerk  van  die  Engelse  kolonie  in  die  Kaap  nie! 

As  die  notuleboek  nagegaan  word,  is  dit  opvallend  dat  daar  nêrens  gehandel  word  oor  die  naam 
van  die  kerk  nie.  Dit  was  ook  nie  nodig  nie  want  tot  1859  was  daar  net  één  kerk  in  die  Oorvaalse. 
Dié  kerk  is  sowel  die  Nederduitsch  Hervormde  as  die  Nederduitsch  Gereformeerde  Kerk  genoem. 
Daar  was  op  daardie  stadium  nog  nie  ’n  twis  oor  die  naam  van  die  kerk  nie.  En  wat  die  naam  ookal 
was,  een  ding  het  vasgestaan,  die  kerk  in  die  Oorvaalse  was  nooit  ’n  organisatoriese  deel  van  die 
Kaapse  kerk  nie. 

Uiteindelik  is  in  die  jare  1855-1857,  met  die  opstel  van  die  grondwet  van  die  ou  ZAR,  is  die  kerk 
aangedui  as  De  Nederduitsch  Hervormde  Kerk  in  de  ZAR.  Dié  kerk  is  die  logiese  voortsetting 
van  die  Voortrekkerkerk  en  daar  was  nooit  ’n  onderbreking  of  ’n  koerswysiging  in  die  kerk  of 
gemeente  nie.  Daarom  klink  dit  so  vreemd  dat  die  NG-historici  beweer  dat  die  Hervormde  Kerk  of 
in  1853  of  in  1857-1858  “gestig”  sou  wees. 

Die  naam  Nederduitsch  Hervormd  was  ook  nie  ’n  vreemde  naam  nie  want  die  kerk  in  die 
kolonie  het  daardie  naam  gedra  tot  1842.  Dáár  is  die  naam  toe  verander  na  Nederduitsch  Gere- 
formeerd.  Interessant  genoeg  is  in  die  ZAR  die  kerk  se  naam  vasgestel  as  Nederduitsch  Her- 
vormd  en  dié  naam  kom  al  so  vroeg  as  1855  in  die  eerste  konsep  van  die  Grondwet  van  die  ZAR 
voor.  Interéssant  is  dat  daar  nêrens  enige  aanduiding  was  dat  die  volk  in  die  ZAR  beswaar  gehad 
het  teen  die  naam  van  die  kerk  nie.  Eers  in  1865-1866  as  ds  F L Cachet  ’n  afskeiding  in  die  ZAR  wil 
bewerk,  ontwikkel  hy  vanuit  die  Engelse,  koloniale  kerklike  denke  ’n  beswaar  teen  die  naam 
Nederduitsch  Hervormd. 

Laat  dit  maar  hier  gesê  word:  daar  was  in  die  Oorvaalse  géén  NG  gemeentes  voor  1865-1866  nie. 
Dat  die  NG  Kerk  baie  graag  die  saak  so  wil  voorstel  dat  die  NG  Kerk  die  oudste  kerk  in  Transvaal 
is,  is  miskien  verstaanbaar.  Histories  is  daar  egter  géén  bewyse  daarvoor  nie. 

Aanvanklik  was  ds  Van  der  Hoff  in  die  ou  Transvaal  nie  net  die  enigste  predikant  nie,  maar  ook 
een  van  die  min  akademies  geskoolde  mense.  Dit  het  beteken  dat  hy  op  talle  vlakke  van  die 
samelewing  raad  en  leiding  moes  gee.  Dit  het  hy  met  groot  gewilligheid  gedoen.  Dit  is  nogal  inte- 
ressant  as  ds  Van  der  Hoff  in  een  van  sy  briewe  na  Holland  net  na  sy  aankoms  die  volgende  skrywe: 

“Men  komt  mij  gedurig  storen,  dan  klopt  de  een  aan,  dan  de 
ander.  Elkeen  die  in  het  dorp  komt  en  de  Leeraar  nog  niet 
gezien  heeft,  komt  natuurlijk  eens  kijken.  Soms  geef  ik  ze 
niet  onduidelijk  te  kennen  dat,  als  zij  lang  genoeg  gezeten 
hebben,  zij  wel  heen  kunnen  gaan.  Maar  och,  dat  helpt  zoo 
weinig.  Zij  blijven  soms  uren  zitten  zonder  een  woord  te 
spreken  of  men  moet  ze  de  woorden  uit  de  keel  trekken. 

Onlangs  bleef  er  een  zitten,  terwijl  de  anderen  waarmede  hij 
gelijk  was  ingekomen,  weggingen.  Ik  vroeg  hem  of  hij  ook 

niet  heen  wou  gaan.  Och,  Eerwaarde,  zeide  hij,  laat  ik  nog 
maar  blijven,  ik  zal  Eerwaarde  niet  steuren;  maar  ik  wil  Eer- 
waarde  nog  wat  aankijken,  want  ik  heb  nog  nooit  een  Leraar 
gezien.” 

Dit  was  seker  ook  maar  ’n  aanpassing  vir  die  predikant  wat  uit  die  beskaafde  Nederland  gekom  het 
en  nou  in  die  pioniersomstandighede  in  die  Oorvaalse  met  sy  dienswerk  moes  begin. 

Ds  van  der  Hoff  moes  onder  moeilike  omstandighede  te  midde  van  politieke  verdeeldhede  sy  weg 
vind.  Dit  was  vir  hom  nie  so  maklik  nie  maar  mettergaan  het  hy  deur  die  kwaliteit  van  sy 
dienswerk  vir  hom  ’n  staanplek  verwerf  in  die  harte  en  lewens  van  sy  lidmate.  Dit  is  miskien  tog 
belangrik  om  die  mening  oor  ds  D van  der  Hoff  van  ’n  historikus  soos  prof  dr  A N Pelzer  te  verneem. 
Hy  stel  in  sy  werk,  Wor-dingsjare  op  bl  200: 

“Ondanks  die  leemtes  wat  ds  Van  de  Hoff  soos  enige  aardse 
wese  aangekleef  het,  moet  ons  erken  dat  hy  beter  as  enige 
ander  persoon  voorbestem  was  om  die  geestelike  bearbieding 
van  die  hele  uitgestrekte  boere-gemeenskap,  man-alleen  op 
sy  breë  skouers  te  neem.  Slegs  ’n  persoon  met  sy  werkvermoë 
kon  die  las  van  sy  swaar  taak  oor  ’n  hele  aantal  jare  dra.  ... 

Ds  van  der  Hoff  het  tydens  sy  ampsbediening  nie  alleen 
baanbrekerswerk  nie  maar  ook  beskawingswerk  van  onskat- 
bare  waarde  verrig.” 

Ds  van  der  Hoff  wat  gedurende  sy  hele  lewe  vanuit  Potchefstroom  gewerk  het,  het  so  van  Potchef- 
stroom  ’n  kerklike  middelpunt  gemaak.  So  het  Potchefstroom  ’n  besondere  gemeente  in  die  gemeen- 
skap  van  ons  Hervormde  kerk  geword. 


Ds  G W Smits,  die  bekende  eerste  predikant  van  Rustenburg  wat  ook  as  konsulent  uan  Potchefstroom  opgetree 

het. 

Na  ds  Van  der  Hoff  se  dood,  het  ds  G W Smits,  die  eerste  predikant  van  Rustenburg,  as  konsulent, 
alles  in  Potchefstroom  se  gemeente  gedoen.  As  bedink  word  dat  die  predikante  destyds,  vanweë  die 
afstande,  met  ’n  ossewa  gereis  het,  dan  kan  mens  begryp  dat  die  bediening  nie  baie  intensief  kon 
gewees  het  nie.  Die  ritme  van  die  kerklike  lewe  is  grotendeels  deur  die  Nagmaalsvierings,  elke  drie 
maande,  bepaal.  Die  Nagmaalsvierings  het  bestaan  uit  ’n  reeks  van  godsdiensoefeninge  wat  oor  die 
naweek  gehou  is.  Met  Nagmaal  was  die  hele  gemeente  in  die  dorp  en  is  rondom  die  kerkgebou  uit- 
gekamp.  Alle  kerklike  werksaamhede  het  dan  aandag  gekry.  Tussen  die  Nagmale,  wat  as  kerk 
bestempel  is  het  die  predikant  diens  gehou,  in  die  dorp  en  buite  die  dorp  op  vaste  plekke.  In  die 
vroeë  uitgawes  van  Die  Hervormer,  dit  wil  sê  vanaf  1909  tot  so  1914-15,  het  die  predikante  dikwels 
hulle  maandprogram  gepubliseer  en  dan  het  geblyk  dat  hulle  maar  so  eenmaal  per  maand  in  die 
kerkgebou  gepreek  het  en  verder  buitedienste  gehou  het.  Jammer  genoeg  het  nie  een  van  die 
predikante  van  Potchefstroom  ooit  sy  maandprogram  gepubliseer  nie  sodat  dit  moeilik  is  om  presies 
die  omvang  van  sy  werk  aan  te  dui. 


Ds  N J van  Warmelo 


Ds  van  Warmelo  was  van  1864-1867  predikant  van  Schoemansdal  en  van  1867-1892  prerdikant  van 
Heidelherg.  Hy  was  ook  konsulent  van  Potchefstroom.  Hy  het  die  hegrafnisdiens  gelei  na  die  dood  van  ds  van 

der  Hoffin  1881. 

Hoewel  daar  dus  ’n  predikant  in  die  gemeente  was,  het  dit  nie  beteken  dat  hy  vryelik  beskikbaar 
was  nie.  Daarom  moes  die  lidmate,  in  ’n  hoë  mate,  ook  kerklik-godsdienstig  selfversorgend  wees. 
Dit  het  beteken  dat  elke  huisgesin  reëlmatig  self  huisgodsdiens  gehou  het.  Gewoonlik  is  soggens 
vroeg,  voor  dagbreek  die  vroeë  huisgodsdiens  gehou  en  dan  saans  weer  na  die  aandete.  By  dié 
geleenthede  is  daar  uit  die  ou  Hollandse  Statenbijbel  gelees,  gebid  en  ’n  psalm  of  gesang  gesing. 
Sondae  is  daar  ook  so  in  familieverband  diens  gehou  wat  beteken  het  dat  daar,  so  ver  dit  beskikbaar 
was,  ’n  preek  voorgelees  is. 

Die  handtekeninge  van  Ds  G W Smits,  wat  teken  as  predikant-consulent,  en  die  kerkraadslede  van 

Potchefstroom  in  die  tagtigerjare. 

Hiervoor  is  'daar  nogal  gebruik  gemaak  van  preke  en  oordenkings  van  die  17e  eeuse  skrywers  uit 
die  nadere  Reformatie-beweging.  Daarby  het  heelparty  families  ook  nog,  behalwe  die  preekboeke, 
verskillende  katkisasieboeke  gehad  waarmee  die  kinders  onderrig  is.  Hier  was  naas  die  bekende 
Kort  Begrip  ook  die  katkisasieboek  van  Abraham  Hellenbroek,  Voorbeeld  der  Goddelijken  Waar- 
heden,  dikwels  gebruik.  Dit  is,  terloops,  nogal  interessant  om  te  sien  hoe  sommige  van  die  uitsprake 
van  hierdie  vaders  gemeengoed  onder  die  pionier-Afrikaners  geword  het.  Sommige  van  die  Afrika- 
ners  het  ook  Wilhelm  á Brakel  se  populêre  dogmatiekhandboek,  Redelijke  Godtsdienst,  besit  én 
geken.  ’n  Hele  reeks  van  kerklike  opvattings  en  besluite  van  ons  kerklike  vadere  kan  ons  begryp  as 
ons  die  werk  van  á Brakel  ken.  In  een  van  die  Algemene  Kerkvergaderings  het  ds  Van  der  Hoff  ook 
verwys  na  “de  hier  zoo  hoog  geroemde  Brakel.”  Hoewel  dit  natuurlik  maar  net  ’n  aanduiding  is,  is 
dit  tog  so  dat  mens  ’n  idee  kan  vorm  van  die  vadere  se  kerklik-godsdienstige  opvattings  as  hierdie 
materiaal  gelees  word. 

Dit  is  opvallend  ën  veelseggend  dat  ds  Van  der  Hoff  wat  as  behoorlik  geskoolde,  akademiese 

teoloog  na  Suid-Afrika  kom,  geen  moeite  gehad  het  om  op  kerklik-godsdienstige  vlak  aansluiting  te 
vind  by  sy  lidmate  nie.  Hoewel  ons  geen  enkele  voorbeeld  het  van  ds  Van  der  Hoff  se  preke  nie  is 
dit  egter  uit  ander  materiaal,  optredes  en  uitsprake  van  ds  Van  der  Hoff  duidelik  dat  hy  basies  op 
dieselfde  calvinisties-ortodokse  grondslag  gestaan  het  as  sy  lidmate. 

As  daar  verder  geblaai  word  in  die  Notuleboek,  is  die  handskrif  van  ds  CW  du  Toit  opvallend 
netjies.  Aan  die  einde  van  hierdie  Notuleboek  staan  die  volgende,  veelseggende  opmerking: 

“Na  de  vorige  vergadering  vond  de  voorloopige  kerkvereeni- 
ging  plaats  met  de  Ned.  Gereformeerde  Kerk.  Doch  toen  in 
1890  de  Kerkvereeniging  afsprong,  kwam  men  overeen  om  de 
notulen  in  de  jaren  van  vereeniging  gehouden,  te  laten  in 
bezit  van  de  Ned.  Herv.  of  Ger.  Kerk,  westhalvan  zij  hier  uit- 
gesneden  zijn,  terwyl  de  notulen  der  Hervormde  Kerk  voort- 
gezet  werden  in  het  volgend  notulenboek.” 

Die  laaste  inskrywing. 


Die  laaste  inskrywing  in  die  oudste  notuleboek  van  die  gemeente.  Die  notuleboek  bevat  die  Kerkraadsnotules 
van  1853  tot  1885,  want  die  notules  van  1885-1890,  is  uit  die  notuleboek  verwyder. 

Hier  word  dit  dus  duidelik  wat  ds  C W du  Toit  en  die  kerkraad  van  Potchefstroom  se  siening  van 
die  poging  tot  kerkvereniging  in  1885  met  die  NG  Kerk  was.  Hulle  het  aanvaar  dat  die  gemeente 
voorlopig  in  1885  verenig  het  maar  dat  in  1890  die  vereniging  verbreek  is  toe  die  Algemene 
Kerkvergadering  van  die  verenigde  kerk  afgewyk  het  van  die  grondslae  van  die  kerkvereni- 
ging.  Dáárom  het  die  gemeente  in  1890  wéér  sy  selfstandige,  onafhanklike  bestaan,  voortgesit  en 
die  verenigings-episode  van  1885-1890  uit  sy  verlede  uitgesny  deur  die  notules  van  die  Kerkraads- 
vergaderings  van  daardie  jare  in  die  besit  van  die  verenigde  gemeente  te  laat. 

Die  siening  van  die  Kerkraadsvergadering  is  in  1893  grotendeels  bevestig  toe  die  Hooggeregshof 
in  die  Trichardtsfontein-saak  beslis  het  dat  die  kerkvereniging  nietig  is  omdat  die  Algemene 
Kerkvergadering  van  ons  kerk  sy  bevoegdhede  oortree  het  deur  te  verenig. 

So  het  die  gemeente  deur  daardie  moeilike  preriode  in  ons  kerk  se  geskiedenis  gekom  en  is 
daardie  poging  om  ons  kerk  se  bestaan  te  beëindig  ook  afgeslaan. 

Die  oorlogsjare  van  1899-1902,  toe  imperiale  Engeland  sy  troepe  op  die  Boererepublieke  losgelaat 
het  om  die  goud  van  Transvaal  te  bekom  en  die  Afrikanervolk  te  vernietig,  het  ook  ontwrigting  vir 
die  gemeente  gebring.  Gedurende  die  oorlog  is  net  twee  vergaderings  gehou  dié  van  3 Julie  1899  en 
toe  weer  op  4 April  1900.  Die  tweede  vergadering  het  nog  ’n  interessantheid  opgelewer.  Dit  het 
saamgehang  met  die  vraag  na  die  gewenste  eerbetoon  aan  Komdt-Generaal  Piet  Joubert  wat  op  24 

Maart  1900  onverwags  in  Pretoria  oorlede  is  en  daarna  op  sy  plaas  Rustfontein  in  Wakkerstroom 
se  wêreld,  begrawe  is.  Dit  notule  vermeld  die  volgende: 

“De  Eerw.  voorzitter  zegt  dat  al  vorens  over  te  gaan  tot  ver- 
dere  werkzaamheden  wil  hy  gaarne  in  het  midden  brengen 
dat  er  aanmerking  worde  gemaakt  dat  ons  Preekstoel  niet  in 
de  rouw  is  voor  de  overleden  Comdt  Generaal.  En  wil  gaarne 
de  opinie  van  den  Kerkenraad  hier  omtrent  hebben. 

Eenige  Broeders  nam  het  woord  hier  over  en  werd  het  uitein- 
delyk  besloten  dat  het  slechts  gebruikelijk  is  dat  wanneer 
een  Predikant  komt  te  overleden  dat  de  Preekstoel  dan  met 
Zwart  belegd  worde  ...  en  in  geen  geval  voor  een  politiek 
ambtenaar.  Zoo  is  de  Kerkeraad  van  gevoelens  dat  het  niet 
nodig  geacht  worde.” 

Eers  op  26  November  1902  vergader  die  kerkraad  weer  en  word  daar  kennis  geneem  van  di'egene 
wat  gedurende  die  oorlog  gesneuwel  het  of  as  gevolg  van  die  oorlog  oorlede  is.  Nadat  ’n  nuwe 
kerkraad  gekies  is,  gaan  die  gemeente  weer  voort.  Die  feit  dat  ds  CW  du  Toit  daar  is  en  die  leiding 
kan  neem,  het  geweldig  baie  vir  die  gemeente  beteken. 


Die  netjiese  handskrif  van  Ds  C W du  Toit  in  die  notuleboek  en  die  handtekeninge  van  sy  kerkraadslede. 

Nederduitsch  Hervormde  Kerk,  Potchefstroom. 


JAARVERSLAG 

OVER  HET  lAAR  1921. 


i 

Aan  de  Etrw.  Vocrzitter  en  Brccders  van  de  Kerkeraad  der 
Sed,  Hcrv.  Kerk^  Potchefstroom. 


POTCHEFSTROOM. 

20  Ma»t  1922. 


Eerw.  Voorziiter  err  Broeders. 

Ik  heb  de  eer  U Kíernevens  een  verslag  te  overleggen  van  de  Inkomslen  en  Uitgaven 
der  Gemeente  gedurende  het  jaar  1921« 

De  Inkomsten  waren  £1,347.5-1  en  de  Uitgavcn  £1275-18.5,  zodat  er  ‘n  bcdiag  van 
£71-6-8  in  kaa  was  op  31  Desember  1921. 

De  schulden  der  Gemeente  v/areo  op  31  Deaember  1921  aia  volgt: 

Aan  de  Heer  A.  J.  G.  Oosthuízen  Lening  ...  ...  ...  £750  0 0 

Aan  de  Hcer  A.  J.  G.  Ooathuizen  Rente  lot  op  3].12-*21  ...  347  5 0 

Aan  Alg.  Financieele  Kommissie  ...  ...  ...  ...  305  14  7 

Totaal  ...  £1.402  19  7 


Aan  Gemeeote  btidragen  werd  £417-0-9  ontvangen  terwijl  aan  Predikanls  Salarís 
£600-0-0  betaald  werd,  en  aan  Ds.  C.  W.  du  Toit  *n  toelage  van  £60,  dua  n tekort  van 
£142-19-3.  De  begroling  van  dc  Flnancieele  Kommisaie  was  £948.10*0  voor  *t  jaar  1921,  dus 
*n  tekort  op  dit  bedrag  van  £531-9-3. 

Het  doet  mij  gcnoegen  'te  melden  dat  diakeoen  J.  F.  Maartins.  T.  F,  J.  Slcyn,  J.  C 
Bodenstein  en  W.  L.  Pretorius  hun  vereiste  bedtagen  ten  volle  gestort  hebben. 

Aan  huur  van  de  Boercowinkcl  werd  de  som  van  £294-0-0  ontvangen,  terwíjl  aan 
Belasting.  Reparatie  en  Assuransie  £111-14-5  uítbctaald  werd. 

Wij  moeten  de  Gemeente  cx  oproerkzaam  op  maken,  dat  btjdragen  tot  predikant 
salaria  en  underhoud  der  Kerk  jaar  na  jaar  verminderen,  derhalve  was  de  Fit>ancieeÍe  Kommissie 
verplicht  geweest  gelden  te  lenen.  om  aan  de  verplichtingen  die  op  de  Kcrk  rusl  en  na  te  komen, 
Wij  moelen  een  dringend  verzoek  aan  de  Gemeeote  richten  om  huo  verplichiing  derhalve 
na  te  komen. 

Het  Kerkgebouw  achter  Losbcrg  wcid  in  *t  aígelopeo  jaar  verkocht  voor  ’n  bedrag  van 
£300-0-0,  *n  ander  gebouw  werd  opgericht  te  Fochvilte  voor  de  som  van  £425-11-0.  ' 

Aan  bijdragen  enz.  wcrd  ontvangen...  ...  ...  £I70  4 6 

Koopsom  voor  gebouw  achter  Losberg  ..  ...  ...  300  0 0 

Totaal...  £470  4 6 

Dus  blijR  cr  ’n  batig  saldo  op  No.  2 Rekening  bij  de  Ned.  Bank  van  £44-13-6. 


Potcheíittoom,  23  Maart  1922. 


B.  J.  VERMOOTEN. 

Kaiiiet. 


Die  netjies  gedrukte  Jaaruerslag  van  die  gemeente  vir  die  jaar  1921. 

As  ds  C W du  Toit  op  20  Desember  1908  die  feit  gedenk  dat  hy  dan  25  jaar  lank  dienaar  van  die 
Woord  is,  is  die  gemeente  alweer  taamlik  op  die  been.  Die  feestelikheid  was  ’n  tipiese  Hervormde 
kerkfees  waar  al  die  besoekende  predikante,  nl  prof  dr  P J Muller,  ds  Jac  van  Belkum,  ds  M J God- 
defroy,  ds  P W Ennis,  ds  F S du  Toit  en  ds  L E Brandt,  ’n  geleentheid  gekry  het  om  ’n  erediens  te 
lei.  Op  die  Sondagaand  het  die  fees  sy  hoogtepunt  bereik.  Die  notule  vermeld: 

“Het  glanspunt  van  het  feest  werd  gezien  op  Zondagavond.  In 
een  tot  de  hoeken  en  in  de  paden  gevulde  kerk,  beklom  Prof 
P J Muller  de  kansel. 

ZEd  Gel.  herinnerd  hoe  wij  te  zamen  waren  in  de  Kerk  van 
de  oudste  georganiseerde  Gemeente  van  de  moederkerk  in 
Transvaal,  de  Ned.  Hervormde  Kerk  die  reeds  vele  malen 
dood  is  verklaard,  nog  meerdere  malen  dood  word  gewenscht 
en  steeds  met  dodelyke  inslokking  word  bedreigd,  maar  die 
telkens  weer  op  staat,  op  leeft,  op  bloeit,  zoodat  ze  nu  zo 
gemeenten  telt  met  10  leeraren  en  drie  proponenten,  die  ook 
spoedig  beroepbaar  zullen  zyn  ...” 

MEDEDELINGEN  UIT  DE 

Aan  de  He«r  A.  J.  O.  Oosthuizen  is  de  sozn  van 
£954 :5 :0  afbetaald  en  is  opgemaakt  als  volgf : 

Nieuwe  Lening  Eapitaal  £300  0 0 

Rente  £150  met  6 pOt.  voor  4 maanden  3 0 0 
Rente  £150  met  6 pOt.  voor  12  maanden  9 0 0 
Rsnte  op  Originele  kapitaat  van  £760 

met  6 pOtt.  tot  31  Dec.  1921.  347  6 0 

Rente  £750  mat  6 pOt.^it  31  Dec.  ’22.  45  0 0 

Van  Eapitaal  afbetaald  250  0 0 

Aan  de  Algemene  FinanciiHe  Oommísai»  werd,  dle  som 
van  £324:18:8  betaald. 

De  ecbulden  der  Oemeente  waren  op  31  Dec.,  '22 
als  voigt: 

Aan  de  br.  A.  J.  O.  Oosthuizen  Lening  £500  0 0 
Aan  de  Alg.  Financ.  Oom.  Eweekschool  127  18  4l 
Asn  de  Alg.  Jinanc.  Oom.  Alg.  Fonds  76  15  OJ 
Diveise  Rekeningen  30  2 2 


£734  15  6 

Eontant  In  kas  £248 :1 :9  dus  waren  de  netto  schul* 
den  der  Oemeente  £486:13:9. 

Door  de  Oemeentel  werd  de  som  van  £514:4:5  bij- 
gedragen  voor  predikantb  salaris,  teiwi|i  het  vorige  jaar 
maar  ’n  bedrag  van  £417 :0:9  ontvangen  weid.  Alboewel 
daar  ’n  verbetsring  te  bespeuren  is,  voidoet  bet  nog  niet 
aan  onze  veoreisten,  daar  wij  aan  Predikants  Salarls  en 
toelage  aan  Ds.  0.  W.  du  Toit  ’it  bedrag  van  £660  no- 
dig  hebben,  teiwijl  wij  bovendien  nog  verpUcht  zljn 
't  onze  te  doen  tot  ’t  instandhouding  van  de  Eweek- 
school  t)ot  ’n  bedrag  van  £127:18:4.  De  begroting  werd 
nagezien  dcor  de  Financiële  Oommissie  der  Eerkeraadj 
en  in  sommige  wijken  weiden  de|  vereisten  vermlnderd, 
zodat  de  gehele  begroting  op  £770  gebracht  weid,  dus 
waren  de  bijdragen  nog  £255:15:7  minder  dan  de  be- 
groting.  Mat  genoegen  kan  tk  melden  dat  de  volgende 
broeders  Diakenen  hun  bedragen  tenvidle  gestort  heb- 
ben:  T.  F.  J.  Stein,  J.  0.  Bodenstein,  A.  L.  Pretorius, 
J.  J.  van  der  Merwe,  A.  J.  Ooetzee  en  P.  Gouws. 

Het  Eerkgcbouw  op  Fochviile  werd  omheind,  ’n 
boorgat  werd  gemaakt  en  ’n  pomp  opgericht,  voor  dati 
doel  waren  er  niet  fondsen  gen'Oig  op  Rek.  No.  2,  daar- 
om  werd  er  ’n  bedrag  van  £25:3:0  uit  de  kaa  genomen, 
de  rekeningen  werden  v'oreífend  en  Rek.  No.  2 bij  de 
Ned.  Bank  gesloten. 

Hiernevens  vindt  U een  opgave  van  de  bedragen  dok)! 
ide  verschillende  aídelingen  gedurende  ’t  laar  gestort. 

Hoogachtend,  XTw  dw.  dnr.  en  bioeder, 

B.  J.  VERMOOTEN,  Eassier  diaken. 

N.B.  De  Financiële  Oommlssie  zou  graag  zien 
'dat  brs.  Eerkeraadsiedon,  dle  nog  bazaar  geldln  hun  bai- 
3it  hebben,  zulks  afdragen  zuilen  voor  ’t  aanstaande 
Nachtmaal. 


GEMEENTE.  APRIL  1923.  3 

NEDERDUITSOH  HERVORHDE  EERE 


FINANOIEEL  VERSLAO. 
over  ’t  Jaar  Eindigende  31  Dec-,  1922. 


• UITOAVEN: 


Armen 

£118 

12 

0 

Salaris  voor  Predikant 

592 

10 

0 

Salaris  voor  Enollsr 

60 

0 

0 

Salarla  voor  Orgeliste 

60 

0 

0 

Toelage  Ds.  0.  W.  du  Toit 

60 

0 

0 

Buitengewone  Ultgaven 

240 

1 

5 

de  hr.  A.  J.  O.  Oosthuizen 

954 

5 

0 

Aig.  Financiële  Oommlssie 

324 

18 

. 8 

Belasting,  Boer  Winkel 

47 

0 

10 

Reparatie  Bo^r  Winkel 

1 

14 

3 

AssuranUe,  Boer  Winkel 

12 

13 

0 

Alstulting  Rek.  No.  2 

25 

3 

0 

Onkosten  voor  Bazaar 

26 

3 

8 

OhristeUk  Hoger  Onderwijs 

1 

13 

6 

Balans  in  Eas 

222 

7 

11 

Balans  in  Bank 

25 

13 

10 

Totaal  £2778  1 

17 

1 

INEOMSTEN. 

BiJ  Balans  In  bank  1 Jan.,  1921 

£71 

6 

8 

Oemeente  Bijdragen 

£514 

4 

5 

EcHlekte  Oewoon 

375 

0 

1 

Eollekte  Voorbereiding 

17 

18 

7 

Aanneemgelden 

38 

5 

0 

Ekstrakten 

7 

3 

9 

Huweliks  Bevcstiging 

12 

0 

0 

Huweliks  Afkondiging 

16 

0 

0 

Huurgelden 

294 

0 

0 

Doopgelden 

41 

0 

0 

de  hr.  A.  J.  0.  Oosthuizen  Lening 

300 

0 

0 

Bazaar 

937 

7 

10 

Eollekte  per  Ds.  Vermooten 

150 

0 

0 

Hulpbehoeftige  Studente 

4 

10 

9 

Totaal  £2778 

17 

1 

BU  balans  in  Bank 

93 

10 

1 

BiJ  balans  op  handen 

222 

7 

11 

Aan  cheques  getrokken  maar 
nog  nlet  door  bank  betaaid 
op  31/12/22  £67  16  3 

Aan  balans  in  kas  248  1 9 

£315  18  0 £315  18  0 

BiJ  balans  in  kas  op  31/12/22  £248  1 9 

Nagezlen  en  in  Orde  Bevonden 

J.  A.  Maiherbe,  Ouderling. 

A.  R.  Eoomans,  OuderUng, 

B.  J.  VERMOOTEN,  Eas.  Diaken 


Die  Jaarverslag  en  begroting  van  diejaar  1922.  Dit  gee  ’n  interessante  kykie  in  die  lewe  van  die  gemeente  so  ’n 

70  Jaar  gelede. 

Nadat  prof  Muller  gepraat  het,  het  ds  C W du  Toit  op  ’n  gepaste  wyse  geantwoord  en  daarna  is  ’n 
adres  namens  die  gemeente  deur  die  skriba  A H Koomans,  aangebied.  Daarna  is  nog  blyke  van 
waardering  oorhandig  deur  oudl  M Wolmarans  en  prof  P J Muller.  Op  die  wyse  het  gemeente  én 

kerk  op  ’n  tasbare  wyse  aan  ds  C W du  Toit  laat  blyk  hoe  hoog  sy  dienswerk  in  die  kerk  en  in  die 
gemeente  waardeer  is. 

Na  ds  C W du  Toit  se  aftrede,  is  ds  Simon  Vermooten  na  die  gemeente  beroep.  Miskien  is  dit  tog 
interessant  om  ’n  oomblik  te  let  op  die  netjiese  gedrukte  finansiële-  en  jaarverslag  wat  in  1921  aan 
die  gemeente  voorgelê  is.  Daaruit  blyk  onder  andere  dat  aan  traktement  die  gemeente  ’n  bedrag 
van  600  pond  sterling  uitbetaal  het.  As  dit  so  genoem  word,  lyk  dit  maar  taamlik  eina,  maar  dan 
moet  bedink  word  dat  ’n  een  pond  sterling  in  1921  ongeveer  dieselfde  koopkrag  gehad  het  R150- 
in  ons  dae!  Dit  beteken  dan  dat  die  totale  offergawe  van  die  lidmate  ongeveer  R62  500  was  en  dat 
die  gemiddelde  offergawe  per  lidmaat  maar  ongeveer  R42  per  jaar  of  wel  R3.50  per  maand 
was! 

Maar  dan  moet  seker  die  omstandighede  in  ag  genaam  word  in  die  sin  dat  die  gemeente,  wat  geen 
geboueskuld  gehad  het  nie,  tog  verplig  was  om  geld  te  leen  net  om  te  kan  bestaan.  Dit  was 
inderdaad  moeilike  jare  want  dit  sou  lank  neem  voor  die  verwoesting  van  die  Engelse  oorlog  oorkom 
is.  In  1921  so  blyk  uit  die  Jaarverslag,  was  die  gemeente  se  totale  skuld  R210  000  waarvan  die 
gemeente  meer  as  ’n  R160  000  aan  oudl  A J G Oosthuizen  van  die  wyk  Gatsrand  verskuldig  was. 
Dit  is  iets  wat  vandag  nie  meer  gebeur  nie.  In  daardie  dae  was  daar  egter  verskillende  derglike  wel- 
doeners  van  die  kerk  wat  in  die  moeilike  en  swaar  jare  met  hulle  hulp  en  bystand  kerk  en  gemeen- 
tes  op  die  stoflike  vlak  gedra  het.  Ander  het  dit  gedoen  deur  hulle  werk,  hulle  kragte  en  tyd  aan 
kerk  en  gemeente  te  gee  en  so  is  ons  kerk  wéér  opgerig,  wéér  sterk  gemaak. 

Ten  slotte  is  daar  twee  sake  wat  opval  as  die  ou  notuleboeke  so  deurgeblaai  word.  Die  een  is  dat 
die  notuleboeke  geleidelik  al  saakliker  en  formeel  word.  Waar  aanvanklik  heelwat  gegewens  gegee 
word  oor  die  debatte  en  die  standpunte  van  die  verskillende  kerkraadslede,  word  mettergaan  slegs 
die  besluite  van  die  vergaderings  genotuleer.  Dan  word  die  notuleboeke  taamlike  formele  opsom- 
mings  van  die  be-sluite  en  verdwyn,  in  ’n  sekere  sin,  die  kleur  uit  die  notuleboek. 

As  mens  verder  deur  die  notuleboeke  blaai,  so  luister  na  die  stem  van  die  kerk  in  die  verlede,  dan 
sien  mens  hoe  die  Here  God  lei  en  bewaar.  Ook,  inderdaad,  hoe  die  Here  God  straf  ën  beproef  want 
ons  kerk  is  saam  met  die  Afrikanervolk,  in  wie  se  midde  hy  kerk  is,  deur  diep  en  donker  driwwe 
gelei.  Tog  het  die  Here  God  nie  toegelaat  dat  die  kerk  sou  vergaan  nie  maar  Hy  het  óók  geseën, 
bewaar  en  gelei.  Uit  die  notuleboeke  word  dit  duidelik  hoe  die  pad  loop  van  die  gemeente  wat  deur 
die  tyd  heen  niks  meer  wou  wees  nie  as  ’n  goeie  getuie  van  Jesus  Christus,  die  gekruisigde  en  opge- 
stane  Heer. 

13.  niE  STEUNFILA.RE  VA.N 

EOTCHEESTROOM  GEMEENTE 


DIE  Fleischack-familie  wat  in  die  lewe  van  die  gemeente  Potchefstroom  so  ’n  belangrike 
rol  gespeel  het,  is  in  1881  in  Potchefstroom  gevestig.  Toe  het  Albert  Reinhold  Fleischack, 
wat  op  7 April  1860  in  Duitsland  gebore  is,  in  Potchefstroom  aangekom  uit  die  stad  Erfurt. 
In  1883  het  hy  met  sy  prokureurspraktyk  in  Potchefstroom  begin.  Van  die  begin  af  was  hy  ’n  lid- 
maat  van  die  Ned.  Hervormde  Kerk  en  vanaf  1911  het  hy  as  ampsdraer  die  gemeente  gedien.  Vir 
baie  jare  het  hy  ook  as  skriba  die  gemeente  gedien. 

A R Fleischack  is  in  Potchefstroom  met  Johanna  Hermina  Goetz  getroud  en  uit  die  huwelik  is 
drie  seuns  gebore  nl.  Julius,  Walter  en  Gilbert.  Op  17  Desember  1933  is  A R Fleischack  in  Potchef- 
stroom  oorlede  in  die  ouderdom  van  73  jaar  en  deur  ds  W P J Poen  begrawe. 


Oudl  Gilbert  Fleischack,  een  van  die  groot  steunpilare  in  en  van  die  gemeente. 

Gilbert  Fleischack  wat  op  8 Maart  1891  in  Potchefstroom  gebore  is,  het  daar  grootgeword  en  daar- 
vandaan  ook  in  die  Regte  gaan  studeer.  Hy  het  hom  as  prokureur  in  Potchefstroom  gevestig  en  in 
1933  het  Gilbert  sy  vader  se  prokureursfirma  oorgeneem  en  ook  as  regsadviseur  van  die  stadsraad 
opgetree. 

Gilbert  Fleischack  het  net  soos  sy  vader  die  gemeente  as  ouderling  gedien.  Van  1941-1956  was 
hy  ook  skriba  van  die  gemeente  en  assodanig  tyd,  arbeid  en  toewyding  aan  die  gemeente  geskenk. 
Daarby  was  hy  vir  baie  jare  lid  en  later  ook  voorsitter  van  die  Finansiële  komitee  van  die  kerkraad. 

Gilbert  Fleischack  het  veral  groot  en  belangrike  werk  vir  die  gemeente  gedoen  met  die  verkoop 
van  die  Ou  Boerewinkel  op  die  hoek  van  Greyling-  en  Wolmaranstraat.  Daarby  het  hy  al  die  werk 
gedoen  wat  nodig  was  met  die  hersonering  van  ’n  deel  van  die  kerkplein  sodat  daar  handelsgeboue 
opgerig  kon  word.  Gilbert  Fleischack  se  bemoeienis  met  dié  saak  en  die  voortreflike  reëlings  wat  hy 
getref  het,  het  meegebring  dat  die  een  gebou  wat  deur  die  gemeente  opgerig  is,  die  Johannes 
Dreyergebou  genoem  is  terwyl  die  tweede  gebou  die  Gilbert  Fleischackgebou  genoem  is.  So  het  die 
kerkraad  en  die  gemeente  erkenning  verleen  aan  die  voortreflike  dienswerk  wat  hierdie  man  oor 
baie  jare  aan  die  gemeente  gelewer  het.  Opvallend  is  dat  al  sy  professionele  dienste  wat  hy  oor  baie 
jare  vir  die  gemeente  gelewer  het,  altyd  gratis  gelewer  is  asof  dit  vanselfsprekend  was. 

Gilbert  Fleischack  wat  op  28  Mei  1971  op  tagtigjarige  leeftyd  oorlede  is  en  in  Potchefstroom 
begrawe  is,  was  in  sy  leeftyd  ’n  groot  steunpilaar  van  die  gemeente.  Dit  is  opvallend  dat  die 
gemeente,  dwarsdeur  sy  lang  geskiedenis,  steeds  lidmate  en  ampsdraers  gehad  het  wat  voortreflik 
diens  in  die  gemeente  gelewer  het.  In  die  beginjare  wat  dit  oudl  F G Wolmarans,  ds  Van  der  Hoff 
se  regterhand,  en  sy  nasate.  Effens  later  is  dit  die  bekende  Oosthuizen-gesin  uit  Gatsrand  se  wêreld 
en  saam  met  hulle  die  Dreyer-familie  en  ook  ’n  familie  soos  die  Grimbeeks. 

Die  Wolmarans-monument  Potchefstroom. 


Hierdie  monument  is  deur  die  nasate  van  oudl  F G Wolmarans  opgerig.  Op  die  monument  word  hy  aangedui 
as:  “geestelike  leier  van  die  Potgietertrek,  kerkman  by  uitnemendheid,  leidsouderling  voor  en  na  die  koms  van 

ds  van  der  Hoff ...” 

Die  Here  God  het,  as  so  teruggekyk  word  op  die  geskiedenis  van  die  gemeente,  altyd  voorsien  en 
nooit  die  gelowiges  alleen  gelaat  nie  maar  hulle  steeds,  deur  dienaars  wat  Hy  geroep  het,  gelei  en 
gesteun.  As  hier  slegs  ’n  paar  name  genoem  word,  wil  dit  nie  sê  dat  dit  die  somtotaal  van  besondere 
lidmate  of  ampsdraers  is  nie.  Hierdie  name  word  slegs  as  voorbeelde  genoem  van  die  gelowiges  wat 
in  die  gemeente  geleef  en  gewerk  het. 

Oudl  Thys  Roos 

Sedert  1958  dien  Thys  Roos  op  die  Kerkraad  van  Potchefstroom  gemeente.  Eers  as  diaken  en  later 
as  ouderling.  In  Februarie  1958  word  hy  kassier  en  skriba  vir  registrasie  terwyl  hy  ook  optree  as 

Oudl  Thys  Roos  en  sy  eggenote. 

opsigter  oor  die  Johannes  Dreyer-  en  Gilbert  Fleischackgeboue.  Hy  was  ook  vir  sewe  jaar  koster  van 
die  gemeente  en  later  kolporteur.  As  onderwyser  is  dan  ook  vir  ’n  aantal  jare  ingespan  om  die  kat- 
kisante  te  onderrig.  Oudl  Roos  is  steeds  aktief  betrokke.  As  kassier  behartig  hy  steeds  die  boeke 
van  die  gemeente  asook  die  Geboueboeke.  Hy  dien  op  die  Finansiële  komitee,  is  Kolporteur  en 
Skriba  vir  registrasies,  alles  take  wat  hy  met  onderskeiding  doen.  Met  die  bystand  en  hulp  van  sy 
vrou  Juliana,  wat  self  vir  baie  jare  ’n  aktiewe  lid  van  die  NHSV  was,  dien  hulle  nog  steeds  met  toe- 
wyding  in  die  gemeente  van  Potchefstroom. 


Mev.  Laura  Dreyer. 


Mev  Laura  Dreyer 

Tannie  Laura  Dreyer  is  gebore  as  ’n  nooi  Bosman  op  21  Julie  1905.  Op  16  April  1930  is  sy  in  die 
huwelik  bevestig  met  Willem  Wouter  Dreyer,  ’n  jonger  broer  van  die  tweeling  Dreyer-broers.  Die 

huweliksbevestiging  het  in  die  NG  Kerk,  Mooirivier-gemeente  plaasgevind.  Die  diens  is  om  die 
beurt  gelei  deur  die  tweelingbroers.  Tannie  Laura  merk  op  dat  hulle  só  na  mekaar  gelyk  het,  dat  jy 
nie  eens  kon  agterkom  wie  aan  die  Woord  was  nie.  Oom  Wout  het  baie  jare  op  die  kerkraad  van 
Potchefstroom  gedien,  maar  was  ongelukkig  die  laaste  klompie  jare  siek  en  is  op  14  Junie  1985 
oorlede.  Tannie  Laura  self  is  al  lid  van  die  NHSV  sedert  1940.  Sy  onthou  ’n  hele  paar  interessante 
dinge  uit  die  verlede.  So  het  volgens  haar  oom  Wout  die  eerste  Afrikaanse  Bybel  wat  op  die  kansel 
van  Potchefstroom-gemeente  gebruik  is,  geskenk.  Tannie  Laura  vertel  ook  dat  met  die  100  jarige 
Groot  Trek  Fees  in  1938  daar  besluit  is  om  die  hoofstraat,  wat  toe  King  Edwardstraat  geheet  het, 
na  Kerkstraat  te  verander  op  grond  van  die  kerke  wat  langs  hierdie  straat  gestaan  het.  Tannie 
Laura  het  ook  gehelp  om  die  pragtige  kansellap  wat  steeds  in  gebruik  is,  en  wat  ook  alreeds  oor  die 
40  jaar  oud  is,  te  maak.  Tannie  Laura  is  ’n  pragtige  mens,  wat  afgesien  van  haar  hoë  ouderdom  nog 
gereeld  eredienste  bywoon. 


Oudl.  G J Kruger,  koster  van  die  gemeente  sedert  1986. 


Diak  M H van  der  Berg,  die  oudste  dienende  diakones  van  die  gemeente. 

14.  FOTOBEELn  VA.N  niE  GEMEENTE 
IN 1992 

DIT  sou  moontlik  wees  om  baie  lank  uit  te  wy  oor  die  lewe  en  werk  van  die  gemeente  vandag. 
Ook  in  hierdie  gemeente  is  daar  in  ons  tyd  mense  en  families  wat  groot  steunpilare  van  die 
gemeente  is.  Maar  nou  is  dit  so  dat  dit  by  ons  ’n  gewoonte  is  om  nie  ’n  mens  te  veel  te  prys 
nie.  Met  hierdie  fotobeeld  kan  daar  tog  iets  van  die  lewe  van  die  gemeente  weespieël  word. 


Kerkraad  van  Potchefstroom-gemeente 


Voor  vlnr.:  J.L.  Beukes,  P.A.  Booyens,  P.  Cillie,  J.J.  Smit,  G.B.  van  Aswegen,  J.L.J.  van  Vuuren,  P.J.P. 

Liebenberg. 

2de  ry  vlnr.:  S.  Schempers,  A.C.  Jacobs,  H.K.  Roestorf  M.H.  van  den  Berg,  H.L.  Coetzee,  F.D.  Beukes,  D.J. 
Geldenhuys,  Ds.  W.J.J.  Kok,  J.G.  van  Wyk,  B.M.H.  Nieuwoudt,  F.C.  van  Niekerk,  J.P.D.  Jansen,  M.J.  Roos. 
3de  ry  vlnr.:  M.M.  Crafford,  P.C.  v.  Rooyen,  S.C.  van  Eeden,  E.  Cornelius,  D.  Breedt,  A.  Smit,  P.A.  Booyens, 
M.F.  Wild,  D.T.  Jacobs,  G.  Cornelius,  F.  Horn,  W.  v.  Eck,  D.J.  du  Toit,  P.J.P.  Liebenberg,  G.J.  Kruger. 
4de  ry  vlnr.:  J.  Ras,  H.B.  Gericke,  A.  Pieterse,  V.  van  Niekerk,  D.  Wagner,  S.  Jansen,  H.  Booyens,  R.  Cillie,  M. 
Jansen,  M.J.  v.  Tonder,  T.  Pieterse,  H.  Crafford,  H.J.  Alexander,  H.  Harmzen,  B.Z.  Chipps,  L.  Wagner. 
Agter  vlnr.:  J.A.  Breedt,  J.L.  Truter,  F.J.D.  Naude,  J.H.  Gey  v.  Pittius,  H.L.  Viljoen,  P.E.J.  Kruger,  J.J.  v. 
Heerden,  A.J.  Steenkamp,  J.D.  de  Boer,  S.J.  Jacobs,  P.J.  Oosthuizen,  I.  v.  Rooyen,  W.L.  Deale,  P.H.  Smit. 
Afwesig:  A.  du  Plessis,  G.J.  Aucamp,  P.  Holtzhauzen,  S.J.  Malan,  J.N.  Harmse,  A.  v.  Rooyen,  M.J.  v. 

Rensburg,  T.  Opperman 

Advies  en  Finansiële  Komitee 


Vlnr.  M.J.  Roos  (kassier),  W.  van  Eck  (Voors.),  J.  Lessing,  M.  Crafford  (sekr.),  P.E.J.  Ki'uger  (skriba),  A du 

Plessis. 

Afwesig:  W.J.J.  Kok  en  J.L.  Truter. 

Die  NHSV  van  Potcherstroom-gemeente 


Voor  vlnr.:  A.  Liebenberg,  M.S.  Dreyer,  M.  du  Toit,  M.  Kok,  S.  v.  Wyk,  A.  Kotzee,  L.  v.  Vuuren. 

2de  ry  vlnr.:  V.  v.  Rooyen,  H.  Viljoen,  B.  v.  Rooyen,  H.  Coetzee,  H.  Labuschagne,  P.C.  v.  Rooyen,  M.  Crafford, 

M.  Bierman,  K.  Stander,  S.  Jansen. 

Agterr  vlnr.:  F.D.  Beukes,  D.  Liebenberg,  L.  Truter,  A.  Holtzhauzen,  A.  Lombard,  G.  Ras,  H.K.  Roestorf  A.  du 

Plessis,  J.  Taljaard,  C.  de  Villiers,  L.  le  Roux. 

Hoërskooljeugvereniging 


Agter  vlnr.:  S.  van  Niekerk,  N.  Opperman,  KJ.  Smit,  Oudl.  P.J.P.  Liebenberg  (Jeugouderling),  E.  Potgieter,  P. 

Saayman. 

Voor  vlnr.:  G.  Bronkhorst,  J.  van  Dyk,  C.  van  Nierkerk,  M.  Bronkhorst,  H.  Jansen. 


Vereniging  vir  Jong  Hervormers 


Agter  vlnr.:  P.  Cillie,  N.  Jansen,  A.  van  Rooyen,  S.  Jansen,  D.  Saunders,  A.  Malan,  J.  Liebenberg,  L.  Saayman. 
Voor  vlnr.:  P.  Booyens,  R.  Cillie  met  klein  Estelle,  M.  Jansen,  A.  Verster. 

Std  8 Katkisante  skryf’n  toets. 


Oudle.  F.  Horn  en  G.  Cornelius  staan  by. 
Evangelisasie  Werkgroep. 


VJnr.:  I.  Wild,  T.  Pieterse.  M.  Pieterse,  A.  Mensink,  P.C.  van  Rooyen,  B.  Visser,  R.  Harmze. 

Bejaardesorgdiensgroep 


Agter  vlnr.:  S.  Saayman,  L.  Truter  (sekr.),  A.  Kotzee. 
Voor  vlnr.:  M.S.  Dreyer  (voors.),  L.  du  Plessis. 


Siekesorgdiensgroep 


Vlnr.:  A.  Lomhard,  S.  Nell,  M.  van  Vuuren,  J.  Hallahy,  S.  Schempers  (skr.),  A.C.  Botma,  E.C.  Botma  (voors.). 

Diensgroep  vir  Hulpbehoewendes 


Vlnr.:  A.  du  Plessis,  A.  du  Plessis,  M.H.  vd  Berg,  V.  van  Nierkerk,  (skr.)  B.M.H.  Nieuwoudt  (voors.),  a. 

Nieuwoudt,  T.  Chipps,  J.  Taljaard,  M.  Koekemoer. 

Aan  die  einde  van  hierdie  vlugtige  historiese  oorsig,  word  één  saak  baie  duidelik  en  dit  is  dat  die 
Here  God  hierdie  gemeente  oor  die  afgelope  eeu  en  ’n  half  inderdaad  geseën  het.  Dit  dan  in  dié  sin 
dat  Hy  voortdurend  mense  geroep  en  geïnspireer  het  om  die  gemeente  voor  te  gaan,  om  die 
gemeente  te  bou  en  sterk  te  maak.  Hier  het  mens  dan  ’n  oorsig  van  hoe  ’n  gemeente  wat  in  pioniers 
omstandighede  met  niks  begin  het  nie,  gegroei,  gedy  en  sterk  gewerd  het  onder  die  seënende  hand 
van  God. 

Gevare,  oorloë,  depressie,  ’n  rebellie,  epidemies  het  alles  oor  die  gemeente  gegaan  en  tog  bly  die 
gemeente  voortbestaan. 

Dit  omdat  die  gemeente  op  ’n  vaste  fondament  staan  en  ’n  ideaal  nastrewe  wat  anderkant  hierdie 
lewe  en  wêreld  lê. 

Wat  die  toekoms  betref,  kan  die  gemeente  met  vertroue  vorentoe  gaan  en  telkens  weer  moed  skep 
deur  vas  te  hou  aan  die  bede  in  Psalm  138,  waarmee  Johannes  Calvyn  in  die  16  eeu  die  beproefde 
gemeentes  in  Frankryk  bemoedig  het: 

“Die  Here  sal  vir  my  alles  goed  laat  afloop.  Aan  u liefde,  Here, 
is  daar  geen  einde  nie.  Moet  tog  nie  die  werk  van  u hande  laat 
vaar  nie”. 

Die  pragtige  geelhoutpreekstoel  is  waarskynlik  saam  met  die 
kerk  in  gehruik  geneem.  Die  preekstoel  is  in  Natal  gemaak  en 
toe  daarvandaan,  met  ’n  ossewa,  na  Potchefstroom  gebring. 
Dit  is  die  preekstoel  wat  die  langste,  onafgebroke  in  gehruik  is. 
Die  evangelie  wat  van  hierdie  preekstoel  af  verkondig  is,  het 
baie  duisende  mense  oor  haie  jare  heen,  hereik. 


